14/06/2022 | Administración LocalMunicipal
Lousame
Anuncio de aprobación definitiva do texto refundido do PXOM do Concello de Lousame.

O Pleno Corporativo, na sesión do día 08.04.2022 aprobou provisionalmente o Texto Refundido do Plan Xeral de Ordenación Municipal coas modificacións operadas tras a entrada en vigor da modificación puntual núm.1 do PXOM do Concello de Lousame. O dito texto refundido contense no documento técnico asinado polo Arquitecto Técnico Municipal o día 21.03.2022 e incorporado ao expediente electrónico 2019/X999/000145. Iniciouse un período de información pública por un prazo de 30 días hábiles, cun anuncio que foi publicado no BOP núm.72 do 18.04.2022 e na sede electrónica, do día 10.04.2022 ao 31.05.2022. Durante o período de información pública non consta presentada ningún tipo de emenda ou observación. Ao non terse presentado emendas ou observacións, o acordo provisional enténdese elevado a definitivo. Por medio do presente, procédese á publicación do Texto Refundido do Plan Xeral de Ordenación Municipal (Anexo) Lousame, 8 de xuño de 2022 A Alcaldesa, Mª Teresa Villaverde Pais ÍNDICE TITULO I. DISPOSICIÓNS XERAIS 1.1. Ámbito de aplicación 1.2. Vixencia 1.3. Relación coas N. C. S. provinciais 1.4. Desenrolo do P. X. O.1.5. Contido e documentación TITULO II. CLASIFICACIÓN E CUALIFICACIÓN DO SOLO MUNICIPAL 2.1. Clasificación 2.2. Cualificación TITULO III. ORDENANZAS XERAIS 3.1. Condicións das edificacións nas diversas clases de chan 3.2. Definicións 3.3. Normas da edificación 3.3.1. Condicións xerais de volume 3.3.2. Barreiras arquitectónicas e urbanísticas 3.3.3. Condicións xerais de uso 3.3.4. Condicións tipolóxicas das construcións 3.4. Normas de ordenación 3.4.1. Normativa de sistemas Xerais 3.5. Disposicións legais para obras de edificación e urbanización TITULO IV. XESTIÓN DO PLANEAMENTO 4.1. Condicións esixibles a toda actuación urbanística 4.2. Obtención de terreos de sistemas xerais e de dotacións públicas 4.2.1. Obtención sistemas xerais 4.2.2. Obtencións terreos destinados a dotacións locais 4.3. Sistema de cesión de viais en solo de núcleo rural TITULO V. ORDENANZAS ESPECÍFICAS 5.1. Ordenanzas aplicables ao solo de núcleo rural 5.1.1. Determinacións aplicables a todos os núcleos rurais 5.1.2. Ordenanzas en solo de núcleos rurais de maior diversidade (NR-1) 5.1.2.1. Ordenanza edificación residencial nas áreas centrais (ZR-1) 5.1.2.2. Ordenanza edificación residencial en áreas de expansión (ZR-2) 5.1.2.3. Ordenanza de zonas verdes e espazos libres 5.1.2.4. Ordenanza de Equipamentos 5.1.3. Normas específicas para o solo do resto dos núcleos rurais (NR-2) 5.1.3.1. Normas para a zona de edificación residencial nas áreas consolidadas pola edificación (NRC) 5.1.3.2. Normas para a zona de edificación residencial nas áreas non consolidadas pola edificación (NRNC) 5.1.3.3. Norma de Zonas Verdes (ZV) e Espazos Libres nos NR-2 5.1.3.4. Norma de equipamento (ZE) nos NR-2 5.2. Normas para o solo urbanizable 5.2.1. Definición 5.2.2. Clases 5.2.3. Réxime urbanístico 5.2.4. Solo urbanizable non delimitado (SUND) 5.2.5. Solo urbanizable non delimitado de uso característico residencial (SUNDR) 5.3. Normas para o solo rústico 5.3.1. Definición 5.3.2. Clases 5.3.3. Disposicións comúns a todo o solo rústico 5.3.4. Normativa específica aplicable a cada categoría de solo rústico 1º) Solo rústico de valores de potencialidade productiva 2º) Solo rústico de valores ecolóxicos, medio ambientais e paisaxísticos 3º) Solo rústico de protección de infraestruturas 4º) Solo rústico de protección do Patrimonio Histórico-Artístico (PHA) 5.4. Normas específicas de proteccións dos bens catalogados 5.4.1. Consideracións xerais 5.4.2. Ordenanzas de protección do patrimonio arqueolóxico 5.4.2.1. Área de Protección Integral 5.4.2.2. Áreas de respecto 5.4.3. Ordenanza de protección do patrimonio histórico, arquitectónico, etnográfico e cultural Anexo nº 1: Catálogo de bens aos que lle é de aplicación as Normas específicas De protección do Patrimonio Anexo nº2: Ordenación de sistemas TITULO I: DISPOSICIÓNS XERAIS.1.1. ÁMBITO DE APLICACIÓN. As presentes Ordenanzas e Normas Urbanísticas, de acordo co que sinalan as disposicións vixentes, regulan o uso do chan e a edificación no Termo Municipal de Lousame.1.2. VIXENCIA. O Plan Xeral de Ordenación de Lousame (no sucesivo, P. X. O.) entrará en vigor ao día seguinte da publicación da súa aprobación definitiva nos diarios oficiais, segundo se dispón na Lei 9/2002, do 30 de decembro, de ordenación urbanística e protección do medio rural de Galicia (no sucesivo L. O. U. G.) e terá vixencia indefinida. Será preceptiva, en calquera caso, a súa revisión: a) Cando se pretendan adoptar novos criterios verbo da estrutura xeral e orgánica do territorio ou da clasificación do solo. b) Transcorridos oito anos a partires da súa aprobación definitiva. c) Cando o dispoñan as leis sectoriais de carácter xeral, ou as de carácter urbanístico que se promulguen, segundo dispoña o seu propio articulado. d) Cando se produzan circunstancias imprevisibles no momento de redacción do presente PXO, que poidan alterar o modelo territorial previsto. Poderase modificar o P. X. O., cando se xulgue comenente, entendéndose por modificación o cambio de determinacións que non afecten aos elementos básicos da estrutura xeral e orgánica do territorio, nin supoñan modificación dos criterios xerais establecidos; en calquera caso, as modificacións do plan adecuaranse ao previsto nos artigos 94 e 95 da vixente L. O. U. G. 1.3. RELACIÓN COAS N. C. S. PROVINCIAIS. Naqueles puntos non desenvolvidos polo presente P. X. O estarase ao disposto nas Normas Complementarias e Subsidiarias para os Concellos da Provincia de A Coruña.1.4. DESENROLO DO P. X. O. A) Planeamento subordinado.1) Para o desenrolo do P. X. O. formaranse, de acordo co previsto na lexislación vixente: L. O. U. G., Regulamento de Planeamento, (R. P.), etc. e o disposto na presente Normativa, Plans Especiais, Plans de Sectorización e Estudios de Detalle.2) Os límites destes desenrolos serán os definidos nos Planos de Ordenación e/ou na presente Normativa.3) Cando nos núcleos delimitados nos que se establecen alineamentos e rasantes se produzan casos de imprecisión nas determinacións ou sexan necesarios lixeiros reaxustes deses aliñamentos ou de reordenación de volumes dunha couzada ou elemento da morfoloxía urbana, redactaranse e tramitaranse Estudos de Detalle para eses fins.1.5. CONTIDO E DOCUMENTACIÓN. a) Partes. O corpo das presentes Normas compréndese nos seguintes títulos: I. DISPOSICIÓNS XERAIS. II. CLASIFICACIÓN E CUALIFICACIÓN DO SOLO MUNICIPAL. III. ORDENANZAS XERAIS. IV. XESTIÓN DO PLANEAMENTO. V. ORDENANZAS ESPECÍFICAS. ANEXOS 1 e 2 b) Documentos: A documentación integrante do presente P. X. O. é a seguinte: - Memoria Informativa e Anexos. - Estudio do medio rural. - Estudio de sostibilidade ambiental, impacto territorial e paisaxístico. - Planos de Información. - Memoria Xustificativa. - Planos de Ordenación. - Normativa Urbanística. - Catálogo de elementos a protexer ou recuperar. - Estratexia de Actuación e Estudio Económico. TITULO II: CLASIFICACIÓN E CUALIFICACIÓN DO SOLO MUNICIPAL.2.1. CLASIFICACIÓN. O presente P. X. O. de Lousame, en función do disposto na lexislación urbanística vixente en base ás características do Termo Municipal, á súa estrutura de asentamentos e as perspectivas que se albiscan e se proxectan para o futuro inmediato (postas de manifesto na Memoria Informativa e Xustificativa), prevé a existencia das seguintes clases de solo: 1. Solo de Núcleo Rural. Este, á súa vez, en razón das condicións obxectivas diferenciadoras explicitadas na Memoria Informativa e Xustificativa, divídese en: 1.1. Solo de Núcleos Rurais de maior diversidade e centralidade.1.2. Solo do Resto de núcleos rurais.2. Solo urbanizable. Constituirán o solo urbanizable o resto dos terreos que non se inclúen en ningunha das clases de solo en que se clasifica o Termo Municipal e poidan ser obxecto de transformación urbanística conforme ao establecido na L. O. U. G. No presente P. X. O. considérase unha soa categoría de solo urbanizable, a saber, Solo Urbanizable non Delimitado ou Diferido.3. Solo rústico. - Constituirán solo rústico os terreos que deban ser preservados dos procesos de desenvolvemento urbanístico, conforme ao establecido no artigo 15 da L. O. U. G. - No solo rústico distínguese unha soa categoría, a do Solo Rústico especialmente Protexido 2.2. CUALIFICACIÓN.1. Solo de Núcleo Rural.1.1. Solo de Núcleos Rurais de maior diversidade e centralidade (NR1). Dentro desta clase de solo, prevense as seguintes zonas ou categorías de solo, a saber: - Zona de Edificación Residencial, que á súa vez, subdivídese en: Áreas centrais dos núcleos aos que o planeamento lle confire a maior densidade (ZR-1). Áreas de expansión existentes ou previstas nestes núcleos (ZR2) - Zona de Equipamentos Públicos (ZE). - Zona de espazos libres e Zonas verdes (ZV). 1.2. Solo do resto de núcleos rurais (NR2). Dentro deste grupo de núcleos preveranse as seguintes cualificacións diferenciadas: - Zonas de Edificación Residencial, que á súa vez, subdivídese en: Areas consolidadas pola edificación (NRC). Areas non consolidadas pola edificación (NRNC). - Zona de Equipamentos Públicos (ZE). - Zona de espazos Libres e Zonas Verdes (ZV). 2. Solo Urbanizable. Dentro desta clase de solo só se prevé a existencia da categoría de Solo Urbanizable Non Delimitado (SUND). O PXOU diferencia dous tipos desta clase de solo: ¾ Solo urbanizable non delimitado uso característico industrial (SUNDI) ¾ Solo urbanizable non delimitado uso característico residencial (SUNDR). 3. Solo rústico. O solo rústico, previsto no Plan, en base ao exposto na Memoria de Ordenación é todo el Solo Rústico suxeito a proteccións especiais. O solo rústico de especial protección, serao en función das seguintes razóns: a) En función de potencialidades productivas: 1. Rústico de protección agropecuaria (RA). 2. Rústico de protección forestal (RF). Éste, á súa vez, subdivídese en catro zonas: 2.1. Zonas acaídas para repoboacións forestais (RFR). 2.2. Zonas de progresiva recuperación da diversidade biolóxica e productiva (RFP). 2.3. Zonas de tolerancia para usos extractivos (RFE). 2.4. Zonas onde predomina o mato (monte baixo) (RFM). b) En función dos valores ecolóxicos, medioambientais e paisaxísticos: 1. Rústico de protección das augas (RR). 2. Rústico de protección de interese paisaxístico (RP). 3. Rústico de protección de espazos naturais (RPN). c) En función da necesidade de localización de infraestruturas nesta clase de solo: Rústico de Protección de Infraestruturas (RI). d) En función de valores histórico artísticos, arqueolóxicos, etnográficos e culturais: Rústico de Protección do Patrimonio Histórico (PHA). TITULO III. ORDENANZAS XERAIS.3.1. CONDICIÓNS ÁS QUE SE TERÁ QUE AXUSTAR A EDIFICACIÓN NAS DIVERSAS CLASES DE CHAN. As condicións ás que se terá que axustar a edificación serán as específicas de cada Zona, contidas na respectiva Ordenanza ou Norma, completadas polas Ordenanzas Xerais, de Volume, de Uso, Tipolóxicas, Hixiénicas e de Xestión.3.2. DEFINICIÓNS. Aos efectos do presente P. X. O. cantas veces se empreguen os termos que de seguido se indican, terán o significado que nidiamente se expresa nos apartados seguintes: SOLAR: Toda parcela axeitada para a edificación, que reúna os seguintes requisitos: a) Ter sinaladas as aliñacións e rasantes. b) Dispoñer de acceso rodado directo pola vía á que dea fronte. c) Ter pavimentada a calzada desa vía e dispoñer de encintado de beirarrúas sempre que o vial en cuestión estea previsto con ancho 8 m. d) Dispoñer de abastecemento de auga, contar con conexión á rede municipal de evacuación das augas residuais e dispor de abastecemento de enerxía eléctrica. Tamén terá a consideración de solar a parcela comprendida en áreas consolidadas pola edificación, polo menos nas dúas terceiras partes da súa superficie, anque non conte coa totalidade das condicións esixidas nos apartados anteriores, sempre que se cumpra coas que figuran nos apartados a) e b). ALIÑACIÓN OU ARRUAMENTO: Liña límite da parcela que separa esta dos espazos libres públicos (rúas, camiños, prazas, curros, etc.). ALIÑACIÓN ACTUAL: Son os lindeiros das parcelas cos espazos libres públicos existentes. ALIÑACIÓN OFICIAL: Son as sinaladas no planeamento, que adquiren o carácter de oficiais á aprobación definitiva do presente PXO ou dos documentos que o desenrolen. Poden definirse nos planos de Ordenación, nos textos da Normativa ou en ámbolos dous casos á vez, prevalecendo sempre, en caso de contradición, a Norma escrita sobre da gráfica. LIÑA DE EDIFICACIÓN: É aquela liña que a futura edificación non pode superar, agás cos voadizos cando estes se permitan. Pode ser interior ou exterior. - Exterior: Cando se refire á fachada da edificación que dea fronte a espazos libres públicos ou aos libres privados que limiten con estes e sexan froito dun retranqueo mínimo obrigado. - Interior: Cando se refire á fachada oposta á anterior. PARCELA EDIFICABLE: É a que reúne os requisitos para que nela se poida edificar. Tamén se entenderá con este termo a parte do solar comprendida entre a liña de edificación exterior e a liña de edificación interior. RECUADO OU RETRANQUEO: É o ancho da faixa de terreo comprendida entre a ALIÑACIÓN oficial e a liña de edificación, cando estas non coincidan. Teñen tamén esta mesma consideración as separacións da edificación verbo dos demais lindes da parcela edificables. RASANTE: É o perfil lonxitudinal dunha vía. RASANTES OFICIAIS: Son as definidas no presente PXO, a partires dos puntos altimétricos nelas establecidos ou as fixadas nos documentos que as desenrolen. No caso das vías existentes, coa edificación xa consolidada e de non mediar modificación, as rasantes serán as actualmente establecidas nelas. ALTURA DA EDIFICACIÓN: É a dimensión vertical dun edificio, entendida como a distancia existente entre a rasante da rúa á que dea fronte a edificación e a cara inferior do último forxado da mesma, medida no punto medio da fachada e expresada en metros. Nas circunstancias nas que se permita, esa medición poderá efectuarse dende a rasante do terreo sempre que esta non coincida coa da rúa, todo elo co gallo de evitar grandes movementos de terra. ALTURA MÁXIMA DA EDIFICACIÓN: A altura máxima sobre rasante (AMR) virá expresada en metros, que será a que non se poderá exceder en ningún dos puntos e arestas da edificación, tanto na fachada exterior coma na(s) situada(s) no interior da parcela. Medirase desde a rasante natural do terreo ao arrinque inferior da vertente da cuberta. ALTURA DE PISOS: Distancia entre as caras inferiores de dous forxados consecutivos. ALTURA LIBRE DE PISOS: Distancia existente dende a superficie do pavimento acabado ata a superficie inferior do teito da planta correspondente. ALTURA DE CUBERTA: É a distancia vertical existente entre a cara superior do último forxado e a liña de cumieira ou punto do cumio da edificación. SUPERFICIE OCUPADA: É a comprendida dentro dos límites definidos pola proxección vertical sobre un plano horizontal das liñas externas de toda construción. SUPERFICIE EDIFICADA EN PLANTA: É a comprendida entre os límites exteriores da construción de cada planta. Os espazos tellados abertos por tres dos seus lados computarán ao 50% da súa superficie. SUPERFICIE TOTAL EDIFICADA: É a resultante da suma das superficies edificadas computables de tódalas plantas. COUZADA OU MANZANA: Entenderase por couzada ou manzana a porción de solo que contén unha agrupación de varias parcelas xuntas, unhas coas outras, cando o dito conxunto quede completamente delimitado por espazos de dominio público (vías, prazas, espazos libres, etc.). PATIO: É todo espacio libre rodeado teórica ou realmente de edificación. PATIO DE COUZADA: É todo espacio definido no interior da couzada pola liña de edificación interior en planta de piso. PATIO DE PARCELA: É o espacio libre situado dentro da parcela edificable. PEZA HABITABLE: É aquela que se dedica a unha permanencia continuada das persoas. Non comprende, polo tanto, os vestíbulos, corredores, aseos, despensas, roupeiros, trasteiros, depósitos, aparcamentos ou calquera outra peza de paso ou almacén. PLANTAS DA EDIFICACIÓN: Planta de soto. Planta da edificación, situada por debaixo doutra planta, na cal a cara inferior da placa que forma o seu teito queda por debaixo do nivel da rasante en calquera punto das súas fachadas, excluíndo o punto no que se sitúe o acceso cando o uso deste sexa aparcadoiro, e sempre que a súa fronte non ocupe máis do 50% da fachada, nin máis de 6 metros, admitíndose esta excepción unicamente nunha das fachadas do edificio. Planta de semisoto. Planta da edificación situada por debaixo da planta baixa, na cal a distancia vertical dende a cara superior da placa que forma o seu teito ata o nivel da rasante é igual ou inferior a 1 metro en calquera punto das súas fachadas, excluíndo o punto no que se sitúe o acceso cando o seu uso sexa aparcadoiro, e sempre que o seu fronte non ocupe máis do 50% da fachada, nin máis de 6 metros, admitíndose esta excepción unicamente nunha das súas fachadas do edificio. Planta Baixa. É a planta habitable inferior do edificio. O seu solo atoparase á mesma cota, por enriba ou, coma máximo, a 0,60 metros por baixo da rasante da beirarrúa ou terreo en contacto coa edificación. Planta de piso. É a que se sitúa entre dous forxados consecutivos, por enriba do que serve de teito á planta baixa e por baixo do último forxado da edificación. Planta baixo cuberta. Volume delimitado polo forxado que forma o teito da última planta e os planos inclinados de cuberta, susceptible de ser ocupado ou habitado. PORTAL: É o local que se desenrola entre a porta de entrada do edificio e as escaleiras. EDIFICIO EXENTO: É aquel que está illado e separado totalmente doutras construcións por espazos libres de edificación. USOS PERMITIDOS: Son aqueles que se consideran acaidos en cada unha das zonas de ordenanza, que se sinalan nas presentes Ordenanzas. USOS PROHIBIDOS: Son os que non se consenten, por non seren acaidos, en cada unha das zona de ordenanza, que se sinalan nas presentes Ordenanzas. EDIFICIO EXCLUSIVO: É o que compre coa condición de que en tódolos seus locais se desenrolen actividades comprendidas no mesmo uso. EDIFICABILIDADE: Edificabilidade ou índice de edificabilidade bruta: límite máximo de edificabilidade para cada uso, expresado en metros cadrados de teito por cada metro de solo, aplicable nunha parcela, ámbito ou sector. Edificabilidade ou índice de edificabilidade neta: límite máximo de edificabilidade para cada uso, expresado en metros cadrados de teito por cada metro cadrado de solo, aplicable sobre a superficie neta edificable. Será a edificabilidade neta a de aplicación en tódolos casos nas distintas ordenanzas. PREEXISTENCIAS: Baixo deste común denominador agrúpanse todos aqueles elementos ou grupos de elementos do medio físico, tanto naturais como artificios do home, tanto orgánicos como inorgánicos, que son determinantes para a configuración formal, funcional e estrutural do territorio. Veñen ser, no seu conxunto, o que se deu en chamar paisaxe histórica, constituíndo o legado histórico-cultural máis vivo e concreto do que se dispón sobre do pasado e pedra angular do porvir. PECHES OU CERCADOS DE PARCELA. Elementos construtivos que serven para delimitar e pechar as propiedades. MODELOS PERMITIDOS EN USO RESIDENCIAL: a) PLURIFAMILIAR ENTRE MEDIANEIRAS. Edificio destinado ao uso residencial para varios núcleos familiares, construído de xeito que un ou dous dos seus paramentos son estremeiros con outra edificación. b) PLURIFAMILIAR ILLADO. Edificio dedicado ao uso residencial para varios núcleos familiares, construído estruturalmente de xeito independente e sen elementos estremeiros con ningunha outra edificación. c) UNIFAMILIAR ILLADO. Edificio dedicado ao uso residencial para un só núcleo familiar, construído estrutural e funcionalmente de xeito independente e sen elementos estremeiros con ningún outro edificio. d) UNIFAMILIAR ADOSADO. Edificio dedicado ao uso residencial para un só núcleo familiar, construído xunto a outro(s) de semellantes características co(s) que pode ter elementos comúns ou estremeiros. Á hora de solicitar a licencia de construción, o proxecto que ampare esa solicitude, debe facer expresa mención do modelo de uso residencial que vai ter o edificio que se quere construír. EDIFICIOS FÓRA DE ORDENACIÓN: 1. Os edificios, construcións e instalacións erixidos con anterioridade á aprobación definitiva do planeamento urbanístico que resulten incompatibles coas súas determinacións por estaren afectados por viais, zonas verdes, espazos libres, dotacións e equipamentos públicos quedarán incursos no réxime de fóra de ordenación. Nestas construcións só poderán realizarse obras de conservación e as necesarias para o mantemento do uso preexistente, debendo renunciar expresamente os propietarios ao incremento do valor expropiatorio. Este réxime será de aplicación no caso dos edificios, construcións e instalacións existentes en solo urbano non consolidado, en áreas de solo de núcleo rural nas que se contemplen actuacións de carácter integral, no solo urbanizable e nos terreos afectados a sistemas xerais, mentres non estea aprobada definitivamente a ordenación detallada de ditos ámbitos. En calquera caso, a renuncia ao incremento do valor expropiatorio non afectará ás obras que sexa obligatorio realizar para manter o inmoble en adecuadas condicións de conservación, de acordo co correspondente informe de avaliación do edificio, cando este sexa obligatorio segundo a normativa vixente, pola antigüidade da edificación.2. Ás edificacións, construcións e instalacións preexistentes á aprobación definitiva do PXOM e que non sexan plena- mente compatibles coas súas determinacións, pero que non estean incursas na situación de fóra de ordenación establéce- selles as correspondentes condicións indicadas no epígrafe 32.º do artigo 3.3.1.3.3. NORMAS DA EDIFICACIÓN.3.3.1. CONDICIÓNS XERAIS DE VOLUME E HIXIÉNICAS.1º) ALCANCE E CONTIDO DA SECCIÓN. Estas condicións establecen os parámetros aos que se deben suxeitar as dimensións de calquera edificación así coma a maneira de medir e aplicar estas limitacións e as condicións de salubridade e hixiénicas. Estas condicións xerais estarán supeditadas, sempre ás particularidades que en cada caso concreto dispoñan as Ordenanzas e Normas específicas.2º) MEDICIÓN DE ALTURAS. Agás indicación distinta en calquera das Ordenanzas ou Normas Específicas, as alturas máximas (AMR) en relación co número de plantas, fíxanse do seguinte xeito: PB. 4 metros. PB + planta de piso. 7 metros. Aos efectos do uso residencial, a altura mínima das plantas será a determinada na lexislación vixente en cada momento. Agora mesmo, a que se determina no Anexo ao Decreto 311/92, de 12 de Novembro. No caso de rehabilitación de edificios incluídos no Catálogo de elementos do Patrimonio Cultural, permitirase o mantemento das alturas existentes aínda que excedan as máximas aquí establecidas. Para os casos nos que se constrúa sobre terreos en pendente, a lonxitude das fachadas ou o fondo da edificación terase que dividir nas partes necesarias, escalonando convenientemente a altura, de xeito que en ningún punto se exceda a Altura Máxima Permitida (AMP). Todo elo de acordo cos seguintes gráficos: 3º) CONSTRUCIÓN POR ENRIBA DA ALTURA MÁXIMA SOBRE RASANTE. Se non se prohibe expresamente nas Ordenanzas ou Normas específicas, permítese a utilización como peza habitable do espacio baixo cuberta nos supostos tipolóxicos que logo se explicitan Soamente se permitirán as construcións habitables baixo cuberta se reciben iluminación e aireación polos testeiros e por ventás inclinadas situadas no plano das vertentes das cubertas, de xeito semellante ao gráfico seguinte: Non se prexulga a altura e posición dos ocos nos faldóns pero terán que seguir un ritmo parello e/ou concorde ao dos ocos dos paramentos verticais existentes na fachada correspondente ao faldón da cuberta onde se practiquen os ocos. Quedan prohibidas as mansardas ou bufardas. Nas plantas baixo cuberta entenderase coma superficie computable toda aquela na que se poida obter unha altura libre ≥ 1,5 m e que sexa accesible.4º) CUBERTAS. As edificacións poderán cubrirse con tellados formados por un, dous ou máis faldóns rectos, prohibíndose expresamente a creba de pendentes nos faldóns. Admítese a formación de cubertas planas. A altura máxima da cuberta, agás que se determine outra nas Ordenanzas e Normas específicas, fíxase en 3,6 m. A cuberta deberá inscribirse dentro das pendentes fixadas que serán: máximo de 40.º. 5º) SOTOS E SEMISOTOS. Os sotos non serán habitables, podéndose utilizar coma almacéns, aparcamentos ou cuartos de instalacións ao ser- vicio dos moradores das plantas superiores. Poden, así mesmo, ter usos comerciais segundo determine a presente normativa. A altura libre, en calquera caso non poderá baixar dos 2,30 metros. A planta de soto non computará a efectos de edificabilidade (*). Os semisotos poderán ser destinados aos usos que se establezan, prohibíndose o uso de vivenda neles. A altura libre non será inferior a 2,30 metros nin superior a 4 metros. Aquelas actuacións de rehabilitación de edificios ou vivendas, excepto que se modifique a posición dos forxados existentes ou se proceda a adaptar para uso de vivenda os locais que non tiñan dito uso, poderán manter as alturas existentes, aínda que non cumpra cas alturas anteriormente indicadas. (*) (Por Orde da Consellería de Medio Ambiente, Territorio e Vivenda do 16.12.2021, prestouse aprobación definitiva á modificación puntual núm 1 do Plan Xeral de Ordenación Municipal do Concello de Lousame, con suxeición ás observacións formuladas no punto III.2 e cuxa publicación tivo lugar no Diario Oficial de Galicia núm 251 do 31.12.2021: Polo anterior, neste punto eliminarase a posibilidade de implantar en planta de soto usos comerciais sen computar edificabilidade, o que non se corresponde co establecido no artigo 41.4. a), LSG e 64.5. a) do RLSG, que resultan, en todo caso, de aplicación.) 6º) EXPECIFIDADE DOS SOTOS DEDICADOS A APARCAMENTO. Cando o estándar de prazas de aparcamento (ver apartado 27 deste mesmo artigo), non se poida desenvolver no espacio da planta ocupada pola edificación, poderase ampliar o soto. Sempre que sexa na proxección do espacio libre privado, non se fixan límites.7º) PLANTA BAIXA. A altura libre desta planta non será superior a 4 metros nin inferior a 2,50 metros, agás: ¾ Nos edificios que configuren o Catálogo de Protección ¾ Aquelas actuacións de rehabilitación de edificios ou vivendas, excepto que se modifique a posición dos forxados existentes ou se proceda a adaptar para uso de vivenda os locais que non tiñan dito uso, poderán manter as alturas existentes, aínda que non cumpra cas alturas anteriormente indicadas. Poderá destinarse aos usos que se establezan na presente normativa.8º) SAÍNTES E VOOS. Non se permitirá sobresaír da liña de edificación exterior máis que, no seu caso, cos voos que se fixen no presente documento.9º) CORPOS VOADOS ABERTOS E PECHADOS.1. Os voos abertos (balcóns) permítense sen máis atrancos que os tipolóxicos, nas dimensións de vóo que se especifican no apartado 9º c). 2. Os voos pechados terán que ser forzosamente tipo galería ou miradoiro; e, a tal fin, deberán ter unha superficie acristalada igual ou maior ao 70% da superficie da fachada así voada. Estes voos non se permitirán sobre espazos privados, agás que o autoricen as Ordenanzas ou Normas Específicas.3. Agás autorización expresa en Ordenanzas e Normas específicas, tampouco se han permitir voos nas rúas con ancho inferior a 5 m. Nas que superen esta anchura permitiranse voos que non superen o 10 % do ancho da rúa ata un máximo de 1 m.4. A altura mínima dos corpos voados sobre da rasante do vial ou da beirarrúa se existe, será de 3 m prohibíndose que sobresaian do plano de proxección da dita beirarrúa, invadindo a rúa.5. Nos corpos voados pechados permitirase sobresaír outra volta sobre o voo cun máximo de 40 cm para formación de aleiros e cornisas.6. A máis dos voos sinalados, só se autorizarán saíntes se se trata de cornixas e aleiros, sempre que non excedan dos 0,80 metros.10º) ENTRANTES. Permítense a formación dos seguintes tipos de entrantes: a) En Planta Baixa: ¾ Pórticos e soportais paralelos á liña de fachada. Neste caso non se permitirá voar con corpos pechados na fachada da edificación. Os soportais terán que ter unha anchura mínima de 3 metros. ¾ Pasadizos perpendiculares á fachada principal. b) En Plantas superiores: Permítense terrazas cubertas.11º) PATIOS DE PARCELA. Os patios de parcela dimensionaranse en función das alturas máximas permitidas na zona na que se trate e das dependencias que abran ocos ás mesmas, cumprindo a tal fin o disposto na normativa de habitabilidade vixente en cada momento. Nos patios de parcela poderase edificar no nivel de planta baixa, cando se trate de couzadas totalmente pechadas; e sempre que nesa planta non vaia haber vivenda. A medida do fondo da prolongación da planta baixa construíble na parcela non poderá exceder dos 2/3 da medida do fondo de edificación. A cuberta da planta de patio deberá ser translúcida, alomenos, en 1/2 da súa superficie, sendo preceptiva a realización nela dos necesarios ocos de ventilación. O volume así edificado será contabilizado para os cálculos de edificabilidade na súa totalidade, se é o caso. Os paramentos dos patios aos que poidan abrir ocos os dormitorios e locais de traballo e oficinas deberán ser tratados coma fachadas exteriores.12º) PATIOS MANCOMUNADOS.1. Os patios de parcela poderán mancomunarse. Para poder considerar as súas dimensións totais a efectos de clasificación e, polo tanto, de apertura de ocos ao mesmo, será necesario que exista acordo de mancomunidade coa inscrición do dereito de servidume dos respectivos solares no Rexistro da Propiedade, funcionando a partires dese momento coma calquera patio de parcela.2. A mancomunidade de patios só se poderá cancelar coa autorización do Concello cando non existan xa os edificios cuxos patios requirían o dito acordo de mancomunidade para cumprir as dimensións mínimas.3. Poderanse erguer muros de separación ao interior do patio mancomunado dunha altura máxima de 3 metros a partires da rasante do patio que está situado máis abaixo.13º) ACCESOS A PATIOS. Tódolos patios deberán ter accesos.14º) PATIOS EN COUZADAS CALLADAS. Naquelas couzadas onde non se defina no plano o patio de couzada, os patios que resulten, cumprirán en canto á dimensión, as condicións de patio de parcela en función da altura das edificacións máis altas que os limitan.15º) SERVIDUMES DE PASO.1. Os propietarios de solares ou parcelas nos que existan servidumes de paso ou outras calesquera, deberán respectalas cando edifiquen, agás que establezan un acordo de supresión das mesmas con todos os propietarios e usuarios afectados e a sometan á información favorable do Concello.2. Se a servidume é de paso cara instalacións ou edificacións interiores existentes, deberá dispor dun ancho mínimo de 3 metros en toda a súa lonxitude, agás que nos planos do presentes P. X. O. se teña grafitado un ancho maior. No caso de que actualmente resultase inferior, virán obrigados a retranquer a edificación 1/2 do ancho que falta para chegar ao mínimo, no caso de que a servidume se atope no lindeiro de dúas parcelas ou solares de distinta propiedade, e a totalidade do ancho se a servidume se atopa situada dentro da propia parcela ou solar.3. Se a servidume é de paso e a fachada medianeira estremeira non ten ocos de pezas vivideiras ou cociñas, e ademais se atopa dentro da propiedade que se constrúe, aínda que sexa no lindeiro da mesma, poderase edificar sobre da dita servidume, deixando unha altura libre mínima de 4 metros, e respectando os ocos de ventilación que puidesen existir na parcela estremeira por medio de pozos de ventilación.16º) CHEMINEAS DE VENTILACIÓN. Deberán aterse á normativa vixente na materia.17º) CONDICIÓNS DOS LOCAIS. Toda estancia habitable terá luz e ventilación directas por medio de ocos de superficie total non inferior ao establecido pola normativa de habitabilidade vixente en cada momento.18º) PORTAIS. No caso de modelos de uso residencial plurifamiliar, así como na ordenanza de equipamentos o portal terá un ancho mínimo de dous metros dende o oco de entrada ata a escaleira principal ou o ascensor, se o houbese. O oco de entrada non terá menos de 1,30 metros de luz. Nos modelos de uso residencial unifamiliar non se esixen estes mínimos.19º) ESCALEIRAS. No caso de modelos de uso residencial plurifamiliar, así coma na ordenanza de equipamentos, agás as excepcións que se detallan en cada uso, as escaleiras con utilización polo público non poderán ter un ancho inferior a 1 metro, sendo obrigada, nese caso, a súa instalación no interior do corpo edificado. Permítese a luz e ventilación cenital á caixa de escaleiras por medio de lucernarios.20º) CERRAMENTOS. Deberá situarse na ALIÑACIÓN oficial. Cando se abran novas vías, os propietarios dos solares que dean fronte ás mesmas terán a obriga de efectualo no prazo que sinale o concello, contado a partires da finalización da pavimentación da rúa e encintado de beirarrúas. Cando se produza o derrubo de calquera edificación, sen que se prevexa unha construción inmediata, será obrigatorio o peche do solar situándoo na ALIÑACIÓN oficial. Efectuarase no prazo que fixe o Concello, contado a partires da data de concesión da licencia de derrubo. Os valados de peche das parcelas non poderán exceder a altura de 1,5 metros con materiais opacos. Poderase elevar os pechamentos por riba ata unha altura máxima de 2,5 metros a base de peches vexetais (sebes), celosías de pedra ou enreixados ou verllas metálicas con acabados pintados, plastificados e en todo caso non brillantes. As celosías de pedras terán unha proporción de oco maior do 60% e os enreixados ou verllas do 80%. Para os peches vexetais prohíbense aquelas especies vexetais con formación de tronco maior de 10 cm As ramas en todo momento respectarán a aliñación oficial indicada para peches. As alturas indicadas no presente apartado mediranse sempre polo lado máis desfavorable Recoméndase a utilización da Guía de caracterización e integración paisaxística de valados, no referido ás súas condicións.21º) PROTECCIÓNS. Os balcóns, ventás, escaleiras e terrazas estarán dotadas de varandas ou proteccións acaidas se se supera a altura libre de 55 cm, conforme ao disposto nos preceptos legais que regulan este tipo de elementos.22º) ILLAMENTOS. En todo edificio, instalación ou actividade de calquera clase, asegurarase o illamento térmico, acústico, contra o lume e contra a humidade, de acordo coa normativa vixente no intre da construción.23º) ENERXÍA ELÉCTRICA. Todo edificio deberá estar dotado da necesaria instalación de enerxía eléctrica, que deberá cumprir a regulamentación vixente na materia. No caso de existiren centros de transformación neles, non se poderán establecer por baixo do 2º soto e deberán reunir as debidas condicións de insonorización, térmicas, de humidade, de vibración e seguridade, non podendo ocupar a vía pública con ningunha instalación auxiliar.24º) APARATOS ELEVADORES. As instalacións de ascensores, montacargas e escaleiras mecánicas, axustaranse ás disposicións vixentes sobre desta materia. Será obrigatoria a instalación de ascensores en todo edificio que teña algunha planta situada a un desnivel igual ou superior a 10,75 m. polo interior do edificio, medido dende a rasante da rúa no eixo do portal; a razón de 1 elevador por cada 20 vivendas. Os desembarcos nunca se poderán facer en vestíbulos pechados, coas únicas comunicacións ás portas dos pisos, debendo ter comunicación con algunha escaleira, ben directa ben a traveso dalgún corredor.25º) CALEFACCIÓN, AIRE ACONDICIONADO, AUGA QUENTE, GAS, TELÉFONO, ANTENAS DE COMUNICACIÓNS, ETC. Deberán cumprir coa lexislación vixente e en ningún caso supoñer perigo ou molestias para os veciños.26º) SINALIZACIÓN DE FINCAS. Toda edificación deberá estar convenientemente sinalizada co número que lle corresponde da vía na que estea situada, perfectamente visible dende a rúa.27º) APARCAMENTOS OBRIGATORIOS. Agás que a regulamentación específica desbote a obriga, será preceptivo establecemento de, como mínimo, o número de prazas de aparcamento consignado nas Ordenanzas de uso. Entenderase por praza de aparcamento bruta unha superficie de 20 metros cadrados, incluíndo viais de acceso e servizos. Entenderase por praza de aparcamento neta un espazo mínimo de 2,20 x 4,50 metros, con acceso libre suficiente. Admitirase que as prazas de aparcamento ocupen espazos descubertos dentro da parcela.28º) SERVIDUMES URBANAS. O Concello poderá instalar, suprimir ou modificar, ao seu cargo, soportes, sinais e calquera outro elemento de servizo da vila en fincas, e os propietarios virán obrigados a consentilo.29º) CONDICIÓNS DAS INSTALACIÓNS. Toda caste de instalacións que se realicen para servizo do edificio, faranse de xeito que se garantan, tanto para o vecindario coma para os viandantes, a supresión de molestias, cheiros, fumes, vibracións, ruídos, etc.30º) CHAFRÁNS. Nos solares ou parcelas en esquina, a liña de edificación exterior deixará libre o espazo suplementario definido en cada esquina pola aliñacións do viario e a corda que as une nos puntos de tanxencia dunha circunferencia de 3,5 m de radio. Todo elo conforme ao expresado no seguinte gráfico: Os voos permitidos na edificación terán que observar as medidas mínimas autorizadas a todo o ancho das fachadas, incluída a achaflanada. Os peches permitidos formarán un chafrán perpendicular á bisectriz do ángulo que forman os viais da esquina, e de 2 m como mínimo de dimensión.31º) EDIFICACIÓNS COMPLEMENTARIAS. As edificacións de carácter agropecuario tales como hórreos, cortes, cortellos, alpendres, adegas, etc. poderán realizarse exentas no interior da parcela ou pegadas á edificación principal e/ou aos lindeiros laterais de parcela, sempre e cando se autoricen na correspondente Ordenanza ou Norma. As Ordenanzas e Normas de cada zona, se é o caso, establecerán a máxima porcentaxe de ocupación da parcela non ocupada pola edificación principal que pode acubillar edificacións complementarias, a superficie máxima construíble, a altura máxima a respectar e a altura máxima de cuberta en calquera dos seus puntos. As cubertas das edificacións complementarias que se apeguen á edificación principal deberán continuar a mesma pendente de inclinación desta última, permitíndose tamén cubertas planas (azoteas). Para a reconstrucións permitirase que se manteña a pendente das cubertas preexistentes. As construcións auxiliares permítese que se cubran a unha soa auga replicando algunha das pendentes das cubertas das edificacións próximas de forma harmónica independentemente da orientación que se faga.32º) CONDICIÓNS PARA OS EDIFICIOS FÓRA DE ORDENACIÓN. Nos edificios incursos no réxime de fóra de ordenación, só se poderán realizar obras de conservación e as necesarias para o mantemento do uso preexistente, debendo renunciar expresamente os propietarios ao incremento do valor expropiatorio. En calquera caso, a renuncia ao incremento do valor expropiatorio non afectará ás obras que sexa obrigatorio realizar para manter o inmoble en adecuadas condicións de conservación, de acordo co correspondente informe de avaliación do edificio, cando este sexa obrigatorio segundo a normativa vixente, pola antigüidade da edificación. Ás edificacións, construcións e instalacións preexistentes á aprobación definitiva do PXOM e que non sexan plenamente compatibles coas súas determinacións, pero que non estean incursas na situación de fóra de ordenación aplicaráselles o seguinte réxime: a) Ademais das obras directamente admitidas pola lexislación aplicable, poderanse realizar as obras nas edificacións permitidas na ordenanza correspondente, salvo as de reestruturación que afecten a mais do 50% da superficie edificada do edificio. b) As obras de ampliación deberán someterse ás condicións establecidas na normativa aplicable. c) Salvo determinación en contra da ordenanza correspondente, admítese a nova implantación e cambio de usos ou actividades.3.3.2. BARREIRAS ARQUITECTÓNICAS E URBANÍSTICAS. Estarase ó disposto na lei de accesibilidade e supresión de barreiras vixente en cada momento, e os seus Regulamentos.3.3.3. CONDICIÓNS XERAIS DE USO. a) Obxecto. A clasificación de actividades e usos do solo é a base para establecer as condicións e nivel de esixencias que regularán as diferentes utilizacións dos terreos e edificacións segundo a actividade que neles se produza. b) Definición. Son as condicións que regulan as diferentes utilizacións dos terreos e edificacións segundo a actividade que se produza sobre deles. c) Disposicións de aplicación xeral.1º) Cando nun terreo ou edificación veñan coincidir varios dos usos que se sinalan na clasificación de usos, por seren compatibles entre si, cada un dos mesmos debera cumprir as condicións que lle correspondan pola aplicación destas Normas.2º) As Normas que se fixan nos apartados seguintes son de aplicación tanto para as obras de nova planta coma para as de ampliación, reforma e rehabilitación.3º) A obrigatoriedade do cumprimento da presente Normativa enténdese sen perxuicio de cantas outras dimanen de Organismos da Administración que sexan competentes e lles fosen de aplicación.4º) Os usos divídense en permitidos e prohibidos, en base ao seu acaemento a cada tipo de solo, aos fins da ordenación e á compatibilidade dos propios usos entre si.5º) Consideraranse prohibidos todos os usos non comprendidos na cualificación de permitidos. d) Clasificación dos usos do solo e da edificación. En razón da súa función no presente P. X. O. distínguense os seguintes usos: 1. De vivenda.2. Industrial.3. Comercial.4. Administrativo e de oficinas.5. Hoteleiro.6. Garaxe-aparcamento.7. Sanitario-asistencial.8. Educativo.9. Sociocultural e recreativo.10. Deportivo.11. Relixioso.12. Espectáculos.13. Agropecuario, forestal e extractivo.14. Servizos públicos.15. Residencial móbil (cámping, etc.) e) Limitacións de uso derivadas do ruído. Para a execución de obras e instalacións no contorno das estradas autonómicas, establécese como requisito previo ó outorgamento da licenza municipal, a realización dos estudos necesarios para a determinación dos niveis sonoros esperables, así como para o establecemento das limitacións á edificabilidade ou da obrigatoriedade de dispor dos medios de protección acústica necesarios, en caso de superarse os umbrais recomendados, segundo o establecido na normativa básica estatal en materia de ruído ou na correspondente normativa autonómica de desenvolvemento. l 3.3.3.1. Uso de vivenda.1. Definición. Defínese coma vivenda todo edificio ou parte de edificio destinado a residencia familiar.2. Clasificación. Distínguense dúas categorías: Categoría 1ª: Vivenda unifamiliar. É a situada en parcela independente, en edificio illado ou agrupado a outro con acceso exclusivo e independente dende a vía pública. Categoría 2ª: Vivenda plurifamiliar ou colectiva. É a situada en edificio que comprende varias vivendas con acceso común dende a vía pública. Terán esta consideración as vivendas e/ou apartamentos que se constrúan en calquera edificio independentemente do carácter illado ou pegado dos mesmos, sempre que estea prevista neles a división horizontal da propiedade.3. Condicións. Todo edificio dedicado a vivenda terá que reunir, como mínimo, as condicións fixadas na normativa de habitabilidade e accesibilidade vixente en cada momento. l 3.3.3.2. Uso industrial.1. Definición. a) Aos efectos destas ordenanzas, defínese coma uso industrial o correspondente aos establecementos dedicados ao conxunto de operacións necesarias para a obtención e transformación de primeiras materias, así coma a súa preparación para posteriores transformacións, mesmo o envasado, transporte e distribución. b) Inclúense tamén neste uso os almacéns, tanto anexos coma independentes, das instalacións industriais definidas no punto anterior, comprendendo coma tais os espazos destinados á garda, conservación e distribución de productos naturais, materias primas ou artigos manufacturados, con exclusivo abastecemento a maioristas, instaladores, fabricantes e distribuidores e, en xeral, os almacéns sen servizo de venda directa ao público. c) Tamén se inclúen os obradoiros de reparación mecánica e chapistería do automóbil (non así os do seu mantemento, entretemento e limpeza). 2. Clasificación. Aos efectos da regulación do uso industrial, clasificaranse as industrias e actividades asimiladas atendendo: a) As molestias, efectos nocivos sobre da saúde e danos ou alteracións que poidan ocasionar no medio ambiente. b) Polo entorno no que estean situados. No primeiro caso clasifícanse en catro categorías. No segundo establécense seis situación: A) CATEGORÍAS: 1ª Categoría: actividade compatible coa vivenda no mesmo continente edificatorio.2ª Categoría: actividade compatible coa vivenda en zonas residenciais, pero non no mesmo edificio.3ª Categoría: actividade admitida en zonas mixtas onde xa existen implantacións industriais.4ª Categoría: Actividade non admitida á beira da vivenda, pero si lindante con outros uso industriais ou en zonas non residencias. Estas categorías establecéronse conforme aos seguintes criterios: A primeira categoría constituirana aquelas actividades non molestas para a vivenda que se caracterizan por forma- ren obradoiros ou laboratorios de carácter individual ou familiar, utilizando máquinas ou trebellos movidos á man ou por motores de pequena potencia, que non transmitan molestias ao exterior e que non produzan ruídos nin emanacións ou perigos especiais. Compréndense tamén nesta categoría os almacéns con superficie máxima de 75 m 2. A segunda categoría constitúena as actividades compatibles coa vivenda e que comprenden aos obradoiros ou pequenas industrias que polas súas características non molesten por desprendemento de gases, po, obras, ou dean lugar a ruídos e vibracións que poidan ser causa de molestias para o vecindario (comprende tamén os almacéns). As actividades correspondentes á terceira categoría comprenden aquelas que con ou sen adopción de medidas correctoras, son toleradas en zonas mixtas onde xa existen implantacións de uso industrial. Estarán comprendidas as pequenas industrias que produzan algunhas molestias tolerables, pero que se poden permitir segunda a súa situación verbo da vivenda, sempre que polas súas características non produzan desprendementos de gases, po, cheiros noxentos, ruídos excesivos, vibracións ou acumulación de tráfico. Comprenden tamén os almacéns coas mesmas limitacións que as fixadas para a industria. Inclúense nesta categoría os obradoiros de chapistería e pintura de automóbiles e tamén os e reparación de vehículos de máis de 75 m². As actividades de cuarta categoría son as incómodas, non admitidas á beira dos edificios de vivenda pero si á beira doutros usos e industrias ou en lugares apartados onde se autorice ou non se prohiba o uso industrial. Comprende a industria lixeira, e a mediana que normalmente requiren localización en zonas afastadas -especializadas ou non- pero que en circunstancias especiais e dentro duns límites de superficie, potencia, etc., poden admitirse próximas a zonas residenciais. As instalacións auxiliares das industrias aquí consideradas, tales como depósitos de combustibles, depuradoras, etc., ao servizo da propia actividade industrial, virán reguladas pola súa regulamentación específica, tanto estatal como autonómica. B) SITUACIÓNS: Situación “A” En planta de edificación. Situación “B” En Planta baixa de edificio de vivenda con acceso directo e independente dende a vía pública. Anexo á vivenda unifamiliar. Situación “C” En naves ou edificios independentes. Situación “D” En edificios industriais entre medianeiras de edificios residenciais e con fachada á rúa. Situación “E” Lindante a edificios residenciais pero emprazada en edificios totalmente independentes sen contacto coas edificacións residenciais. Situación “F” En edificios situados en áreas afastadas dos núcleos residenciais (máis de 300 metros de calquera núcleo de poboación). CADRO DE COMPATIBILIDADES 3. Condicións. - Os usos industriais agás os correspondentes ás situacións 1º A, 1º B e 2º B deberán posuír acceso independente de calquera outro residencial excepto no caso da vivenda do vixiante. - O edificio deberá dispoñer dunha zona da carga e descarga de mercadorías no interior da súa parcela e con acceso suficiente dende a vía pública, que permita a entrada e saída dos vehículos sen manobrar. - Aparcamento. Por cada 100 m² construídos para este uso disporase no interior da parcela dun mínimo de 1 praza de aparcamento. - Os límites máximos para cada categoría e en cada unha das posibles situacións consígnanse no cadro anterior que reflexa os límites de superficie, potencia, densidade de potencia e nivel de ruídos. - Para a posta en marcha de calquera uso industrial precisarase dunha certificación do técnico responsable da obra e/ou instalación acreditativa de que a mesma se realizou completamente axustada ao proxecto autorizado. - As industrias que estivesen legalmente instaladas no intre de entrar en vigor o P. X. O. e que se contradigan co nel establecido, poderán aumentar a superficie dedicada, destinada á industria no mesmo solar que ocupan, ata un 50 % da que tiñan anteriormente, sempre que cumpran as condicións aquí fixadas, anque xa se tivesen excedidos os límites de superficie establecidos. - A medición de decibelios efectuarase na parte exterior da medianeira da industria ou no exterior do domicilio do veciño máis afectado polas molestias daquela. As delimitacións ou normas que aquí se fixan para a industria, non rexen para as instalacións de acondicionamento doméstico, as cales poderán dispoñer dos elementos e potencia que precisen, debendo quedar instaladas coas adecuadas precaucións técnicas co gallo de evitar molestias ao vecindario. Entenderanse comprendidas neste grupo: as instalacións de ascensores, montacargas, calefaccións e os seus accesorios de xeradores, instalacións de acondicionamento e aire e outros semellantes. - Os locais industriais terán por cada posto de traballo unha superficie mínima de 5 m² e/ou un volume mínimo de 15 m³. - A iluminación e ventilación dos locais industriais poderá ser natural ou artificial. Se fose natural os ocos terán unha superficie non inferior a 1/10 da superficie en planta do local; se fose artificial, será obrigada e preceptiva a presentación do correspondente proxecto técnico das instalacións de iluminación e acondicionamento de aire, que deberán ser aprobados polo Concello. Se as instalacións non se axustasen ao proxecto ou o seu funcionamento non fose correcto, o concello poderá acorda-lo peche total ou parcial do local. - Dotaranse de aseos independentes en industrias de máis de 5 empregados, para homes e mulleres en cantidade non inferior a 1 inodoro, 1 lavabo e 1 ducha por cada 20 traballadores ou fracción. - Os materiais empregados na construción dos locais terán que ser incombustibles e a estrutura do edificio resistente ao lume. As características dos ditos materiais serán tódalas que eviten a emisión ao exterior do edificio de ruídos a intensidades superiores ás establecidas nas Ordenanzas. - A montaxe de motores, máquinas e instalacións en xeral, terá que facerse baixo a dirección facultativa de técnico competente, a tenor da legalidade vixente, establecendo as necesarias condicións de seguridade do persoal e cumprindo os requisitos acústica e tecnicamente precisos para evitar molestias. - As augas residuais serán sometidas a depuración previa ao vertido, sempre que o concello o considere necesario. - A evacuación de gases, fumes, vapores, po, etc. realizarase nas condicións esixidas pola normativa vixente. - Os locais estarán dotados de saídas de emerxencia e accesos especiais para salvamento, así como dos aparatos e instalacións para prevención e extinción de incendios. - As instalacións industriais cumprirán co disposto na lexislación medioambiental, tanto coas Directrices europeas coma coa lexislación do estado e autonómica vixentes, especialmente co RAMINP e corpos normativos que o desenvolven e o adaptan á nosa realidade. l 3.3.3.3. Uso comercial.1. Definición. Corresponden a este uso os establecementos dedicados á compravenda ao por menor e/ou permuta de mercadorías ou productos de calquera tipo.2. Clasificación. Aos efectos destas Ordenanzas establécense dúas categorías: Categoría 1ª: Locais comerciais situados en semisoto e planta baixa, compatíbeis co uso de vivenda e outros usos. Categoría 2ª: Edificios dedicados exclusivamente a actividades comerciais ou con máis do 60 % da súa superficie a este uso e o resto a outros usos.3. Condicións. Ademais de cumprir as disposicións legais que corresponden ás condicións de uso, volume e Ordenanzas da zona, observaranse as seguintes condicións: 1- No caso de que o mesmo edificio acolla usos residenciais, deberá dispoñer de escaleiras independentes de acceso á(s) vivenda(s). 2- Os locais comerciais terán unha superficie mínima de 6 m² por cada posto de traballo e un volume mínimo de 18 m³. 3- Os locais comerciais disporán de: 1 retrete e 1 lavabo por cada 200 m² de superficie ou fracción. A partires dos 200 m² instalaranse servizos independentes para ámbolos dous sexos. Poden quedar dispensados destes requisitos os locais menores de 100 m² sempre que a vivenda anexa permita o uso dos ditos servizos.4- Esixiranse as instalacións precisas en evitación de molestias tais coma: cheiros, fumes, vibracións, etc., así como para prevención e extinción de incendios.5- A zona destinada ao público terá unha superficie mínima de 6 m² e non poderá servir de paso a ningunha vivenda.6- Os comercios que se establezan nun nivel inferior ao da planta baixa non poderán ser independentes do local inmediatamente superior, estando unidos a este por escaleira que non pode ter menos de 1 metro de ancho.7- A altura libre mínima dos locais comerciais será: - Planta de Semisoto: 2,50 m. libres. - Planta baixa: 2,50 metros libres.8- As escaleiras de servizo público nos locais comerciais terán un ancho mínimo de 1 metro, a excepción dos de 2ª categoría, que terán que dispor de un ancho 1,30 m.9- A luz dos locais comerciais poderá ser natural ou artificial. Se só ten luz e ventilación natural, os ocos de luz e ventilación deberán ter unha superficie total non inferior a 1/10 da que teña a planta do local. Exceptúanse os locais exclusivamente destinados a almacéns, trasteiros e corredores. - Esixirase a presentación de proxectos detallados das instalacións de iluminación e acondicionamento de aire, que deberán ser aprobados polo Concello, ficando sometidas a revisión denantes da apertura do local e en calquera momento. No suposto de que non fosen satisfactorias ou non funcionasen axeitadamente, en tanto non se adopten as medidas oportunas, o Concello poderá pechar total ou parcialmente o local. - Disporán das saídas de urxencia, accesos especiais para a extinción do lume, aparatos, instalacións e outros que, en cada caso, estime necesario o Concello e de conformidade coa vixente Norma Básica da Edificación de Condicións de protección contra incendios.10- As estruturas da edificación serán resistentes ao lume e os materiais deberán ser incombustibles, estándose ao disposto na vixente Norma Básica da Edificación de condicións de protección contra incendios.11- Esixiranse as necesarias instalacións para garantir ao vecindario e viandantes a supresión de molestias, cheiros, fumes, ruídos, vibracións, etc.12- Disporase de tres prazas de aparcamento por cada 100 m 2 construídos ou fracción dedicados ou uso comercial, a partires: a) Dos 300 m 2 en 2ª categoría. b) Dos 500 m 2 en 1ª categoría.13- A dimensión dos locais comerciais que se poderá autorizar non poderá exceder os 1.200 m 2 e terá que cumprir co que para as actividades comerciais dispón a lexislación autonómica en vigor. l 3.3.3.4. Uso administrativo e de oficinas.1. Definición. Corresponde aos establecementos dedicados a usos administrativos ou burocráticos, de carácter público ou privado, financeiros e de servizos en xeral, incluídos os despachos dos profesionais.2. Clasificación. Considéranse as seguintes categorías: Categoría 1.ª.–Oficinas e despachos profesionais anexas ou dentro da vivenda do titular. Categoría 2.ª.–Oficinas e despachos en plantas baixas, altas ou áticos de edificios con máis do 60% da superficie total do edificio dedicado a este uso.3.- Condicións. Ademais das condicións de uso, volume e Ordenanzas da zona, cumprirán as seguintes condicións: 1. Disporán de servizos hixiénicos coas proporcións mínimas seguintes: hasta 100 m² de superficie, 1 inodoro e 1 lavabo; a partires de 100 m² instalaranse servizos independentes para ámbolos dous sexos.2. Os locais administrativos terán unha superficie mínima de 6 m² por cada posto de traballo e un volume mínimo de 25 m³. 3. A iluminación e ventilación dos locais administrativos poderá ser natural ou artificial. Se fose natural os ocos terán unha superficie non inferior a 1/10 da superficie en planta do local. Se fose artificial será obrigada e preceptiva a presentación do correspondente proxecto técnico das instalacións de iluminación e acondicionamento de aire, que deberán ser aprobadas polo concello. Se as instalacións non se axustasen ao proxecto ou o seu funcionamento non fose correcto, o concello poderá acorda-lo peche total ou parcial do local.4. Amais das condicións anteriores rexerán aquí as fixadas para o uso comercial que sexan de aplicación, agás a dotación de aparcamentos que aquí serán de 1 por cada 100 m² dedicados a este uso en 1.ª categoría e 1 por cada 50 m² en edificio exclusivo. l 3.3.3.5. Uso Hoteleiro.1. Definición. Corresponde a aqueles edificios de servizo ao público que se destinen ao aloxamento temporal das persoas. Entenderanse como incluídos neste uso as residencias e actividades complementarias das mesmas.2. Clasificación. Considéranse as seguintes categorías: Categoría 1ª: Establecementos hoteleiros de calquera categoría de ata 20 camas e menos de 500 m² de superficie. Categoría 2ª: Establecementos hoteleiros de calquera categoría de máis de 20 camas e de máis de 500 m² de superficie. Categoría 3ª: Establecementos dedicados a Turismo Rural. Para a materialización desta categoría será obrigado que, con carácter previo, se teña levado a cabo no edificio a que acubille, a rehabilitación ou restauración pertinentes. Non se permitirá esta categoría en edificios de nova construción.3. Condicións. a) Ademais das condicións de uso, volume e Ordenanzas da Zona, cumprirán a totalidade da normativa vixente na materia, así coma coas condicións hixiénico-sanitarias de aplicación para o uso de vivenda. b) Deberán dispoñer, como mínimo de 1 praza de aparcamento por cada 2 habitacións. l 3.3.3.6. Garaxe-aparcamento e servizos do automóbil.1. Definición. Chamamos garaxe-aparcamento a todo lugar destinado á estancia de vehículos de calquera caste, tanto para a súa custodia, coma para o seu mantemento, entretemento ou limpeza.2. Clasificación. Aos efectos de aplicación destas Normas, divídense nas seguintes categorías: Categoría 1ª: Garaxe-aparcamento en planta baixa, semisotos, sotos e segundos sotos. Categoría 2ª: Garaxe-aparcamento en parcela interior, patios de couzada e espazos libres privados. Categoría 3ª: Garaxe-aparcamento en edificio exclusivo. Categoría 4ª: Estacións de servizo. Categoría 5ª: Locais de mantemento, entretemento e limpeza de automóbiles e/ou maquinaria agrícola.3. Condicións.1. A instalación e uso de garaxes-aparcamentos e locais para o servizo de automóbiles, deberá axustarse ás prescricións das presentes normas e das Ordenanzas de zona e demais disposicións vixentes.2. O Concello poderá denegar a súa instalación naquelas fincas que estean situadas en vías que, polo seu tránsito ou características urbanísticas singulares ou por razóns de seguridade así o aconsellen, agás que se adoiten as medidas correctoras oportunas, mediante as condicións que cada caso requira. O feito de denegar a instalación de garaxe-aparcamento, se fose obrigatoria, non revelará aos propietarios de suplir estas instalacións en lugar e forma axeitadas, se así se lle demanda polo Concello.3. Queda prohibido realizar aparcamentos-garaxes individualizados en todo o fronte da planta baixa con acceso directo de cada un á calzada, a traveso da beirarrúa, inutilizando esta con vaos continuos. Nun mesmo edificio non se poderán instalar accesos contiguos, agás que entre dous consecutivos se prevexa, alomenos, unha praza de aparcamento lonxitudinal na rúa.4. Accesos: a. Os garaxes-aparcamentos, os seus establecementos anexos e os locais do servizo do automóbil, disporán dun espacio de acceso de entre 3 e 5 metros de ancho e 5 metros de fondo, como mínimo, con piso horizontal, ou pendente inferior ao 3 %, espacio no que fica prohibida calquera outra actividade distinta ao do uso que agora se regula. b. Os garaxes-aparcamentos das categorías 1ª, 2ª e 3ª deberán cumprir, ademais, as seguintes condicións: - Os de menos de 800 m² terán un único acceso de tres metros como mínimo, de ancho. Nos de máis de 800 m², o ancho mínimo do acceso será de 3, 4 ou 5 metros, segundo dean a rúa de máis de 15 metros, de antre 10 e 15 ou menores de 10 metros, respectivamente. - Os garaxes-aparcamentos de menos de 800 m² poden utilizar como acceso o portal do inmoble cando sexa para uso exclusivo dos ocupantes do edificio. Os accesos destes garaxes de menos de 800 m² poderán servir tamén para dar entrada a locais con usos autorizados, sempre que as portas que dean ao mesmo sexan blindadas e o ancho do acceso sexa superior a 4 metros; e nos de menos de 200 m² cando sexa superior este acceso a tres metros. - As ramplas rectas non excederán a pendente do 15 % e as ramplas en curva a do 12 %, medidas pola liña media. A súa anchura mínima será de 3 metros, co sobreancho necesario nas curvas; o seu radio de curvatura, medido tamén no eixo, será superior a 6 metros. - Os accesos dende a vía pública serán únicos para cada edificio ou parcela. Pero permitiranse outros accesos no caso de que o edificio ou a parcela linden con outras(s) vía(s) pública(s). - A localización do acceso á rúa deberá ser obxecto de consulta previa ao Concello, cuxos servizos Técnicos procurarán concentrar accesos cos xa existentes e separados comenentemente. O concello resérvase o dereito da concesión da correspondente licencia de vao se non se cumprise este requisito.5. Praza de aparcamento. Enténdese por praza de aparcamento un espacio mínimo de 2,20 por 4,50 metros, libre de obstáculos. Non obstante, o número de coches no interior dos garaxes-aparcamentos non poderá exceder do correspondente a 20 m² por coche. Sinalaranse no pavimento os emprazamentos e corredores de acceso dos vehículos, sinalización que figurará nos planos dos proxectos que se presenten ao solicitar a concesión das licencias de construción, instalación, funcionamento e apertura.6. Altura dos garaxes-aparcamentos. En garaxes-aparcamentos admítese unha altura libre mínima de 2 metros en calquera punto.7. Ventilación. A ventilación, natural ou forzada, estará proxectada con suficiente amplitude para impedi- la acumulación de vapores de gases nocivos.8. Compatibilidades de uso. Nos garaxes-aparcamentos das categorías 1ª, 2ª e 3ª tamén se permitirá a estancia de vehículos e o lavado e engraxe, con exclusión de calquera outra actividade, sempre que se adopten as medidas comenentes no tocante a molestias de todo tipo.9. Condicións de illamento. Os recintos de garaxe-aparcamento dentro da edificación deberán estar illados do resto da edificación ou fincas colindantes por muros e forxados resistentes ao lume e con illamento acústico, de acordo coas regulamentacións sobre ruídos, sen ocos de comunicación con patios ou locais destinados a outros usos.10. Comunicación. Poderá comunicarse o garaxe-aparcamento coa escaleira, ascensor, cuartos de caldeiras, sas de máquinas, cuartos trasteiros ou outros usos semellantes que se autorizasen no inmoble, cando estes teñan acceso propio independente do garaxe e dispoñan dun vestíbulo acaído de illamento, con portas blindadas de peche automático. Exceptúanse os locais situados debaixo de sas-espectáculos, os cales estarán totalmente illados, prohibíndose calquera comunicación interior co resto do inmoble.11. Condicións particulares das Estacións de servizo. Ademais das condicións establecidas nos apartados anteriores, nas Normas de uso industrial e nas disposicións legais vixentes que lle fosen de aplicación, cumprirán coas seguintes condicións: a) Disporán de aparcamentos en número suficiente para non entorpecer o tránsito, cun mínimo de 3 prazas por surtidor. b) Os obradoiros do automóbil anexos non poderán ter unha superficie de máis de 150 m². Poderán superar esta limitación se se emprazan a máis de 50 metros da Estación de servizo. Se se establecesen servizos de lavado ou engraxe, deberán instalarse coas condicións sinaladas no apartado seguinte. c) Disporán de carrís de aceleración de, alomenos, 35 m. de longo, para a incorporación ás vías públicas. d) Aínda que a súa instalación estea permitida no solar ou predio no que se propón a localización dunha estación de servizo cuxa licencia se solicita, o Concello poderá denegar a concesión da mesma, polas razóns apuntadas no parágrafo 3,2 do presente artigo.12. Condicións particulares dos talleres de automóbil. Amais das condicións establecidas nos apartados anteriores, nas Normas do uso industrial e nas disposicións legais vixentes que lle fosen de aplicación, cumprirán cas seguintes: a) Non causarán molestias aos veciños e viandantes. b) Disporán dentro do local, de alomenos 2 prazas de aparcamento por cada 100 m² de taller. c) Nos locais de servizo de lavado e engraxe que formen parte de edificios de vivendas, a potencia instalada non excederá de 25 CV. Nos restantes non excederán de 60 CV.; e en edificios exclusivos para uso de automóbil non existirá limitación. Disporán, alomenos, de 3 prazas de aparcamento por cada 100 m² de local. l 3.3.3.7. Uso Sanitario-Asistencial.1. Definición. Corresponde aos edificios e locais dedicados ao tratamento de enfermos e accidentados, tais coma clínicas, dispensarios, centros primarios de saúde, etc., así coma os destinados a asilo e servizos de atención da poboación con menos protección: nenos, vellos, probes, diminuídos, e calquera outra poboación marxinal. Refírese tanto aos establecementos públicos como aos privados.2. Clasificación. Establécense tres categorías: Categoría 1ª: Ambulatorios, Centros de Saúde, Residencias para poboación desprotexida, Centros de tratamentos específicos, etc. Categoría 2ª: Dispensarios, garderías, oficinas de asistencia social, etc. Categoría 3ª: Fogar asistencial, fogar de emerxencia, etc.3. Condicións. Ademais de cumprir coa lexislación xeral e sectorial vixente que lle é de aplicación e coas Ordenanzas da Zona e xerais de uso de volume e tipolóxicas, disporán de 4 prazas de aparcamento por cada 100 m² de construción. l 3.3.3.8. Uso educativo ou docente.1. Definición. Corresponde aos edificios e locais dedicados a actividades pedagóxicas ou de formación en calquera dos seus niveis e tipos, tais coma centros escolares e preescolares, academias, xardíns de infancia, etc.2. Clasificación. Establécense as seguintes categorías: Categoría 1.ª: Establecementos con capacidade non maior de 100 prazas e con superficie igual ou menor aos 300 m² construídos. Categoría 2.ª: Establecementos con capacidade maior de 100 persoas ou con máis de 300 m² construídos.3. Condicións. Amais de cumprir coa lexislación xeral e sectorial vixente e coas Ordenanzas de Zona e xerais de uso, volume e tipolóxicas, disporán de 3 prazas de aparcamento por cada 100 m² construídos e/ou 20 prazas escolares previstas na edificación. l 3.3.3.9. Uso Socio-Cultural e Recreativo.1. Definición. Corresponde aos locais e instalacións destinados ao público con fins de lecer, cultura ou vida de relación dos cidadáns, incluíndo tabernas, bares, cafeterías, restaurantes, etc.2. Clasificación. Establécense dúas categorías: Categoría 1.ª Establecementos con capacidade non maior de 150 persoas e con igual ou menor aos 250 m². Categoría 2.ª Establecementos con capacidade maior de 150 persoas ou máis de 250 m². 3. Condicións: - No caso de tratarse de cafeterías, bares, restaurantes ou establecementos semellantes, amén de serlle aplicable á normativa legal vixente serán de aplicación as condicións expostas para os establecementos comerciais; amais diso deberán someterse ao disposto no R. A. M. I. N. P. - Amais de cumprir coas Ordenanzas da Zona e Xerais de uso, de volume e tipolóxicas, disporán de 3 prazas de aparcamento por cada 100 m² construídos. - O Concello poderá denegar a súa instalación naquelas fincas que estean situadas en vías que polo seu tránsito ou características urbanísticas singulares así o aconsellen, agás que se adoiten as oportunas medidas correctoras que o caso requira. l 3.3.3.10. Uso Deportivo.1. Definición. Correspóndese cos espazos ou locais destinados ao exercicio, exhibición ou ensino da cultura física e do deporte.2. Clasificación. Establécese unha soia categoría, que abranguerá calquera dimensión superficial e calquera montante de prazas de espectadores.3. Condicións. Amais de cumprir coas Ordenanzas de zona e as Xerais de uso, volume e tipolóxicas, disporán de 4 prazas de aparcamento por cada 100 m² construídos e/ou unha superficie mínima de un sexto da utilizada para os espectadores do deporte de que se trate. Aplicaranse estes ratios segundo sexan superficies cubertas ou descubertas. l 3.3.3.11. Uso relixioso.1. Definición. Corresponde aos locais e edificios destinados ao culto, así coma aos relacionados con el.2. Clasificación. Establécese unha categoría única que engloba tanto aos Templos e Centros Relixiosos coma as capelas e Oratorios.3. Condicións. Amais de coas Ordenanzas da zona, cumprirán coas disposicións vixentes que lles sexan de aplicación. Disporán de 5 prazas de aparcamento por cada 100 m² construídos. l 3.3.3.12. Espectáculos.1. Definición. Comprende aquelas actividades, tradicionais ou novas, relacionadas co teatro, a música, a danza, o cine, etc., que necesitan de espazos específicos para se desenrolar e que non estean comprendidas no resto dos usos considerados no presente P. X. O. Inclúense aquí as discotecas.2. Clasificación. Establécese unha categoría única.3. Condicións. Amais de cumprir coa lexislación xeral e sectorial aplicable, coas Ordenanzas de Zona e as Xerais de uso, volume e tipolóxicas, deberán dispor dun mínimo de 6 prazas de aparcamento por cada 100 m² construídos. No caso de locais previstos para máis de 100 persoas non se autorizarán en rúas cunha anchura (entre aliñacións) inferior a 12 metros. l 3.3.3.13. Uso agropecuario, forestal e extractivo.1. Definición. Comprende as actividades agrarias, gandeiras, forestais e extractivas de todo tipo, desenroladas en espazos ou locais propios destas actividades.2. Clasificación. Establécense tres categorías: Categoría 1.ª Espazos e construcións pequenas, (non máis de 50 m² no total de construcións non vivideiras no solar), para a cría e coidado de animais, anexos ou incorporados á vivenda. Categoría 2.ª O resto dos espazos agrogandeiros e forestais sen limitación de tamaño e as construcións destinadas a actividades agrícolas, forestais, gandeiras ou outras que garden relación coa natureza, extensión e destino do predio ou coa explotación dos recursos naturais. Categoría 3.ª Areas dos chans nos que temporalmente se realizan actividades de extracción de terras, rochas, minerais e explotación de canteiras.3. Condicións xerais. - Agás as actividades da 1ª categoría, que se non se di nada en contra se poderán desenrolar en todas as clases de chan, sen máis limitacións que as derivadas da lexislación vixente e o ditado nas Ordenanzas e Normas específicas, o resto das actividades terán que se desenrolar en chan clasificado coma rústico. - As actividades amparadas neste uso que non supoñan actividade construtiva -salvo as extractivas- non terán máis limitacións que as impostas polas administracións sectoriais competentes. - As actividades que leven parello o feito construtivo haberán de axeitarse ao disposto na lexislación urbanística, especialmente no concernente ao procedemento de autorización (segundo se determina no artigo 41 da L. O. U. G.). 4. Condicións específicas das instalacións gandeiras. - As instalacións gandeiras de categoría 2ª e con base territorial que se incen terán que se afastar de calquera núcleo de poboación 200 m. - Cando se trate de explotacións gandeiras sen base territorial en ningún caso se permitirá a localización a menos de 1.000 m. de calquera asentamento e 250 m. da vivenda máis próxima.5. Condicións específicas das actividades da terceira categoría. Prohibición xeral. Prohíbese calquera actividade extractiva nos solos de núcleos rurais agás os desmontes necesarios para levar a cabo os propios feitos construtivos. No solo rústico especialmente protexido só se poderán levar a cabo actividades extractivas naquelas zonas nas que existían explotacións mineiras e/ou actividades extractivas de recursos minerais activos no momento da entrada en vigor da Lei 9/2002, do 30 de decembro, de ordenación urbanística e protección do medio rural de Galicia. l 3.3.14. Uso de servizos públicos.1. Definición. Comprende aquelas actividades que teñen en común o carácter específico de estar realizadas polos organismos públicos (municipais ou de calquera outro escalón administrativo) ou por entidades privadas con carácter subsidiario (instalación de comunicación, de enerxía, botadeiros, etc.). 2. Clasificación. Establécese unha categoría única.3. Condicións. Permítense só as edificacións e construcións propias dos servizos tais como, centros de transformación, depósitos, depuradoras, etc. l 3.3.15. Uso residencial - móvil.1. Definición. Comprende as actividades de acomodo de residencias transportables e temporais directamente relacionadas co uso recreativo e turístico (cámpings, caravanas - rulottes.) 2. Clasificación. Considéranse as seguintes categorías: Categoría 1ª: Instalacións ata 500 prazas. Categoría 2ª: Instalación igual ou superior a 500 prazas.3. Condicións. - Ademais das condicións de uso, volume e Ordenanzas da Zona, cumprirán a totalidade da normativa vixente en materia turística, así como coas condicións hixiénico-sanitario vixentes. - Deberán dispoñer, como mínimo de 1 praza de aparcamento por cada praza de capacidade de instalación.3.3.4. CONDICIÓNS TIPOLÓXICAS DAS CONSTRUCIÓNS 3.3.4.1. Aplicación das Normas. As tipoloxías edificatorias aplicaranse conforme ás condicións que se fixen para cada clase de solo e para cada zona de ordenanza.3.3.4.2. Parámetros exteriores.1. Altura máxima. Establécese na ordenanza correspondente, ou nos planos de ordenación, expresada en número de plantas, sendo a súa conversión en metros a que figura no apartado 2º do artigo 3.3.1. da presente Normativa.2. Dimensións en planta Establécense, no seu caso, na Ordenanza correspondente. Por regula xeral, e de cara a harmonizar coas tipoloxías dominantes en Lousame, aconséllase a planta rectangular, onde o lado longo non baixe de 1,5 veces a lonxitude do lado curto.3. Fachadas. Aconséllase o uso da pedra da zona en calquera das súas fábricas permitíndose outros materiais tradicionais e propios da zona. Excepcionalmente permítese o emprego doutros materiais para o acabamento (táboas de madeira, lousas de metal ou formigón, tramos metálicos prefabricados ou similares). Neste caso deberá xustificarse cumpridamente a solución técnica adoptada e a súa congruencia coa paisaxe rural e coas edificacións tradicionais propias da zona (en canto a textura, cor, forma, etc.). Prohíbese totalmente o uso de bloques prefabricados ou ladrillos para seren utilizables nos paramentos exteriores das edificacións principais, excepto si van debidamente enfoscados e pintados con cores acordes co medio rural. Prohíbese tamén os acabamentos brillantes ou reflectantes nos metais. Da mesma maneira, prohíbese o emprego de alicatados, como revestimento exterior. A carpintería exterior será preferentemente de madeira pintada en todo caso con cores acordes co medio rural nas obras de restauración das vivendas cunha vellez superior aos 30 anos e cuxos paramentos exteriores en todo ou parte, sexan de pedra. No resto, permítese ademais da madeira o PVC e o aluminio lacado en cores acordes tamén co medio rural.4. Paredes medianeiras. As paredes medianeiras que fiquen ao descuberto no momento de se realizar a construción, deberán tratarse con materiais de cerramento, con textura e cor que estean en concordancia cos empregados na fachada. Cando menos irán enfuscadas e pintadas.5. Corpos voados. - Só se permitirán os corpos voados seguintes: a) Abertos: balcóns que delimiten un volume aberto ao exterior por algunha das súas caras ou parte das mesmas. b) Acristalados: Saíntes pechados nos que os elementos de peche estean constituídos, coma mínimo, por un 70 % de superficie acristalada. Recoméndanse as galerías e miradoiros e desaconséllanse os muros-cortina. c) Aleiros, cornixas, etc. - Non se permitirán os voos compactos. - A efectos de computo de edificabilidade estes tipos contabilizarán do seguinte xeito: a) abertos: 1/4 da súa superficie. b) acristalados tipo galería ou miradoiro: 1/3 da súa superficie. c) acristalados tipo muro-cortina: 100 %. 6. Entrantes. a) En Planta baixa. Permítense: - Pórticos ou soportais paralelos á liña de fachada. - Pasadizos perpendiculares ou oblicuos (con ángulo superior a 60 verbo da liña de fachada). b) Por riba da Planta baixa: - Terrazas cubertas.7. Cubertas da edificación.1. Recoméndase unha estrutura de cuberta a dúas augas. Pero non é obrigatoria.2. A estrutura poderá ser de calquera material axeitado a ese fin.3. A cubrición exterior será de tella de cerámica nas cubertas inclinadas das construcións principais. Excepcionalmente poderán empregarse outros tipos de cuberta con outros materiais como cobre, zinc, láminas impermeables, etc. - Para estes supostos excepcionais debe xustificarse non só o valor arquitectónico da edificación en si mesma, senón principalmente o axeitado criterio de integración volumétrica, compositivo e material da nova edificación coas do seu con- torno, de modo que o emprego de materiais e formas alternativas debe responder a unha motivación fundada na calidade arquitectónica da proposta, tendo en conta o indicado no artigo 91 da Lei 2/2016, do solo de Galicia. - Para o caso concreto das construcións auxiliares exentas, novas e existentes, permitirase ademais do anterior, o emprego de placas onduladas de cor vermella ou alaranxada e paneis sándwich imitación tella. - O emprego de paneis sándwich e as placas onduladas vistas, estará prohibido nos contornos de protección dos bens do patrimonio cultural.4. O volume existente entre a cara superior do último forxado e a liña de cumieira ou punto de cumio poderase aproveitar en parte para usos vivideiros ou os compatibles coa vivenda sempre que non se prohiba na Ordenanza específica correspondente. - Tamén se poderán instalar por riba do último forxado os elementos decorativos e de remate de carácter estético que completen a fachada e os elementos técnicos das instalacións anexas á edificación (ascensores, calefacción, aire acondicionado, abastecemento e almacenamento de auga, chemineas, etc.). - Todos estes elementos deberán quedar obrigatoriamente inscritos dentro da pendente máxima de 40 e non exceder a altura máxima da cuberta permitida, exceptuándose só as chemineas (por razóns funcionais). 3.3.4.3. Parámetros interiores.1. Planta e altura libre de planta. Nas Ordenanzas Xerais defínese a altura libre de cada tipo de planta, tanto das que se sitúan por baixo da rasante, como as que se sitúan na rasante ou por riba dela.2. Portais. Os ocos de entrada de portal non terán menos de 1,30 metros de luz. Esta esixencia non se terá en conta nas obras de rehabilitación no caso de que o oco de portal teña menos anchura.3. Escaleiras. a) Poderán ser interiores e exteriores. Estas últimas só se poderán construír para o caso das vivendas unifamiliares. b) Poderán ter tramos rectos ou tramos rectos e curvos. c) As de acceso principal e uso público deberanse situar no interior. d) Permítese a luz e ventilación cenital á caixa de escaleiras por medio de lucernarios. e) No caso das vivendas plurifamiliares as escaleiras axustaranse ó previsto na lexislación de habitabilidade e accesibilidade vixente.3.3.4.4. Edificacións complementarias. a) Os edificios auxiliares ou complementarios á vivenda tradicional, tais coma alpendres, cortes, garaxes, ou os elementos construtivos tais coma muros, cercados, etc. poderanse construír con calquera material que teña a necesaria consistencia. Recoméndase especialmente a pedra en calquera das fábricas usadas decote en Lousame. No caso de utilizar ladrillo ou bloque deberase enfuscar e calear ou pintar con cores acordes co medio rural. Excepcionalmente permítese o emprego dos mesmos materiais que para a edificación principal. Nestes casos deberá xustificarse convenientemente. b) O deseño da edificación complementaria debe coidar a harmonía coas formas preexistentes. O arranxo das vellas construcións complementarias así coma as reformas produto de novas funcións ou das mesmas funcións pero realizadas con outra tecnoloxía, deben recoller a esencia das formas do contorno no que fai aos patróns arquitectónicos básicos e á escala, sen que se obrigue a usar materiais determinados. c) O material que se empregará nas cubertas será a tella cerámica. Excepcionalmente poderán empregarse outros materiais como placas onduladas (de cor vermello ou alaranxada), cobre ou zinc. O emprego destes materiais excepcionais deberá xustificarse convenientemente. d) A altura dos muros de peche dos predios non poderán superar a altura de 1,50 m. desde a rasante natural do terreo na súa parte opaca podendo acadar unha altura de 2,00 con materiais diáfanos [rellas metálicas, verllas.] Así mesmo poderán permitirse muros de ata 2,00 m. de altura si se realizan en fábrica de pedra (sillería ou cachotería) ou ata 2,50 m. se se realizan con sebes.3.3.4.5. Edificios dedicados a outros usos. a) Nos edificios para uso industrial, almacéns, instalacións agrícolas e gandeiras de 2ª categoría, e en calquera outro tipo de edificación de carácter productivo ou equipamental, recoméndase tamén o uso da pedra, pero poderán construírse con calquera material consistente: madeira ou derivados, chapas metálicas (nin brillantes nin reflectantes ou paneis prefabricados). No caso de que sexa ladrillo ou bloques de formigón prefabricados, será obrigatorio enfoscalos e pintalos exteriormente, con cores acordes co medio rural. b) En naves, recoméndanse cubertas lixeiras, de chapa ou placa ondulada, de cores axeitados e solucións máis lixeiras que a pedra ou fachada. As cores deben mimetizarse coas do contorno. c) No caso do emprego de materiais diferentes á pedra ou outros materiais tradicionais e propios da zona no acabamento das fachadas ou da tella cerámica na cubrición, deberá xustificarse adecuadamente a solución técnica adoptada e a súa congruencia coa paisaxe rural e coas edificacións tradicionais propias da zona (en canto a textura, cor, forma, etc.). 3.3.4.6. Conservación, reforma ou ampliación de construcións de interese, xa existentes. Para autorizar calquera actuación tendente a conservar, reformar ou ampliar edificios ou construcións de calquera tipo que se inclúan no catálogo correspondente de bens de interese cultural ou calquera outro nivel protector, os proxectos que as amparen terán que axustarse, ademais de cumprir co resto da normativa edificatoria, aos seguintes criterios: a. Conservación. Demostrar, previo estudio detallado no que figuren Memoria, Planos e Fotografías que os materiais, cores e técnicas constructivas serán análogas aos existentes. b. Reforma. Demostrar previo estudio detallado, no que figurarán Memoria, Planos e Fotografías, que a reforma non afecta a aspectos tipolóxicos nin compositivos esenciais e que os materiais, cores e técnicas constructivas serán semellantes aos das edificacións existentes e/ou compatibles, dende o punto de vista funcional e formal, con eles e co entorno no que a devandita reforma se pretende. c. Ampliación. Demostrar, previo estudio detallado no que figurarán Memoria, Planos e Fotografías, que a ampliación non desvirtúa a edificación existente ou o seu entorno e que é compatible con aqueles dende o punto de vista compositivo, tipolóxico, morfolóxico e paisaxístico, ben por mímese, ben por contrapunto, coidando e valorando con precisión en cada caso os materiais, técnicas e cores empregadas.3.4. NORMAS DE ORDENACIÓN.3.4.1. NORMATIVA DE SISTEMAS XERAIS.3.4.1.1. Rede de estradas.1º) Clasificación. Aos efectos do presente P. X. O., establécese a seguinte clasificación de vías do Municipio, baseada no disposto na lexislación vixente en materia de estradas, - VÍAS TIPO I: Autoestradas, Autovías e Vías de Alta Capacidade: - CG-1.5 Brión (AG-56) – Noia (AC-550) Rede primaria básica: - AC-543 Vidán (Rotonda de Brandía) – Noia (AC-550) VÍAS TIPO II: Rede secundaria: - AC-308 Augasantas (Deput.) – Noia (AC-311). VÍAS TIPO III: Rede provincial: – DP-4201 Portobravo a Confurco – DP-4202 Aldeagrande a Coto – DP-1104 Ponte Beluso a Ponte San Francisco – DP-1103 Comparada a Ponte Beluso – DP-1105 Noia a Boiro Rede municipal: – Vial de Portobravo á Igrexa de Tállara (por Seidón e San Roquiño). – Vial Alvariza a Vilacoba. – Vial Confurco a Escabia. – Vial Praia Ornanda-Argalo. – Vial Aldeagrande a Vilacoba. VÍAS TIPO IV: – Viario de comunicación entre os corredores principais e os Núcleos de Poboación ou entre os distintos núcleos rurais non explicitados denantes. VÍAS TIPO V: Viario interno dos Núcleos de Poboación. VÍAS TIPO VI: Viario de relación cos recursos, a saber: – VI. I: Restos de pistas concentración parcelaria. – VI.2: Pistas forestais. – VI.3: Resto do viario. Forman o sistema xeral de comunicación as vías Tipo I, II e III.2º) Liña de edificación. Para as vías Tipo I e Tipo II será de aplicación o disposto no anexo da presente normativa. Nas restantes vías do sistema xeral: – Tipo III, provinciais: fóra dos treitos urbanos que os organismos titulares poidan recoñecer, será de aplicación o disposto na lexislación vixente. – Tipo III, municipais: establécese para as novas edificacións a liña límite de edificación a 7 metros da aresta exterior de explanación.3º) Aliñacións. Para as vías Tipo I e Tipo II será de aplicación o disposto na lexislación vixente e no anexo da presente normativa. Nas vías Tipo III provinciais con treitos urbanos aprobados e nas Tipo III muncipais, prevense recuados inferiores ao paso polos núcleos de poboación, conforme se especifica nos planos de aliñacións, no expediente de recoñecemento de treito urbano e/ou nas Ordenanzas e Normas correspondentes.4º) Peches. Para as Tipo I e Tipo II, será de aplicación o disposto na lexislación vixente e no anexo da presente normativa. Para as Tipo III (Provinciais), os peches, novos e a reposición dos existentes, situados nas marxes das estradas de titularidade provincial deberán cumprir as seguintes condicións: – Completamente diáfanos, sobre piquetes sen cimentación de obra de fábrica, por circunstancias especiais de aproveitamento agrícola ou gandeiro debidamente acreditadas, a partir da liña exterior da zona de dominio público. – Diáfanos, nos cales se admitirá un zócalo opaco que non sobresaia máis de corenta centímetros (40 cm) da rasan- te do terreo, ou arbustivos de menos de cento vinte centímetros (120 cm) de altura, a partir da liña de delimitación exterior da zona de servidume. – Non diáfanos ou peches de obra de fábrica, máis separados da estrada ca liña límite de edificación. – Os peches completamente diáfanos e os diáfanos non arbustivos estarán constituídos por unha malla metálica, que poderá estar plastificada, cunha apertura mínima de tres centímetros (3 cm) e un diámetro dos arames non superior a tres milímetros (3 mm). – No caso dos peches completamente diáfanos, por circunstancias especiais de aproveitamento gandeiro, admitiranse diámetros dos arames non superiores a dez milímetros (10 mm), cando, nese caso, a apertura mínima da malla sexa de dez centímetros (10 cm). O resto de viario, Tipo III (Municipais), Tipo IV, Tipo V e Tipo VI estarase ó disposto ó respecto na presente normativa e ó disposto na lexislación do solo vixente.5º) Rasantes. Cando as rasantes non estean fixadas en planos e se trate de vías sen pavimentar acaídamente, a rasante establece- rase na cota de 20 cm por enriba da rasante actual do camiño.6º) Treitos urbanos nos núcleos rurais. En tanto non exista un recoñecemento dos núcleos rurais atravesados por estradas de titularidade autonómica como treitos urbanos, será de aplicación directa o réxime de protección e usos nas súas marxes establecido na lexislación sectorial vixente en materia de estradas.3.4.1.2. Redes de enerxía eléctrica. a) Definición. Constitúen o sistema xeral de subministro de enerxía eléctrica as redes de Alta e Media Tensión. b) Servidumes. As servidumes de paso de enerxía eléctrica non impiden ao dono da finca servinte pechala, plantar ou edificar nela deixando a salvo a dita servidume. Queda prohibida a plantación de árbores e a construción de edificios e instalacións industriais na proxección e proximidades das liñas eléctricas debidamente autorizadas a menor distancia da establecida no “Regulamento de líneas de Alta Tensión” de 23 de novembro de 1968. Estas distancias son as seguintes: Nas liñas aéreas, para o cómputo destas distancias terase en conta a situación respectiva máis desfavorable que poida acada-la liña cos elementos de que se trate. c) Tendido de liñas eléctricas. Nos solos clasificados como Núcleos Rurais de Poboación (sexa cal sexa o tipo) será obrigado o soterrado das liñas de baixa tensión para todas as que se constrúan deica en diante.3.4.1.3. Sistema xeral de equipamentos.1. Definición. Comprende os terreos, edificios e instalacións destinados a usos públicos colectivos que, pola súa dimensión ou función específica, transcenden a todo o municipio, considerándose no presente P. X. O. coma formando parte do Sistema Xeral correspondente. A pertenza ao Sistema Xeral dun equipamento calquera recóllese na Memoria Xustificativa e reflíctese nos planos de ordenación do presente P. X. O.2. Clasificación. Comprende os seguintes equipamentos: - Administrativo. - Escolar ou Docente. - Deportivo. - Sanitario-Asistencial. - Socio-Cultural e recreativo. - Relixioso. - Espectáculos. - servizos.3. Condicións da edificación. Ademais das condicións que lle fosen de aplicación pola lexislación vixente deberán cumprir as condicións de volume e de uso que se reflictan nos parágrafos 4 e 5 seguintes.4. Condicións de volume. Serán as mesmas que para a edificación normal situadas no entorno próximo da parcela dedicada a equipamentos, pero coa limitación adicional de non exceder os 7,00 m de altura (agás os dous últimos dos citados na epígrafe 2) anterior – cemiterios e residencial – móbil nos que a edificación non excederá os 5 mts. de altura) nin o 60% da ocupación. Fíxanse os recuados a lindeiros nun mínimo de 3 m., non establecendo parcela mínima. A edificabilidade non poderá exceder os 0,60 m 2 /m 2. En casos excepcionais e por motivos razoablemente xustificados, o Concello poderá permitir maiores aproveitamentos para os equipamentos públicos, previa a tramitación dunha Modificación Puntual do P. X. O. na que xustifique a súa necesidade. De acordo co disposto no artigo 42.5 da LSG, o Concello pleno poderá acordar o cambio de usos dos terreos, sen necesidade de modificar o plan, por outro dotacional público distinto. (Por Orde da Consellería de Medio Ambiente, Territorio e Vivenda do 16.12.2021, prestouse aprobación definitiva á modificación puntual núm 1 do Plan Xeral de Ordenación Municipal do Concello de Lousa- me, con suxeición ás observacións formuladas no punto III.2 e cuxa publicación tivo lugar no Diario Oficial de Galicia núm 251 do 31.12.2021: Polo anterior, neste punto, no referente á introdución do uso residencial no sistema xeral de equipamento, esta non resulta posible dentro do uso dotacional de equipamento (punto 3 do anexo I do RLSG). 5. Condicións de uso. - En cada un dos terreos delimitados nos Planos de Ordenación sinálanse os usos posibles. - Permitirase a instalación dunha vivenda cando sexa necesaria para a garda e conservación do equipamento. Tamén se poderá autorizar o uso sociocultural e recreativo coma compatible cando a xestión e o mantemento do equipamento o aconselle. - Autorizarase, en xeral, a construción dos aparcamentos que fosen necesarios para o correcto funcionamento das instalacións. En calquera caso, cun mínimo de 1 aparcamento por cada 100 m 2 construídos.3.4.1.4. Sistema xeral de espazos libres.1. Definición. Son espazos destinados a parques públicos e/ou xardíns e zonas verdes en xeral que se destinan ao lecer da totalidade da poboación considerándose no presente P. X. O. como formando parte do Sistema Xeral correspondente. A pertenza a este sistema xeral dunha zona verde ou espacio libre recóllese na Memoria de Ordenación e reflíctese nos planos de ordenación do presente PXO.2. Condicións de volume. a) A ocupación pola edificación en ningún caso poderá superar o 5 % da superficie de cada unha das zonas. b) A altura máxima da edificación aquí permitida será de 6 m. c) Os cerramentos, se os hai, terán unha altura máxima de 0,50 m. podéndose exceder esta altura con sebes e outras proteccións diáfanas esteticamente admisibles.3. Condicións de uso. - O uso principal será sempre de zona verde. - Poderán instalarse teatros ao aire libre, pistas de baile ou de patinaxe deica unha superficie máxima de 2.000 m² e quioscos de música, cun máximo de 100 m 2. - Tamén poderán instalarse pequenos postos de artigos para nenos, periódicos, flores e semellantes, así como pequenos alpendres para utis de xardinería, limpeza, invernadoiro e servizos de aseo, cun máximo para cada uso individual ou integrado de 50 m 3. - Non se permitirán outras novas construcións, pero si se autorizará a restauración e/ou a rehabilitación de edificios existentes que se atopen inscritos xa dentro do parque no intre de se aprobar o presente P. X. O. sin que se permita aumento de volume. - Igualmente, nos parques poderase localizar todo o amplo abano de mobiliario consubstancial a estes espazos 3.5. DISPOSICIÓNS LEGAIS A TER EN CONTA PARA AS OBRAS DE EDIFICACIÓN E URBANIZACIÓN.1º) Cumprirase co disposto na Lei do Solo de Galicia vixente en cada momento.2º) Todas as obras que se acometan, ben sexan para edificacións, construcións ou instalacións, ben sexan de urbanización, deberán respectar, entre outras, as disposicións legais contidas nas seguintes leis: 1) Lei 8/1997, de 20 de agosto de accesibilidade e supresión de barreiras na Comunidade Autónoma de Galicia e o seu Regulamento, aprobado por Decreto 35/2000, de 29 de Febreiro.2) Lei 7/1997, de 11 de agosto, de protección contra a contaminación acústica.3) Lei 10/1997, de 22 de agosto, de residuos sólidos urbanos de Galicia.3º) En todo o que non estea regulado na Normativa do presente PXOM de Lousame, será de aplicación o preceptuado nos seguintes corpos normativos: 1) “Ley del Regimen del Suelo y Valoraciones” (Ley 6/1998, de 13 de Abril, modificada polo RD 4/2000 e pola sentencia do TC que alude aos artigos 16.1, 38 e a D. F. única.2) Lei de Ordenación do Territorio (Lei 10/1995). 3) Regulamento de Planeamento (no que aínda estea vixente), aprobado por R. D. 2159/1978, de 23 de xuño). 4) Regulamento de Xestión Urbanística (no que aínda estea vixente), aprobada por R. D. 3288/1978, de 25 de Agosto.5) Regulamento de Disciplina Urbanística para o desenvolvemento e aplicación da Lei do Solo de Galicia, aprobado por Decreto nº 28/1999, de 21 de Xaneiro.6) Decreto 8/2000 polo que se regulan os Plans e Proxectos sectoriais de incidencia supramunicipal TITULO IV. XESTIÓN DO PLANEAMENTO.4.1. CONDICIÓNS ESIXIBLES A TODA ACTUACIÓN URBANÍSTICA. A execución do planeamento terase que desenvolver polos procedementos que garantan a distribución equitativa dos beneficios e cargas entre os afectados, así coma o cumprimento dos deberes de cesión dos terreos destinados a viais e dotacións públicas e daquelas nos que se localice o aproveitamento correspondente ao concello; tamén o custo e, no seu caso, a execución da urbanización. A execución do planeamento require a aprobación do planeamento que conteña a ordenación detallada. En solo urbanizable non delimitado esixirase previamente a aprobación do correspondente plan de sectorización. A execución dos sistemas xerais esixirá a aprobación previa dun plan especial cando a súa delimitación e ordenación detallada non estivese contida no Plan Xeral.4.2. OBTENCIÓN DE TERREOS DE SISTEMAS XERAIS E DE DOTACIÓNS PÚBLICAS.4.2.1. OBTENCIÓN DOS SISTEMAS XERAIS. Os terreos destinados a sistemas xerais en solo de núcleo rural ou solo rústico obteranse mediante expropiación forzosa, por convenio entre a administración e o propietario ou por permuta forzosa con terreos do patrimonio municipal de solo. No suposto de execución de plans especiais de protección, rehabilitación e mellora do medio rural que prevexan actuacións de carácter integral os terreos destinados a sistemas xerais obteranse por cesión obrigatoria e gratuíta ou por ocupación directa. A expropiación dos terreos de sistemas xerais deberá realizarse dentro dos cinco anos seguintes á aprobación do planeamento detallado que lexitime a súa execución. Os terreos destinados polo planeamento a sistemas xerais en solo urbanizable obteranse: a) Por cesión obrigatoria derivada da súa inclusión ou adscrición nunha área de reparto e no correspondente polígono. b) Por ocupación directa. c) Por permuta forzosa. d) Mediante expropiación forzosa. e) Por convenio urbanístico, debendo incluírse entre as súas cláusulas as previsións necesarias para compensar os propietarios, ben en metálico ou ben mediante aproveitamento lucrativo de titularidade municipal. A obrigación de cesión gratuíta dos terreos destinados a sistemas xerais inclúe tamén a realización das obras de urbanización, das instalacións e das infraestruturas que estableza o Plan Xeral.4.2.2. OBTENCIÓN DE TERREOS DESTINADOS A DOTACIÓNS LOCAIS. Os terreos destinados a dotacións locais en solo urbanizable obteranse mediante cesión obrigatoria e gratuíta a través do sistema de actuación que se adopte ou por expropiación, ocupación directa ou permuta forzosa. Os terreos destinados a dotacións locais en solo de núcleo rural poderanse obter mediante expropiación forzosa, convenio urbanístico entre a administración e os propietarios ou permuta forzosa. No suposto de execución de plans especiais de protección, rehabilitación e mellora do medio rural que prevexan actuación de carácter integral por núcleos rurais as dotacións locais poderán obterse por cesión obrigatoria e gratuíta ou por ocupación directa. A obrigación de cesión gratuíta dos terreos destinados a dotacións de carácter local inclúe tamén a súa urbanización, a custa dos propietarios incluídos no correspondente polígono.4.3. SISTEMA DE CESIÓN DE VIAIS EN SOLO DE NÚCLEO RURAL. O sistema de cesión de viais no solo de núcleo rural aplicarase conforme ás seguintes regras: a) Os propietarios deberán cederlle ó municipio os terreos destinados polo planeamento a viais, fóra das aliñacións, que resulten necesarios para que a parcela sexa edificable de acordo coas determinacións desta lei e do planeamento. b) O cumprimento efectivo do deber de cesión terá lugar coa solicitude da licencia. Esta cesión formalizarase en documento público, acompañado de plano ou documento gráfico onde se exprese con precisión a superficie obxecto de cesión conforme ás aliñacións establecidas. c) Os propietarios deberán urbanizar a súa parcela nos termos seguintes: 1. As edificacións que se efectúen na zona de expansión do solo de núcleo rural deberán garantir e, se é o caso, executar as conexións ás redes xerais municipais, con cesión gratuíta ó municipio unha vez executadas.2. As conexións á urbanización deberán transcorrer por terreos de uso público ou constituír servidume a favor do municipio, vinculándose a súa capacidade ó número de edificacións que se van realizar.3. Poderase autorizar a execución simultánea das obras de acometida, urbanización e edificación. O municipio deberá esixir garantías suficientes do cumprimento desta obrigación. TITULO V: ORDENANZAS ESPECÍFICAS 5.1. ORDENANZAS APLICABLES AO SOLO DE NÚCLEOS RURAIS.5.1.1. DETERMINACIÓNS APLICABLES A TODOS OS NÚCLEOS RURAIS.1.1. Concepto e relación. - O Solo dos Núcleos Rurais (NR) é aquel que se corresponde coas áreas de territorio municipal onde existen agrupación de vivendas nas que os moradores, no substancial, seguen a manter –con maior ou menor intensidade- relacións propias da vida comunitaria, sempre que constitúan un núcleo singularizado por un topónimo, diferenciado nidiamente nos censos e padróns oficiais e identificado como tal pola poboación residente e pola práctica administrativa local, nas que se da unha especial vinculación coas actividades propias do sector primario de carácter agrícola, gandeiro forestal ou análogas. - Ás veces, e dada a proximidade de dous ou máis núcleos primixenios e a expansión da edificación exprementada nos últimos catro ou cinco lustros, as áreas de solo clasificadas como núcleos rurais comprenden varias unidades de asentamentos orixinais. -No presente PXO de Lousame o solo de núcleo rural divídese en: a) Solo de Núcleos Rurais de maior diversidade e centralidade (NR1). b) Solo do Resto de núcleos rurais (NR2). 1.2. Réxime urbanístico. -De acordo co disposto no artigo 24.1 da LOUG os terreos incluídos nesta clase de solo terán que se destinar a usos relacionados coas actividades propias do medio rural ou coas necesidades da poboación que reside nos núcleos rurais. -Para poder autorizar a construción de calquera clase de edificación, o predio no que se vaia situar terá que dispoñer, alomenos, dos servizos de acceso rodado, saneamento, abastecemento de auga e enerxía eléctrica. Amais diso, disporá dos aparcamentos necesarios en función do uso ao que se vai destinar. - Para construír novas edificacións ou subtituír as existentes, os propietarios terán que ceder previamente ao Concello os terreos necesarios para a apertura e/ou regulación do viario preciso, segundo os parámetros que se conteñen no apartado que regula os aliñamentos. Igualmente, correrá a cargo dos propietarios a execución das obras para conectar os servizos existentes no núcleo. - Cando sexa precisa a apertura de novas vías en áreas non consolidada pola edificación, o acho mínimo das mesmas será de 8 metros. - No suposto de execución de plans espaciais de protección, rehabilitación e mellora do medio rural que prevexan actuacións de carácter integral nos núcleos rurais e delimiten polígonos, os propietarios de solo están obrigados a: a) Cederlles gratuitamente ós concellos os terreos destinados a viais, equipamentos e dotacións públicas. b) Custear e executar as obras de urbanización previstas no Plan Especial. c) Solicitar a licencia de edificación e edificar cando o Plan Especial así o estableza.1.3. Planeamento de desenvolvemento. - De acordo co disposto nos artigos 70, 71, 72, 73 da LSG, nesta clase de solo poderán redactarse Plans Especiais que terán por finalidade a protección, rehabilitación e mellora dos elementos máis característicos da arquitectura rural, das formas de edificación tradicionais, dos conxuntos significativos configurados por eles e dos núcleos rurais.1.4.- Determinación dos Plans Especiais. - O ámbito do Plan Especial, abranguerá os terreos comprendidos en parte de un núcleo, un núcleo ou varios núcleos rurais completos, así como os terreos clasificados como solo rústico pertencentes a un ou varios termos municipais. - Aos efectos da mellora das condicións os Plans desta natureza terán que prever unha dotación de espazos libres que non poderá ser inferior á fixada nas normas específicas para cada tipo de núcleo rural. Ademais os PEPRM deberán conter as seguintes determinacións: a) Delimitación das áreas xeográficas homoxéneas por razón da morfoloxía dos asentamentos de poboación, tipoloxía das edificacións, valores e potencialidades do medio rural merecedoras de protección e outras circunstancias relevantes. b) Estudio das parroquias e delimitación das áreas xeográficas homoxéneas por razón da morfoloxía do asentamento de poboación, tipoloxía das edificacións, valores e potencialidades do medio rural merecedoras de protección e outras circunstancias relevantes. c) Delimitación dos núcleos rurais incluídos no seu ámbito. d) Determinación das condicións de volume, forma, tipoloxía, características estéticas, materiais que hai que empregar e técnicas constructivas, condicións de implantación e aqueloutras que se consideren necesarias para garantir a conservación e preservación das características propias do medio. e) Identificación dos elementos que deban ser obxecto de protección específica para a súa conservación e recuperación, que deberán incluírse no correspondente catálogo, así como aqueles para os que sexa procedente a súa demolición ou eliminación. f) Actuacións previstas para a conservación, recuperación, potenciación e mellora dos asentamentos tradicionais e do seu contorno. g) Calquera outra determinación necesaria para o cumprimento dos seus fins. h) Previsión nas áreas nas que sexa necesaria a realización de actuacións de carácter integral, para as que deberán delimitarse os correspondentes polígonos. Nestes casos, a densidade máxima non poderá superar as 25 vivendas por hectárea, sen prexuízo do cumprimento obrigado das condicións de uso e edificación establecidas na lexislación urbanística.1.5. Indicadores da necesidade de redactar un Plan Especial. - Tanto nos Núcleos rurais de Maior Diversidade (NR-1) como no Resto de Núcleos Rurais (NR-2) será preceptiva a realización dun PEPRM cando se dean as seguintes circunstancias: a) Se teñan concedido un número de licencias no seu ámbito que supoña máis dun 50% do censo de vivendas existentes no núcleo no intre da aprobación do PXO. b) Cando, aínda sen ter acadado este porcentaxe, pero superado o 30 % o número de licencias para edificacións destinadas a usos diferentes ao de vivenda supoña máis do 50 % das licencias concedidas. c) Cando se pretenda desenvolver unha actuación integral sobre unha parte do núcleo. d) En calquera caso, cando sexa necesaria a recuperación e revitalización dos núcleos rurais tradicionais.1.6. Formulación e tramitación do Plans Especiais. - Os Plans Especiais poderán ser formulados polo Conselleiro competente en materia de urbanismo e ordenación do territorio, polos municipios afectados ou por particulares. Estes últimos poderán formular aqueles plans especiais que se redacten en desenvolvemento do PXOM. - Para a súa tramitación estarase ao disposto na lexislación vixente.5.1.2. ORDENANZAS ESPECÍFICAS EN SOLO DE NÚCLEOS RURAIS DE MAIOR DIVERSIDADE (NR-1). a) Concepto. Son as que se corresponden coas diferentes cualificacións dos terreos incluídos nesta categoría do solo. b) Núcleos rurais de poboación onde se da maior diversidade, centralidade e atractividade Trátase dos seguintes núcleos: 1º) O núcleo de Portobravo, que á súa vez recolle nun continuo os primitivos núcleos de poboación de Cruído, Portobravo, Bouciñas e Braña.2º) O núcleo de Merelle, que engloba nun continuo ós primitivos núcleos de poboación de Merelle, Meixonfrío, Abelenda e Ponte de San Francisco.3º) O núcleo de Tállara, que encerra dentro del os primitivos núcleos de poboación de San Roque, Sanguiñal, Tállara, Cernande e Pousada. c) Clases ou Zonas. No solo clasificado como de Núcleo Rural de Maior diversidade (NR 1) prevense as seguintes cualificacións: 1º) Edificación Residencial nas áreas centrais (ZR 1). 2º) Edificación Residencial en áreas de expansión (ZR 2). 3º) Zonas Verdes e de espazos libres (ZV). 4º) Zona de Equipamentos (ZE) 5.1.2.1. ORDENANZA DE EDIFICACIÓN RESIDENCIAL NAS ÁREAS CENTRAIS. (ZR 1). 1. Definición e ámbito. Comprende esta ordenanza as zonas dos núcleos de Maior diversidade (NR-1) do Termo Municipal, (definidos e caracterizados na Memoria de Ordenación e relacionados no artigo 5.1.2) desenvolvidas ao longo do tempo sobre das estradas e camiños preexistentes, zonas nas que, polo común, se da indistintamente a edificación campesiña tradicional con outras edificacións de carácter residencial onde a compoñente agrogandeira desapareceu ou aparece moi minguada.2. Sistema de ordenación. A edificación será exenta ou apareada (neste caso mercé a proxecto conxunto). Excepcionalmente poderase permitir a edificación pegada sempre que non supere o número de tres. Tamén se permitirá con ese carácter excepcional a edificación pegada a medianeira ou parede cega existente.3. Parámetros da edificación: – Aliñacións. As definidas nos planos de ordenación. – Situación da edificación. As edificacións exentas e apareadas poderán situarse libremente na parcela. As pegadas, farano conforme se especi- fica máis adiante, no epígrafe: “Adosamento”. – Parcela mínima. Será de 300 m². Exceptuaranse desta condición: aquelas parcelas que, podendo ser edificables por cumprir o resto das condicións, se atopen entre parcelas xa edificadas e non procedan de segregacións posteriores á aprobación deste Plan Xeral. – Ocupación máxima: Será de 60%. Exceptuaranse deste máximo as parcelas que se atopen entre dúas xa edificadas e non procedan de segregacións posteriores á aprobación deste Plan Xeral. – Edificabilidade: A edificabilidade máxima será de 0,6 m²/m². No caso de que se procedese á reestruturación dunha edificación tradicio- nal xa existente na parcela, poderase conservar a dita edificabilidade anque se supere a aquí establecida, sempre e cando non se desvirtúen os valores inherentes á vella edificacións. Aos efectos da edificabilidade, computarán tanto a edificación principal como as complementarias. – Altura máxima sobre rasante: Será de dúas plantas (Planta Baixa + Planta Alta), sen que superen unha altura de 7 metros, medidos dende a rasante do terreo nas frontes de cada fachada. – Aproveitamento baixo cuberta: Permítese, quedando prohibidos as mansardas ou bufardas. – Altura máxima no punto máis desfavorable (AMP): Fíxase en 7 metros. – Recuados laterais: As edificacións exentas ou as apareadas no seu lado libre, recuarán das lindes ou linde lateral, alomenos, 3 metros. Esta distancia de recuado debe ser cumprida pola edificación na súa totalidade (corpos voados, aleiros, etc.). Non obstante, permitirase arrimar ás lindes laterais, con autorización dos propietarios lindantes, aquelas edificacións auxiliares que non acadan os 3 metros de altura e se sitúen exentas verbo da edificación principal, e situadas na parte posterior da parcela. – Adosamento: Poderase permitir o adosamento de vivendas, sempre e cando se ampare a solicitude de licencia cun proxecto conxunto e non se exceda o número de 3. – Fronte mínimo de parcela: Non se fixa. – Voos: As edificacións poderán voar elementos permitidos sobre da ALIÑACIÓN un máximo do 10% do ancho da rúa á que dean fronte, cun fondo máximo de 0,8 metros, sempre que a vía á que dea fronte ≥ 4 mts. – Altura máxima da cuberta. Será de 3,60 m. – Pendente máxima da cuberta. Será de 40º, podendo executarse cubertas planas.4. Outras condicións: As construcións manterán as condicións ambientais do núcleo, a morfoloxía do asentamento e a tipoloxía das edificacións do lugar e utilizarán para a súa edificación os materiais, cores e formas construtivas tradicionais e comúns do propio asentamento, expresadas con carácter xeral no Capítulo 3.3.4. da presente Normativa: “Condicións tipolóxicas das construcións”. 5. Dotación de espazos libres. No caso de se levar a cabo a redacción dun PEPRM do Medio Rural, para a dotación mínima de parques e zonas verdes ou libres de uso comunitario no solo de ZR-1 terase en conta a demarcación parroquial fixándose un mínimo de 15 m 2 por vivenda ou 100 m 2 construídos. A previsión total de superficie de espazos libres existentes na parroquia (expresada en m²) dividida polo número de Núcleos Rurais delimitados na mesma debera ofrecer un cociente 100 m², independentemente do estándar que lle corresponda en función do número de vivendas e/ou m 2 construídos nos ditos núcleos. No suposto que se utilice como parámetro de medida o número de habitantes, a dotación de espazos libres e zonas verdes de carácter local non deberá ser inferior a 5 m 2 / hb. O estándar a ter en conta nos Plans Especiais non poderá ser inferior a ningún dos dous índices (nº de vivendas e nº de habitantes). 6. Usos.6.1. Consideracións xerais.1º) No solo de núcleos rurais permitiranse, logo da preceptiva licencia municipal e sen necesidade de autorización autonómica previa, as seguintes actuacións: a) Obras de conservación e restauración das edificacións existentes, sempre e cando non supoñan variación das características esenciais do edificio, nin alteración do lugar, do volume e da tipoloxía tradicional. En todo caso, axustaranse ó disposto no artigo 29 da LOUG. b) Obras de rehabilitación e ampliación en planta ou altura das edificacións existentes que non impliquen variación da súa tipoloxía, sempre que se cumpran as condicións establecidas no artigo 29 da dita lei. c) Novas edificacións de acordo coas regras establecidas no artigo 29 da lei, así como o disposto no capítulo 3.3.4. da presente Normativa Urbanística e na presente ordenanza específica. d) No uso agropecuario, as construcións e instalacións situadas en solo de núcleo rural que, estando destinadas a actividades vinculadas coa explotación e co apoio á actividade agropecuaria, de primeira transformación de produtos agrogandeiros e forestais, así como os serradoiros de madeira, existían no momento de entrada en vigor da Lei 9/2002, do 30 de decembro, de Ordenación Urbanística e Protección do Medio Rural de Galicia (01/01/2003), poderán manter a súa actividade aínda que non estean amparadas nas preceptivas licenzas municipais de edificación ou actividade, sen necesidade delas. Nestas construcións poderán permitirse, as obras de reconstrución, rehabilitación, conservación e reforma necesarias sempre que manteñan a actividade de explotación ou apoio á actividade agropecuaria ou de serradoiro, e adoptarán as medidas correctoras oportunas para garantir as condicións sanitarias e ambientais. As construcións e instalacións situadas en solo de núcleo rural que existían á entrada en vigor da Lei 9/2002, para a súa regulación, deberán aboar no concello respectivo o imposto municipal de construcións, instalacións e obras. Así mesmo, poderá permitirse, a ampliación das construcións destinadas á explotación ou ao apoio á actividade agropecuaria, mesmo en volume independente, que cumprirán as condicións de edificación establecidas na Lei 9/2002, e no PXOM, excepto no que se refire ás condicións de parcela mínima edificable, recuamentos, ocupación, edificabilidade e volume máximos, distancias mínimas a vivendas e a asentamentos de poboación. No caso das construcións destinadas a serradoiros tamén se permitirá a súa ampliación sempre que cumpran as condicións de edificación establecidas na Lei 9/2002 e no PXOM, excepto no que se refire á superficie máxima ocupada pola edificación sen superar o límite do 60% da superficie da parcela. En todo caso, deberá manterse o estado natural do terreo, ou con plantación de arboredo ou especies vexetais, como mínimo, nun terzo da superficie da parcela. Este mesmo réxime seralles de aplicación ás construcións amparadas na preceptiva licenza ou expediente de regula- ción (circular 1/2003) da Lei 9/2002, e destinadas a explotacións agropecuarias que existían antes da entrada en vigor de dita lei. (Por Orde da Consellería de Medio Ambiente, Territorio e Vivenda do 16.12.2021, prestouse aprobación definitiva á modificación puntual núm 1 do Plan Xeral de Ordenación Municipal do Concello de Lousa- me, con suxeición ás observacións formuladas no punto III.2 e cuxa publicación tivo lugar no Diario Oficial de Galicia núm 251 do 31.12.2021: Polo anterior, neste punto estarase ó disposto na Disposición Transitoria Terceira. Desenvolvemento da disposición transitoria cuarta da Lei 2/2016, do 10 de febreiro, do solo de Galicia, do Regulamento da Lei 2/2016, do 10 de febreiro, do solo de Galicia.) 2º) Demolicións.1.- Queda prohibido o derrubamento ou a demolición das construcións existentes, agás nos seguintes supostos: a) Aquelas construcións sen interese arquitectónico ningún nas que, polo seu reducido tamaño ou imposibilidade de acceso, non sexa posible a súa recuperación, restauración ou reconstrución para calquera uso dos autorizados na LOUG. b) As edificacións de escaso valor histórico ou etnográfico das que, estando en ruína material de acordo coa lexislación urbanística, con evidente perigo para as persoas ou cousas, non sexa viable a súa recuperación total ou parcial. c) Tódolos engadidos que desvirtúen a tipoloxía, forma e volume de calquera edificación primitiva, ou que polos materiais neles empregados supoñan un efecto distorsionador para a harmonía e estética do conxunto edificatorio. Igualmente tódolos alpendres, almacéns e edificacións auxiliares que estean nas mesmas condicións.2.- Nos supostos previstos no número anterior, solicitarase licencia de demolición achegándolle ó proxecto técnico un estudio xustificativo e motivado do cumprimento e veracidade das circunstancias que concorren de acordo co especificado anteriormente.6.2. Usos permitidos. Uso característico: Residencial en vivenda (Categorías 1ª e 2ª). Usos compatibles: - Comercial. Categorías 1ª e 2ª - Industrial. Categorías 1ª e 2ª (obradoiros) - Administrativo. Categorías 1ª e 2ª - Hoteleiro. Categorías 1ª, 2ª e 3ª. - Garaxe-aparcamento (categorías 1ª, 2ª, 3ª e 5ª) - Sanitario-asistencial (*) - Educativo (*) - Sociocultural (*) - Relixioso (*) - Deportivo (*) - Espectáculos (*) - Agropecuario (1ª categoría) - servizos públicos (*) * Para os equipamentos rexerá o disposto no artigo 30 da LOUG.7. Aparcamentos. Haberase de prever, polo menos, unha praza de aparcamento por vivenda. Exímese de dito cumprimento as rehabilitacións sen máis de 50 m 2 de solo non ocupado pola edificación con acceso dende a vía pública.5.1.2.2. ORDENANZA DE EDIFICACIÓN RESIDENCIAL EN ÁREAS DE EXPANSIÓN. (ZR 2). 1. Definición e ámbito. Comprende esta ordenanza as zonas de expansión dos Núcleos de Maior diversidade (NR-1) do Termo Municipal (definidos e caracterizados na Memoria de Ordenación e relacionados no artigo 5.1.2), estruturados en base a unha trama viaria nova, inicialmente concibida para facilitar a explotación dos recursos agrarios pero que en aquelas zonas devalou en soporte de urbanización.2. Sistema de ordenación. A edificación terá que ser de carácter exento. Exceptúase desta condición as edificación de vivendas sometidas a un réxime de promoción pública e promovidas pola administración pública que se ubiquen nesta categoría de solo. Neste último caso permítise a construción de vivendas encostadas, proxectadas en serie, de características similares e colocadas ata un máximo de tres unidades.3. Parámetros da edificación: – Aliñacións: As definidas nos planos de ordenación. – Situación da edificación: As edificacións poderán situarse libremente na parcela. – Pendente máxima de cuberta: Será de 40º, con posibilidade de executar cubertas planas. – Parcela mínima: Será de 600 m². Exceptuaranse desta condición: aquelas parcelas que, podendo ser edificables por cumprir o resto das condicións, se atopen entre parcelas xa edificadas e/ou non existan parcelas limítrofes que poidan incorporar. – Ocupación máxima: Será do 30 %. – Edificabilidade: A edificabilidade máxima será de 0,3 m²/m². Aos efectos da edificabilidade, computarán tanto a edificación principal coma as complementarias. – Altura máxima sobre rasante. Será de dúas plantas (Planta Baixa + Planta Alta), sen que superen unha altura de 7 metros, medidos dende a rasante do terreo nas frontes de cada fachada. – Aproveitamento baixo cuberta. Permítese, quedando prohibidas as mansardas ou bufardas. – Altura máxima no punto máis desfavorable (AMP). Fíxase en 7 metros. – Recuados laterais: As edificacións, por regra xeral, recuarán das lindes ou linde lateral, alomenos, 3 metros. Esta distancia de recuado debe ser cumprida pola edificación na súa totalidade (corpos voados, aleiros, etc.). Non obstante, permitirase arrimar ás lindes laterais, con autorización dos propietarios lindantes, aquelas edificacións auxiliares que non acadan os 3 metros de altura e se sitúen exentas verbo da edificación principal, e situadas na parte posterior da parcela. – Fronte mínimo de parcela: Non se fixa. – Voos. As edificacións poderán voar elementos permitidos sobre da ALIÑACIÓN un máximo do 10% do ancho da rúa á que dean fronte cun fondo máximo de 0,8 metros, sempre que a vía á que dea fronte ≥ 8 mts. – Altura máxima da cuberta. Será 3,60 m.4. Condicións de uso.4.1. Consideracións xerais. No solo de núcleos rurais permitiranse, logo da preceptiva licencia municipal e sen necesidade de autorización autonómica previa, as seguintes actuacións: a) Obras de conservación e restauración das edificacións existentes, sempre e cando non supoñan variación das características esenciais do edificio, nin alteración do lugar, do volume e da tipoloxía tradicional. En todo caso, axustaranse ó disposto no artigo 29 da LOUG. b) Obras de rehabilitación e ampliación en planta ou altura das edificacións existentes que non impliquen variación da súa tipoloxía, sempre que se cumpran as condicións establecidas no artigo 29 da dita lei. c) Novas edificacións de acordo coas regras establecidas no artigo 29 da lei, así como o disposto no capítulo 3.3.4. da presente Normativa Urbanística e na presente ordenanza específica. d) No uso agropecuario, as construcións e instalacións situadas en solo de núcleo rural que, estando destinadas a actividades vinculadas coa explotación e co apoio á actividade agropecuaria, de primeira transformación de produtos agrogandeiros e forestais, así como os serradoiros de madeira, existían no momento de entrada en vigor da Lei 9/2002, do 30 de decembro, de Ordenación Urbanística e Protección do Medio Rural de Galicia (01/01/2003), poderán manter a súa actividade aínda que non estean amparadas nas preceptivas licenzas municipais de edificación ou actividade, sen necesidade delas. Nestas construcións poderán permitirse, as obras de reconstrución, rehabilitación, conservación e reforma necesarias sempre que manteñan a actividade de explotación ou apoio á actividade agropecuaria ou de serradoiro, e adoptarán as medidas correctoras oportunas para garantir as condicións sanitarias e ambientais. As construcións e instalacións situadas en solo de núcleo rural que existían á entrada en vigor da Lei 9/2002, para a súa regulación, deberán aboar no concello respectivo o imposto municipal de construcións, instalacións e obras. Así mesmo, poderá permitirse, a ampliación das construcións destinadas á explotación ou ao apoio á actividade agropecuaria, mesmo en volume independente, que cumprirán as condicións de edificación establecidas na Lei 9/2002, e no PXOM, excepto no que se refire ás condicións de parcela mínima edificable, recuamentos, ocupación, edificabilidade e volume máximos, distancias mínimas a vivendas e a asentamentos de poboación. No caso das construcións destinadas a serradoiros tamén se permitirá a súa ampliación sempre que cumpran as condicións de edificación establecidas na Lei 9/2002 e no PXOM, excepto no que se refire á superficie máxima ocupada pola edificación sen superar o límite do 60% da superficie da parcela. En todo caso, deberá manterse o estado natural do terreo, ou con plantación de arboredo ou especies vexetais, como mínimo, nun terzo da superficie da parcela. Este mesmo réxime seralles de aplicación ás construcións amparadas na preceptiva licenza ou expediente de regula- ción (circular 1/2003) da Lei 9/2002, e destinadas a explotacións agropecuarias que existían antes da entrada en vigor de dita lei. (Por Orde da Consellería de Medio Ambiente, Territorio e Vivenda do 16.12.2021, prestouse aprobación definitiva á modificación puntual núm 1 do Plan Xeral de Ordenación Municipal do Concello de Lousa- me, con suxeición ás observacións formuladas no punto III.2 e cuxa publicación tivo lugar no Diario Oficial de Galicia núm 251 do 31.12.2021: Polo anterior, neste punto estarase ó disposto na Disposición Transitoria Terceira. Desenvolvemento da disposición transitoria cuarta da Lei 2/2016, do 10 de febreiro, do solo de Galicia, do Regulamento da Lei 2/2016, do 10 de febreiro, do solo de Galicia.) 4.2. Usos permitidos. Uso característico: Residencial en vivenda unifamiliar (1ª categoría) Usos compatibles: - Industrial. Categoría 1ª. Situaci ón A e B. Categoría 2ª. Sit. A e B. - Comercial. Categoría 1ª e 2ª. - Hoteleiro. Categoría 2ª e 3ª. - Administrativo. Categoría 1ª e 2ª - Garaxe-Aparcamento. Categorías 1ª, 2ª e 3ª. - Educativo. ( * ) - Socio-cultural e Recreativo. (*). - Deportivo (*). - Sanitario (*). - Asistencial (*). - Educativo (*). - Socio-Cultural (*) - servizos Públicos - Espectáculos (*) - Garaxe-aparcamento. Categorías 1ª, 2ª, 3ª e 5ª. - Agropecuario. Categoría 1ª. 4.3. Usos prohibidos a) As edificacións, xa sexan de vivenda, auxiliares ou doutro uso, cunha tipoloxía que non responda ás do asentamento no que se localicen. En casos xustificados pola calidade arquitectónica da edificación, poderán empregarse outros materiais que harmonicen cos valores naturais, coa paisaxe rural e coas edificacións tradicionais do entorno. b) Vivendas arrimadas, proxectadas en serie, de características similares e colocadas en continuidade en máis de tres unidades. c) Naves industriais de calquera tipo. d) Aqueles movementos de terras que supoñan unha agresión ó medio natural ou que varíen a morfoloxía da paisaxe do lugar. e) A apertura de pistas, rúas ou camiños que non estean previstos no planeamento, así como a ampliación dos existentes e o derrubamento, de maneira inxustificada, de muros tradicionais dos rueiros ou corredoiras. f) Os novos tendidos aéreos de telefonía, electricidade e outros. g) As novas instalacións destinadas á producción agropecuaria que excedan do tipo tradicional e familiar determinado pola consellería competente en materia de agricultura. h) Aqueles usos que, xa sexa polo tamaño das construcións, pola natureza dos procesos de producción, polas actividades que se van desenvolver ou por outras condicións, aínda cumprindo cos requisitos da lexislación medioambiental, non sexan propios do asentamento rural.5. Outras condicións. As construcións manterán as condicións ambientais do núcleo, a morfoloxía do asentamento e a tipoloxía das edificacións do lugar e utilizarán para a súa edificación os materiais, cores e formas construtivas tradicionais e comúns do propio asentamento, expresadas con carácter xeral no Capítulo 3.3.4. da presente Normativa: “Condicións tipolóxicas das construcións”. 6. Dotacións de espazos libres. No caso de se levar adiante un PEPRM do Medio Rural, para a dotación mínima de parques e zonas verdes ou libres de uso comunitario no solo de ZR-2 terase en conta a demarcación parroquial fixándose un mínimo de 15 m 2 por vivenda ou 100 m 2 construídos. A previsión total de superficie de espazos libres existentes na parroquia (expresada en m²) dividida polo número de Núcleos Rurais delimitados na mesma debera ofrecer un cociente 100 m², independentemente do estándar que lle corresponda en función do número de vivendas e/ou m 2 construídos nos ditos núcleos. No suposto que se utilice como parámetro de medida o número de habitantes, a dotación de espazos libres e zonas verdes de carácter local non deberá ser inferior a 5 m 2 / hb. O estándar a ter en conta nos Plans Especiais non poderá ser inferior a ningún dos dous índices (nº de vivendas e nº de habitantes). 7. Aparcamentos. Haberase de prever, polo menos, unha praza de aparcamento por vivenda. Exímese de dito cumprimento as rehabilitacións sen máis de 50 m 2 de solo non ocupado pola edificación con acceso dende a vía pública.5.1.2.3. ORDENANZA, de zonas verdes e espazos libres.1. Definición e delimitación. Son as zonas dedicadas ao lecer da poboación que non se inclúen no sistema xeral correspondente polo seu carácter de dotación local. A súa delimitación ven definida nos planos de ordenación correspondentes e a súa tipoloxía abrangue dous supostos: xardíns e áreas de xogo.2. Condicións de volume e uso. - Nestas zonas adicadas a garantir o lecer, ou as actividades lúdicas da poboación, así coma a conseguir a mellor composición estética do territorio en xeral, permitirase calquera tipo de edificación permanente, desenrolada dunha soa planta e cuxa superficie construída total non supere os 200 m 2, ademais das necesarias para o mantemento das propias zonas (invernadoiros, almacéns de útiles de xardinería, etc.), xustificando previamente a necesidade da súa instalación na propia zona verde ou libre de uso público. Tamén se poderá autorizar, previo acordo municipal, a instalación permanente de elementos de ornato (templetes, palcos de música, emparrados, pérgolas) os complementarios ao uso das zonas verdes (escenarios de teatro ao aire libre, pistas de baile descubertas.): e espazos ou instalacións de carácter lúdico-deportivo (piscinas, pistas de patinaxe, etc.) - Poderase autorizar así mesmo, a instalación de casetas e quioscos desmontables para fins propios dos usos convencionais destas zonas, así como o amoblamento necesarios (bancos, papeleiras, fontes de auga potable, elementos para xogos de nenos, etc.), e tamén a construción de equipamentos que non comporten edificación: campos de deportes ou semellantes. Exceptúanse desta esixencia as construcións xa existentes nos parques e zonas verdes actuais, cuxa reconstrución ou rehabilitación se permite, sempre que acubille usos dotacionais de calquera tipo. - En todo caso, a superficie total ocupada con tódolos elementos e edificacións permanentes antes citados, non poderá superar o 5% da superficie total da zona en que se sitúen. A ocupación máxima, considerando as edificacións e elementos permanentes e desmontables, non poderá superar o 25% da superficie total da zona. - Os cerramentos, cando sexan necesarios non superarán a altura de 0,50 m con materiais opacos podendo superar este límite con elementos diáfanos ou elementos vexetais. - As zonas verdes e espazos libres de uso público deberán estar comenentemente urbanizadas, coas súas correspondentes sendas peatonais, camiños, escaleiras e acondicionamento vexetal, así como dotadas do alumeado público, alcantarillado e abastecemento de auga necesarios para o seu funcionamento e conservación.5.1.2.4. ORDENANZA de Equipamentos (ZE). 1. Definición, condicións xerais e delimitación. Trátase das dotacións urbanísticas de carácter local cuxa delimitación se define nos planos de ordenación correspondentes e que inclúe, entre outras, as seguintes dotacións: a) A totalidade dos locais das vellas escolas unitarias, cos seus terreos anexos, así coma outras edificacións públicas espalladas polo rural. b) A totalidade das igrexas parroquiais, capelas e demais edificacións destinadas ao culto. c) A totalidade dos cemiterios parroquiais (sexa quen sexa o titular). d) O resto dos equipamentos que non se inclúen no sistema xeral correspondente.(1) 2. Condicións de volume. Naquelas parcelas que, unha vez aprobadas estas Normas, se destinasen a este uso e estivesen dentro dalgunha zona correspondente ao solo NR-1, poderase autorizar a aplicación das condicións de volume da zona onde estea situado o equipamento, tendendo a que a edificación se integre coa existente, ocultando medianeiras, mantendo aliñacións, etc. Para o resto dos casos, rexerán as seguintes condicións de volume: No caso de equipamentos que se localicen en edificios xa existentes ou en aqueles que se rehabiliten para o novo uso, non rexerán as condicións volumétricas xerais, autorizándose a conservacións dos volumes existentes. – Ocupación da parcela: A edificación en planta non ocupará máis do 70 % da superficie da parcela. – Altura máxima: Será de 7 m. con carácter xeral, para todos os núcleos non podendo ser superada máis que por elementos ornamentais no caso de edificios singulares. – Aproveitamento baixo cuberta. Permítese.3. Usos. O correspondente ao equipamento de que se trate. Poderase autorizar tamén o uso sociocultural en calquera dos edificios equipamentais, de cara á mellor xestión e mantemento dos equipamentos respectivos. Da mesma maneira no referido as escolas unitarias, ademais do uso escolar, considerarase como uso compatible o asistencial en categoría 3.ª. 1 Os equipamentos incluídos no Sistema Xeral de Equipamentos, hanse rexer pola Normativa de Sistemas Xerais. (artigo 3.4.1.3. do presente P. X. O.) 5.1.3. NORMAS ESPECÍFICAS PARA O SOLO DO RESTO DOS NÚCLEOS RURAIS (NR-2). a) CONCEPTO E RELACIÓN. O Solo do resto dos Núcleos Rurais (NR-2) é aquel que se corresponde coas áreas de territorio municipal onde existen agrupación de vivendas nas que os moradores, no substancial, seguen a manter relacións propias da vida comunitaria, sempre que constitúan un núcleo singularizado por un topónimo, diferenciado nidiamente nos censos e padróns oficiais e identificado como tal pola poboación residente e pola práctica administrativa local, nas que se da unha especial vinculación coas actividades propias do sector primario de carácter agrícola, gandeiro forestal ou análogas. Ás veces, e dada a proximidade de dous ou máis núcleos primixenios e a expansión da edificación exprementada nos últimos catro ou cinco lustros, as áreas de solo clasificadas como núcleos rurais comprenden varias unidades de asentamento orixinais. Unha vez descontados os núcleos xa integrados en algún dos núcleos de Maior Diversidade (NR-1), caracterizados como tais no presente P. X. O., os núcleos rurais NR-2 en Lousame son os que se reflicten nos planos de ordenación, que engloban as entidades singulares que se relacionan de seguido: Parroquia de Camboño: - Arxelas. - A Eirexa-Millaradelo. - Chouza-Corral de Abaixo-Corral de Arriba. - Crons-Monteselo. - Soutelo. Parroquia de Lesende. - Aguieira - Bexeres-Quintáns-Horta. - Cairo. - Lesende. - Mirón de Abaixo. - Mirón de Arriba. - Soutorredondo. Parroquia de Fruíme. - Aldarís, - Ardeleiros. - Arribas. - Burzó. - Cabalariza. - Escabia. - Fruíme. - Millóns. - Vilas. - Saramagoso. Parroquia de Lousame. - Berrimes-Quintáns-Costa. - Castro. - Cerquides. - Ces. - Chave-Riatelo. - Filgueira-Seixido. - Gandarela. - Lousame (Aldeagrande) - Maxide-Outeiro-Portela2 - Pastoriza. - Seoane. Parroquia de Tállara. - Abeixón. - Abelendo. - Barreira. - Carantoña. - Figueroa. - Guiende. - Marracín de Abaixo-Marracín de Arriba. - Pascual. - Vilar. Parroquia de Toxosoutos. - Bargo. - Fontefría. - Madeiro. - Sabugueiro. - San Xusto. - Sedofeito. Parroquia de Vilacoba. - A Fiosa - Comparada - Froxán - Marselle - Minas de San Finx - Servia - Silvarredonda - Vilacoba - Vilar de Reconco - Xestoso 2 Este último pertence a Tállara, pero forma continuo cos outros dous. b) CLASES. Dentro do solo destes núcleos rurais (NR-2) prevense as seguintes cualificacións: 1) Zona de edificación residencial nas áreas consolidadas pola edificación (NRC). 2) Zonas de edificación residencial nas áreas non consolidadas pola edificación (NRNC). 3) Zonas verdes e espazos libres (ZV). 4) Zona de equipamentos (ZE). 5.1.3.1. NORMAS PARA A ZONA DE EDIFICACIÓN RESIDENCIAL NAS ÁREAS CONSOLIDADAS POLA EDIFICACIÓN (NRC). 1.- Definición e ámbito. Comprende esta Ordenanza aquela parte dos ámbitos das aldeas e lugares que conforman os asentamentos máis rurais de Lousame, tal como estes se definiron máis atrás, que dispoñen xa de servizos urbanísticos ou se localizan en áreas consolidadas pola edificación. A delimitación figura grafitada nos planos de ordenación.2.- Sistemas de ordenación. A edificación será exenta ou apareada; neste último caso, sempre que se ampare con proxecto conxunto. Excepcionalmente poderase permitir a edificación arrimada a medianeira(s) xa existente(s). Co mesmo carácter excepcional permitirase a edificación entre medianeiras (ou en fieira) para completar tramos xa consolidados con esta tipoloxía. Esta excepción será aplicable exclusivamente na marxe da vía que reúna as condicións de consolidación esixidas. A estes efectos consideraranse na tipoloxía de edificación entre medianeiras en fieira, aqueles tramos de vías comprendidos entre dúas interseccións viarias que aparezan edificados, alomenos, en 2/3 da súa lonxitude.3.- Parámetros da edificación. – Aliñacións e rasantes. a) Vías do Sistema Xeral: - Segundo o retranqueo establecido na normativa do sistema xeral para o Tipo de vía correspondente. b) Resto das vías: - 6 m do eixo, no caso de vías de comunicación entre núcleos e de 4 m no interior dos núcleos. Cando en calquera estrada, pista, camiño ou rúa houbese sobreanchos na calzada, estes sumaránselle ao recuado que lles corresponda dende o eixo para conseguir o recuado total. - Nos tramos das vías citadas en segundo lugar que, con anterioridade á aprobación do presente P. X. O. se atopen conso- lidadas pola edificación a distancias inferiores ás sinaladas aquí, as novas edificacións poderanse adaptar aos retranqueos dominantes, pero nunca a distancias inferiores aos 3 m do eixo. Esta excepción non será aplicable ao marxe da rúa que non estea consolidada. – Liñas de peche. A partires do eixo das vías os recuados das liñas de peche mínimo respectarán as seguintes distancias: a-. Vías do Sistema Xeral: segundo se estableza polo titular da vía, conforme se especifica na Ordenanza Xeral para cada Tipo de vía. Para as vías da rede municipal, alomenos 7 m do eixo. b.- Resto do viario: alomenos, a 5 m do eixo. Nas vías de relación e 4 m do eixo nos do interior dos núcleos. – Situación da edificación. As edificacións exentas poderán situarse libremente dentro da parcela. – Separación a lindeiros. O recuado mínimo a lindeiros laterais e posteriores será de 3 metros agás nos casos de edificación arrimada ou medianeira no lado ou lados arrimados. Esta distancia terá que ser respectada por toda a edificación (voadizos, aleiros, alpendres, etc.). Non obstante, permitirase arrimar ás lindes laterais, con autorización dos propietarios lindantes, aquelas edificacións auxiliares que non acadan os 3 metros de altura e se sitúen exentas verbo da edificación principal, e situadas na parte posterior da parcela. – Ocupación máxima da parcela. Será do 60%. A estes efectos computarán, ademais da edificación principal, as edificacións auxiliares e complementa- rias (cobertizos, alpendres, cortes, etc.). Excepcionalmente permitiranse ocupacións maiores cando se trate da novación de edificios existentes; neste caso a ocupación máxima non poderá superar a da edificación anterior obxecto da novación, ou cando se trate de edificacións novas en parcelas situadas entre edificacións existentes e que non podendo cumprir tal condición, deberán nembargantes respectar o resto dos parámetros definidos. – Edificabilidade. A edificabilidade máxima será de 0,6 m 2 /m 2 para as parcelas que se sitúen en zonas do núcleo onde o saneamento se resolva a traveso da rede municipal de evacuación de augas residuais ou se conecte a esas redes, e de 0,40 m 2 /m 2, para as que se sitúen fóra destas zonas e resolvan o saneamento por medio de sistemas individuais (fosas sépticas). Terán a consideración de canalizacións, a estes efectos, aquelas redes que boten os vertidos con suficientes garantías de hixiene a unha distancia non inferior a 200 m de calquera dos núcleos de poboación existentes. No caso de que se procedese á reestruturación dunha edificación tradicional existente na parcela, poderase conservar a edificabilidade primitiva anque supere a aquí establecida. A efectos de edificabilidade, computará tanto a edificación principal como as auxiliares. – Altura máxima. Será de 7 m, equivalente a baixo e unha planta alta, medidos dende a rasante do terreo nas frontes de cada fachada. Por riba da altura máxima non se permitirán outras construcións que non sexan os elementos de cuberta ou instala- cións técnicas (antenas, chemineas, etc.). – Aproveitamento baixo cuberta. Permítese, quedando prohibidas as mansardas ou bufardas. – Voos. Só se poderá exceder a ALIÑACIÓN cos corpos voados permitidos no presente P. X. O. cando a distancia entre aliñacións opostas da vía de que se trate, supere os 6 metros, establecéndose a súa dimensión no 10% do ancho da rúa e un máximo de 0,8 metros. – Altura máxima de cuberta. Será de 3,60 m. – Pendente máxima de cuberta. Será de 40.º, con posibilidade de executar cubertas planas. – Parcela mínima. Con carácter xeral establecese unha parcela mínima de 300 m 2. Esta, ademais, terá que ter unha disposición tal, que permita localiza-la fosa séptica (no caso de que sexa necesaria por non existir rede municipal para a evacuación de augas residuais), gardando as seguintes distancias mínimas, sen prexuízo das disposicións vixentes na materia: - 5 metros aos lindeiros. - 2 metros á edificación principal. - 25 metros a calquera pozo de captación de auga. Exceptuaranse da esixencia de parcela mínima aquelas parcelas que, podendo ser edificables por cumprir o resto das condicións, se atopen entre parcelas xa edificadas e non procedan de segregacións posteriores á aprobación do presente P. X. O.4. Outras condicións. As construcións manterán as condicións ambientais do núcleo, a morfoloxía do asentamento e a tipoloxía das edificacións do lugar e utilizarán para a súa edificación os materiais, cores e formas construtivas tradicionais e comúns do propio asentamento, expresadas con carácter xeral no Capítulo 3.3.4. da presente Normativa: “Condicións tipolóxicas das construcións”. 5. Dotación de espazos libres. No caso de se levar a cabo un PEPRM do Medio Rural para a dotación mínima de parques e zonas verdes ou libres de uso comunitario no solo de NRC terase en conta a demarcación parroquial fixándose un mínimo de 10 m 2 por vivenda ou 100 m 2 construídos. A previsión total de superficie de espazos libres existentes na parroquia (expresada en m²) dividida polo número de Núcleos Rurais delimitados na mesma debera ofrecer un cociente 75 m², independentemente do estándar que lle corresponda en función do número de vivendas e/ou m 2 construídos nos ditos núcleos. No suposto que se utilice como parámetro de medida o número de habitantes, a dotación de espazos libres e zonas verdes de carácter local non deberá ser inferior a 3 m 2 / hb. O estándar a ter en conta nos Plans Especiais non poderá ser inferior a ningún dos dous índices (nº de vivendas e nº de habitantes). 6. Condicións de usos.6.1. Consideracións xerais.1º) No solo de núcleos rurais permitiranse, logo da preceptiva licencia municipal e sen necesidade de autorización autonómica previa, as seguintes actuacións: a) Obras de conservación e restauración das edificacións existentes, sempre e cando non supoñan variación das características esenciais do edificio, nin alteración do lugar, do volume e da tipoloxía tradicional. En todo caso, axustaranse ó disposto no artigo 29 da LOUG. b) Obras de rehabilitación e ampliación en planta ou altura das edificacións existentes que non impliquen variación da súa tipoloxía, sempre que se cumpran as condicións establecidas no artigo 29 da dita lei. c) Novas edificacións de acordo coas regras establecidas no artigo 29 da lei, así como o disposto no capítulo 3.3.4. da presente Normativa Urbanística e na presente ordenanza específica. d) No uso agropecuario, as construcións e instalacións situadas en solo de núcleo rural que, estando destinadas a actividades vinculadas coa explotación e co apoio á actividade agropecuaria, de primeira transformación de produtos agrogandeiros e forestais, así como os serradoiros de madeira, existían no momento de entrada en vigor da Lei 9/2002, do 30 de decembro, de Ordenación Urbanística e Protección do Medio Rural de Galicia (01/01/2003), poderán manter a súa actividade aínda que non estean amparadas nas preceptivas licenzas municipais de edificación ou actividade, sen necesidade delas. Nestas construcións poderán permitirse, as obras de reconstrución, rehabilitación, conservación e reforma necesarias sempre que manteñan a actividade de explotación ou apoio á actividade agropecuaria ou de serradoiro, e adoptarán as medidas correctoras oportunas para garantir as condicións sanitarias e ambientais. As construcións e instalacións situadas en solo de núcleo rural que existían á entrada en vigor da Lei 9/2002, para a súa regulación, deberán aboar no concello respectivo o imposto municipal de construcións, instalacións e obras. Así mesmo, poderá permitirse, a ampliación das construcións destinadas á explotación ou ao apoio á actividade agropecuaria, mesmo en volume independente, que cumprirán as condicións de edificación establecidas na Lei 9/2002, e no PXOM, excepto no que se refire ás condicións de parcela mínima edificable, recuamentos, ocupación, edificabilidade e volume máximos, distancias mínimas a vivendas e a asentamentos de poboación. No caso das construcións destinadas a serradoiros tamén se permitirá a súa ampliación sempre que cumpran as condicións de edificación establecidas na Lei 9/2002 e no PXOM, excepto no que se refire á superficie máxima ocupada pola edificación sen superar o límite do 60% da superficie da parcela. En todo caso, deberá manterse o estado natural do terreo, ou con plantación de arboredo ou especies vexetais, como mínimo, nun terzo da superficie da parcela. Este mesmo réxime seralles de aplicación ás construcións amparadas na preceptiva licenza ou expediente de regula- ción (circular 1/2003) da Lei 9/2002, e destinadas a explotacións agropecuarias que existían antes da entrada en vigor de dita lei. (Por Orde da Consellería de Medio Ambiente, Territorio e Vivenda do 16.12.2021, prestouse aprobación definitiva á modificación puntual núm 1 do Plan Xeral de Ordenación Municipal do Concello de Lousame, con suxeición ás observacións formuladas no punto III.2 e cuxa publicación tivo lugar no Diario Oficial de Galicia núm 251 do 31.12.2021: Polo anterior, neste punto estarase ó disposto na Disposición Transitoria Terceira. Desenvolvemento da disposición transitoria cuarta da Lei 2/2016, do 10 de febreiro, do solo de Galicia, do Regulamento da Lei 2/2016, do 10 de febreiro, do solo de Galicia.) 2º) Demolicións.1. Queda prohibido o derrubamento ou a demolición as construcións existentes, agás nos seguintes supostos: a) Aquelas construcións sen interese arquitectónico ningún nas que, polo seu reducido tamaño ou imposibilidade de acceso, non sexa posible a súa recuperación, restauración ou reconstrución para calquera uso dos autorizados nesta lei. b) As edificacións de escaso valor histórico ou etnográfico das que, estando en ruína material de acordo coa lexislación urbanística, con evidente perigo para as persoas ou cousas, non sexa viable a súa recuperación total ou parcial. c) Tódolos engadidos que desvirtúen a tipoloxía, forma e volume de calquera edificación primitiva, ou que polos materiais neles empregados supoñan un efecto distorsionador para a harmonía e estética do conxunto edificatorio. Igualmente tódolos alpendres, almacéns e edificacións auxiliares que estean nas mesmas condicións.2. Nos supostos previstos no apartado anterior, solicitarase licencia de demolición achegándolle ó proxecto técnico un estudio xustificativo e motivado do cumprimento e veracidade das circunstancias que concorren de acordo co especificado anteriormente.6.2. Usos permitidos - Residencial en vivenda unifamiliar (1ª Categoría) - Industrial. Categorías 1ª e 2ª. - Comercial. Categoría 1ª. - Hoteleiro. Categoría 3ª. - Garaxe-aparcamento. Categoría 1ª, 2ª e 5ª. - Sanitario-Asistencial (3). - Educativo (3). - Sociocultural (3). - Relixioso (3). - Deportivo (3). - Agropecuario. Categoría 1ª. - Servizos públicos.6.3. Usos prohibidos Aqueles movementos de terras que supoñan unha agresión ó medio natural ou que varíen a morfoloxía da paisaxe do lugar.7. Aparcamentos. Haberase de prever, polo menos, unha praza de aparcamento por vivenda. Exímese de dito cumprimento as rehabilitacións sen máis de 50 m 2 de solo non ocupado pola edificación con acceso dende a vía pública.3 Para os equipamentos rexerá o disposto no artigo 30 da LOUG 5.1.3.2. Normas para a zona de edificación residencial nas áreas non consolidadas pola edificación (NRNC). 1. Definición e ámbito. Comprende o espacio de aplicación desta Norma aqueles terreos que aínda que forman parte -formal e funcionalmente- dos núcleos rurais non teñen consolidación pola edificación, tal como esta se define legalmente. A delimitación figura grafitada nos planos de ordenación cunha trama distinta á das áreas consolidadas.2. Sistema de ordenación. A edificación neste tipo de chan será sempre exenta.3. Parámetros de edificación. – Retranqueos da edificación. Fíxanse os seguintes retranqueos mínimos para a edificación a partir do eixo das vías: - Vías pertencentes ao sistema Xeral de Comunicacións: O fixado polo titular da estrada en cuestión, tal e coma se define na Ordenanza de Sistemas Xerais, - Outras vías: 7,5 m. para as estradas e pistas de comunicación entre núcleos; e 4,5 m. para as interiores dos núcleos. Todo elo nos mesmos termos do dito a respecto desta cuestión na Norma. - Cando houbese que proceder á apertura de novo viario de acceso o ancho mínimo do mesmo será de 8 metros. – Liña de peche. Cumprirá cos seguintes retranqueos a partires do eixo das vías: – Vías do Sistema Xeral: Segundo se establece polo titular da vía conforme se especifica na Ordenanza Xeral. Para as vías da rede municipal, polo menos 7 m. do eixo, – Resto das vías: Polo menos, a 5 m. do eixo nas vías de relación e 4 m. do eixo nas do interior dos núcleos. – Separación a lindeiros. - O recuado mínimo a lindeiros laterais e posteriores será de 3 metros. Esta distancia terá que ser respectada por toda a edificación (voadizos, aleiros, alpendres, etc.). Non obstante, permitirase arrimar ás lindes laterais, con autorización dos propietarios lindantes, aquelas edificacións auxiliares que non acadan os 3 metros de altura e se sitúen exentas verbo da edificación principal, e situadas na parte posterior da parcela. – Ocupación máxima da parcela. Será do 50 %. A estes efectos computarán, ademais da edificación principal, as edificacións auxiliares e complementarias (cobertizos, alpendres, cortes, etc.). - Excepcionalmente permitiranse ocupacións maiores cando se trate da novación de edificios existentes; neste caso a ocupación máxima non poderá supera-la da edificación anterior obxecto da novación. Tamén cando se trate de edificacións novas en parcelas situadas entre edificacións existentes e que, non podendo cumprir tal condición, deberán nembargantes respectalo resto dos parámetros definidos. – Situación da edificación. A edificación exenta poderá situarse libremente dentro da parcela. – Edificabilidade. A edificabilidade máxima será de 0,3 m²/m². A efectos de edificabilidade, computará tanto a edificación principal como as auxiliares. – Superficie máxima edificable. Non se poderán construír edificacións que excedan os 300 m² para o uso residencial nin os 800 m 2 para calquera dos outros usos cando sexan o principal. Neste cómputo non se entenderán incluídas as edificacións complementarias. – Altura máxima. Será de 7 m. equivalente a baixo e unha planta alta, medidos dende a rasante do terreo na fachada(s) que dea(n) fronte á vía. Por riba da altura máxima non se permitirán outras construcións que non sexan os elementos de cuberta ou instalacións técnicas (antenas, chemineas, etc.). – Aproveitamento baixo cuberta. Permítese, quedando prohibidas as mansardas ou bufardas. – Voos. Non se permitirán máis voos que os beirados ou aleiros e os balcóns ou miradoiros, coas mesmas especificacións que as que figuran ao respecto na Norma para áreas consolidadas. – Altura máxima da cuberta. Será de 3,60 m. – Pendente máxima da cuberta. Será do 40º, podendo executarse cubertas planas. – Parcela mínima. Con carácter xeral establécese unha parcela mínima de 600 m 2. Esta, ademais, terá que ter unha disposición tal que permita localiza-la fosa séptica, no caso de que non conte con rede de evacuación de residuais, gardando as seguintes distancias mínimas, sen prexuízo das disposicións vixentes na materia: - 5 metros aos lindeiros. - 2 metros á edificación principal. - 25 metros a calquera pozo de captación de auga. Exceptuaranse desta condición: aquelas parcelas que, podendo ser edificables por cumprir o resto das condicións, se atopen entre parcelas xa edificadas e/ou non existan parcelas limítrofes que poidan incorporar.4. Outras condicións. As construcións manterán as condicións ambientais do núcleo, a morfoloxía do asentamento e a tipoloxía das edificacións do lugar e utilizarán para a súa edificación os materiais, cores e formas construtivas tradicionais e comúns do propio asentamento, expresadas con carácter xeral no Capítulo 3.3.4. da presente Normativa: “Condicións tipolóxicas das construcións”. 5. Dotación de espazos libres. No caso de se levar adiante un PEPRM do Medio Rural, para a dotación mínima de parques e zonas verdes ou libres de uso comunitario no solo de NRNC terase en conta a demarcación parroquial fixándose un mínimo de 10 m 2 por vivenda ou 100 m 2 construídos. A previsión total de superficie de espazos libres existentes na parroquia (expresada en m²) dividida polo número de Núcleos Rurais delimitadosna mesma debera ofrecer un cociente 75 m², independentemente do estándar que lle corresponda en función do número de vivendas e/ou m 2 construídos nos ditos núcleos. No suposto que se utilice como parámetro de medida o número de habitantes, a dotación de espazos libres e zonas verdes de carácter local non deberá ser inferior a 3 m 2 / hb. O estándar a ter en conta nos Plans Especiais non podera ser inferior a ningún dos deses índices (nº de vivendas e nº de habitantes). 6. Condicións de uso.6.1. Condicións xerais. No solo de núcleos rurais permitiranse, logo da preceptiva licencia municipal e sen necesidade de autorización autonómica previa, as seguintes actuacións: a) Obras de conservación e restauración das edificacións existentes, sempre e cando non supoñan variación das características esenciais do edificio, nin alteración do lugar, do volume e da tipoloxía tradicional. En todo caso, axustaranse ó disposto no artigo 29 da LOUG. b) Obras de rehabilitación e ampliación en planta ou altura das edificacións existentes que non impliquen variación da súa tipoloxía, sempre que se cumpran as condicións establecidas no artigo 29 da dita lei. c) Novas edificacións de acordo coas regras establecidas no artigo 29 da lei, así como o disposto no capítulo 3.3.4 da presente Normativa Urbanística e na presente ordenanza específica. d) No uso agropecuario, as construcións e instalacións situadas en solo de núcleo rural que, estando destinadas a actividades vinculadas coa explotación e co apoio á actividade agropecuaria, de primeira transformación de produtos agrogandeiros e forestais, así como os serradoiros de madeira, existían no momento de entrada en vigor da Lei 9/2002, do 30 de decembro, de Ordenación Urbanística e Protección do Medio Rural de Galicia (01/01/2003), poderán manter a súa actividade aínda que non estean amparadas nas preceptivas licenzas municipais de edificación ou actividade, sen necesidade delas. Nestas construcións poderán permitirse, as obras de reconstrución, rehabilitación, conservación e reforma necesarias sempre que manteñan a actividade de explotación ou apoio á actividade agropecuaria ou de serradoiro, e adoptarán as medidas correctoras oportunas para garantir as condicións sanitarias e ambientais. As construcións e instalacións situadas en solo de núcleo rural que existían á entrada en vigor da Lei 9/2002, para a súa regulación, deberán aboar no concello respectivo o imposto municipal de construcións, instalacións e obras. Así mesmo, poderá permitirse, a ampliación das construcións destinadas á explotación ou ao apoio á actividade agropecuaria, mesmo en volume independente, que cumprirán as condicións de edificación establecidas na Lei 9/2002, e no PXOM, excepto no que se refire ás condicións de parcela mínima edificable, recuamentos, ocupación, edificabilidade e volume máximos, distancias mínimas a vivendas e a asentamentos de poboación. No caso das construcións destinadas a serradoiros tamén se permitirá a súa ampliación sempre que cumpran as condicións de edificación establecidas na Lei 9/2002 e no PXOM, excepto no que se refire á superficie máxima ocupada pola edificación sen superar o límite do 60% da superficie da parcela. En todo caso, deberá manterse o estado natural do terreo, ou con plantación de arboredo ou especies vexetais, como mínimo, nun terzo da superficie da parcela. Este mesmo réxime seralles de aplicación ás construcións amparadas na preceptiva licenza ou expediente de regula- ción (circular 1/2003) da Lei 9/2002, e destinadas a explotacións agropecuarias que existían antes da entrada en vigor de dita lei. (Por Orde da Consellería de Medio Ambiente, Territorio e Vivenda do 16.12.2021, prestouse aprobación definitiva á modificación puntual núm 1 do Plan Xeral de Ordenación Municipal do Concello de Lousa- me, con suxeición ás observacións formuladas no punto III.2 e cuxa publicación tivo lugar no Diario Oficial de Galicia núm 251 do 31.12.2021: Polo anterior, neste punto estarase ó disposto na Disposición Transitoria Terceira. Desenvolvemento da disposición transitoria cuarta da Lei 2/2016, do 10 de febreiro, do solo de Galicia, do Regulamento da Lei 2/2016, do 10 de febreiro, do solo de Galicia.) 6.2. Usos permitidos. - Vivenda. Categoría 1ª - Industrial. Categoría 1ª. Situación A e B. Categoría 2ª. Sit. A e B. - Comercial. Categoría 1ª. -Hoteleiro. Categoría 3ª. -Administrativo. Categoría 1ª. -Sanitario-Asistencial. (*) -Educativo (*). -Socio-cultural (*). -Deportivo (*). -Servizos Públicos (*). -Garaxe-aparcamento. Categorías 1ª, 2ª, 3ª e 5ª. -Agropecuario. Categoría 1ª * Para os equipamentos rexerá o disposto no artigo 30 da L. O. U. G. 6.3. Usos prohibidos. a) As edificacións, xa sexan de vivenda, auxiliares ou doutro uso, cunha tipoloxía que non responda ás do asentamento no que se localicen. En casos xustificados pola calidade arquitectónica da edificación, poderán empregarse outros materiais que harmonicen cos valores naturais, coa paisaxe rural e coas edificacións tradicionais do entorno. b) Vivendas arrimadas, proxectadas en serie, de características similares e colocadas en continuidade en máis de tres unidades. c) Naves industriais de calquera tipo. d) Aqueles movementos de terras que supoñan unha agresión ó medio natural ou que varíen a morfoloxía da paisaxe do lugar. e) A apertura de pistas, rúas ou camiños que non estean previstos no planeamento, así como a ampliación dos existentes e o derrubamento, de maneira inxustificada, de muros tradicionais dos rueiros ou corredoiras. f) Os novos tendidos aéreos de telefonía, electricidade e outros. g) As novas instalacións destinadas á producción agropecuaria que excedan do tipo tradicional e familiar determinado pola consellería competente en materia de agricultura. h) Aqueles usos que, xa sexa polo tamaño das construcións, pola natureza dos procesos de producción, polas actividades que se van desenvolver ou por outras condicións, aínda cumprindo cos requisitos da lexislación medioambiental, non sexan propios do asentamento rural.7. Aparcamentos. Haberase de prever, polo menos, unha praza de aparcamento por vivenda. Exímese de dito cumprimento as rehabilitacións sen máis de 50 m 2 de solo non ocupado pola edificación con acceso dende a vía pública.5.1.3.3. Norma de Zonas Verdes (ZV) e espazos Libres nos NR-2 1. Definición e delimitación. Son as zonas dedicadas ao lecer da poboación que non se inclúen no sistema xeral correspondente polo seu carácter de dotación local. A súa delimitación ven definida nos planos de ordenación correspondentes e a súa tipoloxía abrangue desde xardíns a áreas de xogo.2. Condicións de volume e uso. Rexerán as mesmas condicións que as establecidas na Ordenanza de Zonas Verdes e espazos Libres dos núcleos de maior diversidade (NR-1). 5.1.3.4. Norma de equipamento (ZE) nos NR-2.1. Definición e delimitación. Trátase de equipamentos colectivos de carácter local cuxa delimitación se define nos planos de ordenación correspondentes e que inclúe, entre outras, as seguintes dotacións: a) A totalidade dos locais das vellas escolas unitarias, cos seus terreos anexos, así coma outras edificacións públicas espalladas polo rural. b) A totalidade das igrexas parroquiais, capelas e demais edificacións destinadas ao culto. c) A totalidade dos cemiterios parroquiais. d) O resto dos equipamentos que non se inclúen no sistema xeral correspondente.2. Condicións de volume e uso. Rexerán as mesmas condicións que as establecidas na Ordenanza de Equipamento dos núcleos de maior diversidade (NR-1). 5.2. NORMAS PARA O SOLO URBANIZABLE.5.2.1. DEFINICIÓN. Constitúen o solo urbanizable os terreos que non teñen a condición de solo urbano, de núcleo rural, nin rústico e poidan ser obxecto de transformación urbanística.5.2.2. CLASES. O solo urbanizable previsto no PXO correspóndese todo el á categoría de SOLO URBANIZABLE NON DELIMITADO OU DIFERIDO (SUND). Dentro desta clase de solo diferéncianse dous tipos: a) O solo urbanizable non delimitado uso característico industrial (SUNDI). b) O solo urbanizable non delimitado uso característico residencial (SUNDR). 5.2.3. RÉXIME URBANÍSTICO.1. Disposicións xerais. - Os propietarios de solo clasificado como urbanizable terán dereito a usar, desfrutar e dispoñer dos terreos da súa propiedade de acordo coa natureza rústica deles, debendo destinalos a fins agrícolas, forestais, gandeiros ou similares. - Ademais, terán o dereito de promover a súa transformación solicitándolle ó concello a aprobación do correspondente planeamento de desenvolvemento, de conformidade co establecido nesta lei e no plan xeral de ordenación municipal, ou proceder ó seu desenvolvemento se xa estivese ordenado directamente no plan xeral. - No solo urbanizable non delimitado, en tanto non se aprobe o correspondente plan de sectorización, aplicarase o réxime establecido para o solo rústico no PXO.2. Deberes dos propietarios de solo urbanizable. Unha vez aprobado o planeamento que estableza a ordenación detallada, a transformación do solo urbanizable comportará para os seus propietarios os seguintes deberes: a) Cederlle obrigatoria e gratuitamente á Administración municipal todo o solo necesario ara os viais, espazos libres, zonas verdes e dotacións públicas de carácter local ó servizo do sector no que os terreos resulten incluídos. b) Ceder obrigatoria, gratuitamente e sen cargas o solo necesario para a execución dos sistemas xerais que o plan xeral ou o plan de sectorización inclúe ou adscriba ó sector no que estean comprendidos os terreos, e executar a súa urbanización unicamente dos incluídos no sector nas condicións que determine o plan. c) Custear e, se é o caso, executar as infraestruturas de conexión cos sistemas xerais existentes, así como as obras necesarias para a ampliación e reforzo dos citados sistemas, de forma que se asegure o seu correcto funcionamento en función das características do sector e de conformidade cos requisitos e condicións que estableza o plan xeral. d) Cederlle obrigatoria, gratuitamente e libre de cargas á Administración municipal o solo correspondente ó 10 % do aproveitamento tipo da área de reparto. A administración actuante non terá que contribuír ós custos de urbanización dos terreos nos que se localice este aproveitamento, que deberán ser asumidos polos propietarios. e) Proceder á distribución equitativa dos beneficios e cargas derivados do planeamento, con anterioridade ó inicio da execución material daquel. f) Custear e, se é o caso, executar as obras de urbanización do sector, incluídas as conexións cos sistemas xerais existentes e en funcionamento, nos prazos establecidos polo planeamento, sen prexuízo do dereito a reintegrarse dos gastos de instalación das redes de subministracións con cargo ás empresas que presten os correspondentes servizos. g) Edificar os solares no prazo que, se é o caso, estableza o planeamento.4. Aproveitamento urbanístico. O aproveitamento urbanístico dos propietarios de solo urbanizable será o resultado de aplicarlle á superficie dos seus predios respectivos o 90 % do aproveitamento tipo da área de reparto correspondente.5.2.4. SOLO URBANIZABLE NON DELIMITADO USO CARACTERÍSTICO INDUSTRIAL (SUNDI). 1. Ámbito. Os ámbitos do solo urbanizable non delimitado industrial aparecen grafitados nos planos de ordenación. Correspóndese concretamente á bolsa de terreos emprazados no entorno da Estrada C-543 (Santiago-Noia) entre os núcleos de Toxosoutos, Sedofeito e Fontefría. Así mesmo inclúense terreos emprazados na marxe dereita da Estrada CP-1105 (Noia- Cabo de Cruz) entre os núcleos de Meixonfrío e O Cruceiro.2. Desenrolo urbanístico. Para a transformación dos terreos clasificados como solo urbanizable non delimitado será precisa a redacción e aprobación dos correspondentes Plans de Sectorización.3. Plans de sectorización. Os plans de sectorización deberán resolver a adecuada integración do ámbito delimitado na estrutura de ordenación municipal definida polo plan xeral. Os plans de sectorización deberán conter as seguintes determinacións: 1) Delimitación do sector que será obxecto de transformación. A tal efecto non se poderán delimitar sectores de menos de 25.000 m 2. Os sectores delimitaranse utilizando preferentemente os límites dos sistemas xerais e os elementos naturais determinantes, de forma que se garanta unha adecuada inserción do sector dentro da estrutura urbanística do plan xeral.2) Usos e intensidade de uso. Establécese como uso característico o uso industrial e como compatible o uso comercial. Serán autorizables os usos equipamentais compatibles e o de garaxe-aparcamento nas categorías 3ª, 4ª e 5ª. Permitirase tamén a vivenda unifamiliar pero só cando teña como función a garda e custodia das instalacións fabrís. As porcentaxes máximas e mínimas dos usos lucrativos previstos serán: a) Uso característico industrial: mínimo 30 %, máximo 60 %. b) Uso compatible comercial: mínimo (non se fixa), máximo 30 %. c) Outros usos compatibles: mínimo 10%, máximo 25 %. 3) Edificabilidade. A edificabilidade de cada sector non poderá exceder os 0,80 metros cadrados edificables por cada metro cadrado de solo. A efectos de edificabilidade computaranse tódalas superficies edificables de carácter lucrativo, calquera que sexa o uso ó que se destinen, incluídas as construídas no subsolo e os aproveitamentos baixo cuberta, coa única excepción dos construídos no subsolo con destina a aparcadoiros e instalacións de calefacción, electricidade ou análogas.4) Condicións volumétricas. - A ocupación do solo pola edificación non superará o 50 % da superficie do sector. - As edificacións, calquera que sexa o seu uso, terán unha altura máxima de 8 m. (equivalente a dúas plantas), agás aquelas instalacións que sexan necesarias para o proceso productivo, que poderán exceder desta altura sempre que se xustifique convenientemente a necesidade.5) Medidas protectoras do medio ambiente. Os plans de sectorización fixarán con claridade que tipo de industriais serán as que se permita instalar no sector e todas as medidas a esixirlles a aquelas que poidan supoñer un perigo de deterioro do medio ambiente, con estricta suxeición ao disposto no RAMINP, así como nas Ordenanzas Xerais de Uso do presente PXO.6) Condicións para a execución dos plans de sectorización. - Os plans de sectorización deberán definir as áreas de reparto tendo en conta o equilibrio de beneficios e cargas entre as distintas áreas así como a proporcionalidade entre a edificabilidade resultante e as cargas e dotacións previstas. Serán incluídos nas áreas de reparto os terreos destinados a sistemas xerais, agás cando a súa propia magnitude determine a improcedencia de que sexan obtidos a través dos sistemas de reparto de cargas e beneficios. Así mesmo, incluiranse as dotacións públicas e os enlaces do sector cos sistemas xerais viarios e sistemas xerais de infraestruturas existentes. - O aproveitamento tipo de cada área de reparto determinarase dividindo o aproveitamento lucrativo total, expresado en metros cadrados edificables do uso característico, pola superficie total da área, incluíndo os sistemas xerais pertencentes a ela, con exclusión dos terreos afectos a dotacións públicas de carácter xeral ou local existentes no momento de aprobación do plan xeral que se manteñan.7) Recursos mínimos para dotacións de carácter xeral(*): - Sistema xeral de espazos libres e zonas verdes de dominio e uso público: 15 m 2 por cada 100 m 2 edificables, como mínimo. - Sistema xeral de equipamento comunitario de titularidade pública: 5 m 2 por cada 100 m 2 edificables, como mínimo.8) Reservas mínimas para dotacións de carácter local. - Sistema de espazos libres públicos destinados a parques, xardíns, áreas de ocio, expansión e recreo da poboación: mínimo 10 % da superficie total do ámbito. - Sistema de equipamentos públicos destinados á prestación de servizos sanitarios, asistenciais, educativos, culturais, deportivos e outros que sexan necesarios: mínimo 2 % da superficie do ámbito. - Prazas de aparcadoiros de vehículos: 1 praza de aparcamento por cada 100 m 2 edificables, das que, como mínimo, a cuarta parte serán de dominio público.9) Infraestruturas. - Comunicacións. O Plan Parcial deixará todo ao longo da superficie de contacto coas estradas dos sistemas xerais unha vía paralela a aquela e afastada dela, por unha fila de vexetación e conectada con esas estradas soamente polos puntos de entrada e saída ao sector que autoricen a administración titular dos viais. Asemade establecerá as comunicacións internas da zona fixando os correspondentes alineamentos e rasantes. A distancia entre aliñacións exteriores non será nunca inferior a 2 veces a altura da edificación permitida e, en calquera caso nunca baixará dos 14 m. - Características e trazado das galerías e redes de abastecemento de auga, alcantarillado, enerxía eléctrica, gas, liñas de teléfono e demais servizos, propios desta zona calculados en base ás necesidades que estableza. Como mínimo expresará o trazado das seguintes redes de servizos: a) Rede de abastecemento de auga, rego e hidrantes contra incendios. b) Rede de alcantarillado e características técnicas e emprazamento da EDAR. c) Rede de augas pluviais. d) Rede de distribución de enerxía eléctrica. e) Rede de gas natural f) Rede de alumeado público. g) Rede de instalación de teléfonos e telecomunicacións. Fixaranse igualmente as condicións de cálculo a ter en conta polos proxectos de urbanización. * No ámbito do SUND entre os núcleos de Meixonfrío e O Cruceiro prevese unha zona de espazos libres e zonas verdes de sistema xeral, que será obtido por cesión obrigatoria derivada da súa inclusión ou adscrición na área de reparto e no correspondente polígono.10) Deberá prever as reservas de solo necesarias para atender as demandas de vivenda suxeita a algún réxime de protección pública; estas reservas non poderán ser inferiores ás necesarias para localizar o 20 % da edificabilidade residencial en cada sector.11) Determinacións necesarias para a integración da nova ordenación cos elementos valiosos da paisaxe e da vexetación.12) Medidas necesarias e suficientes para garantir a adecuada conexión do sector cos sistemas xerais exteriores existentes e, se é o caso, a ampliación ou reforzo dos devanditos sistemas e dos equipamentos e servizos urbanos que vaian ser utilizados pola poboación futura, igualmente deberá resolver os enlaces coas estradas ou vías actuais e coas redes de servizos de abastecemento de auga e saneamento, subministración de enerxía eléctrica, telecomunicacións, gas, residuos sólidos e outros. Os servizos técnicos municipais e as empresas subministradoras deberán informar sobre a suficiencia das infraestruturas e dos servizos existentes e previstos antes de iniciar a tramitación do plan.13) Ordenación detallada dos solos destinados polo plan xeral a sistemas xerais incluídos ou adscritos ó sector.14) Plan de etapas para o desenvolvemento das determinacións do plan, no que se inclúa a fixación dos prazos para lles dar cumprimento ós deberes dos propietarios, entre eles os de urbanización e edificación.15) Delimitación dos polígonos nos que se divida o sector e determinación do sistema de actuación de acordo co disposto na lexislación urbanística.16) Avaliación económica da implantación dos servizos e da execución das obras de urbanización, incluíndo a conexión ós sistemas xerais e, se é o caso, as obras de ampliación ou reforzo deles.17) Documentación dos plans de sectorización. Os plans de sectorización comprenderán os planos de información, incluído o catastral, memoria xustificativa das súas determinacións, estudio de sostibilidade ambiental, impacto territorial e paisaxístico, avaliación económica da implantación dos servizos e execución das obras de urbanización, incluídas as conexións cos sistemas xerais existentes e a súa ampliación ou reforzo, planos de delimitación do novo sector, planos de ordenación urbanística e ordenanzas reguladoras necesarias para a súa execución, todos eles co contido que se fixe regulamentariamente. En calquera caso, para os Plans de Sectorización estarase ao disposto nos artigos 66 e 67 da LOUG e nos regulamentos que desenvolvan a citada Lei. Así mesmo para a súa tramitación estarase ao disposto no artigo 86 da LOUG.5.2.5. SOLO URBANIZABLE NON DELIMITADO DE USO CARACTERÍSTICO RESIDENCIAL (SUNDR). 1. Ámbito. O ámbito do solo urbanizable non delimitado de tipo residencial aparece grafitado nos planos de ordenación. Correspóndese concretamente os terreos emprazados no entorno do núcleo de Portobravo.2. Desenrolo urbanístico. Para a transformación dos terreos clasificados como solo urbanizable non delimitado será precisa a redacción e aprobación dos correspondentes Plans de Sectorización.3. Plans de sectorización. Os plans de sectorización deberán resolver a adecuada integración do ámbito delimitado na estrutura de ordenación municipal definida polo plan xeral. Os plans de sectorización deberán conter as seguintes determinacións: 1) Delimitación do sector que será obxecto de transformación. A tal efecto non se poderán delimitar sectores de menos de 20.000 m 2. Os sectores delimitaranse utilizando preferentemente os límites dos sistemas xerais e os elementos naturais determinantes, de forma que se garanta unha adecuada inserción do sector dentro da estrutura urbanística do plan xeral.2) Usos e intensidade de uso. Establécese como uso característico o uso residencial en tipoloxía de vivenda unifamiliar, e como usos compatibles os seguintes: Uso comercial Uso de oficinas. Uso hoteleiro e afíns. Uso de salas de reunión e usos hostaleiros. Outros usos equipamentais, a saber:. Administrativo. Sanitario. Asistencial. Educativo e docente. Socio-cultural. Deportivo. Recreativo. Servizos públicos Uso garaxe-aparcamento 3) Edificabilidade. A edificabilidade de cada sector non poderá exceder os 0,30 metros cadrados edificables por cada metro cadrado de solo, nin as 15 vivendas por hectárea. A efectos de edificabilidade computaranse tódalas superficies edificables de carácter lucrativo, calquera que sexa o uso ó que se destinen, incluídas as construídas no subsolo e os aproveitamentos baixo cuberta, coa única excepción dos construídos no subsolo con destina a aparcadoiros e instalacións de calefacción, electricidade ou análogas.4) Condicións volumétricas. - A edificación residencial deberá ser maioritariamente exenta, aínda que se permitan as vivendas pareadas e arrimadas. Os parámetros de edificación para estas últimas serán as recollidas na ordenanza específica de solo de núcleos rurais de maior diversidade nas áreas centrais (ZR1) - As edificacións que se destinen en exclusividade a outros usos deberán manter unhas proporcións semellantes á da edificación residencial. - En ningún caso se excederán as dúas plantas e máis a de baixo cuberta, (PV + PA + PBC), os 6 m. de A. M. R. e 7 m. de A. M. P. tal e como estas se definen nas normas xerais do presente PXO. - Respectaranse escrupulosamente as condicións xerais tipolóxicas da presente Normativa.5) Condicións para a execución dos plans de sectorización. - Os plans de sectorización deberán definir as áreas de reparto tendo en conta o equilibrio de beneficios e cargas entre as distintas áreas así como a proporcionalidade entre a edificabilidade resultante e as cargas e dotacións previstas. Serán incluídos nas áreas de reparto os terreos destinados a sistemas xerais, agás cando a súa propia magnitude determine a improcedencia de que sexan obtidos a través dos sistemas de reparto de cargas e beneficios. Así mesmo, incluiranse as dotacións públicas e os enlaces do sector cos sistemas xerais viarios e sistemas xerais de infraestruturas existentes. - O aproveitamento tipo de cada área de reparto determinaras dividindo o aproveitamento lucrativo total, expresado en metros cadrados edificables do uso característico, pola superficie total da área, incluíndo os sistemas xerais pertencentes a ela, con exclusión dos terreos afectos a dotacións públicas de carácter xeral ou local existentes no momento de aprobación do plan xeral que se manteñan.6) Recursos mínimos para dotacións de carácter xeral (*): - Sistema xeral de espazos libres e zonas verdes de dominio e uso público: 15 m 2 por cada 100 m 2 edificables, como mínimo. - Sistema xeral de equipamento comunitario de titularidade pública: 5 m 2 por cada 100 m 2 edificables, como mínimo.7) Reservas mínimas para dotacións de carácter local. - Sistema de espazos libres públicos destinados a parques, xardíns, áreas de ocio, expansión e recreo da poboación: mínimo 10 % da superficie total do ámbito. - Sistema de equipamentos públicos destinados á prestación de servizos sanitarios, asistenciais, educativos, culturais, deportivos e outros que sexan necesarios: mínimo 10 m 2 por cada 100 m 2 edificables, como mínimo. - Prazas de aparcadoiros de vehículos: 2 prazas de aparcadoiro por cada 100 m 2 edificables, das que, como mínimo, a cuarta parte serán de dominio público.8) Infraestruturas. - Comunicacións. O Plan Parcial deixará todo ao longo da superficie de contacto coas estradas dos sistemas xerais unha vía paralela a aquela e afastada dela, por unha fila de vexetación e conectada con esas estradas soamente polos puntos de entrada e saída ao sector que autoricen a administración titular dos viais. Asemade establecerá as comunicacións internas da zona fixando os correspondentes aliñamentos e rasantes. A distancia entre aliñacións exteriores non será nunca inferior a 2 veces a altura da edificación permitida e, en calquera caso nunca baixará dos 14 m. - Características e trazado das galerías e redes de abastecemento de auga, rede de sumidoiros, enerxía eléctrica, gas, liñas de teléfono e demais servizos, propios desta zona calculados en base ás necesidades que estableza. Como mínimo expresará o trazado das seguintes redes de servizos: a) Rede de abastecemento de auga, rego e hidrantes contra incendios. b) Rede de alcantarillado e características técnicas e emprazamento da EDAR. c) Rede de augas pluviais. d) Rede de distribución de enerxía eléctrica. e) Rede de gas natural * No ámbito do SUNDR de Portobravo así como de Merelle adcríbense terreos destinados a espazos libres e zonas verdes de sistema xeral en solo rústico que serán obtidos por cesión obrigatoria, non computando ditos terreos a efectos de edificabilidade. A superficie de solo rústico adscrito no SUNDR de Portobravo é de 135.628 m 2. A superficie de solo rústico adscrito no SUNDR de Merelle é de 34.304 m 2. f) Rede de alumeado público. g) Rede de instalación de teléfonos e telecomunicacións. Fixaranse igualmente as condicións de cálculo a ter en conta polos proxectos de urbanización.9) Deberá prever as reservas de solo necesarias para atender as demandas de vivenda suxeita a algún réxime de protección pública; estas reservas non poderán ser inferiores ás necesarias para localizar o 20 % da edificabilidade residencial en cada sector.10) Determinacións necesarias para a integración da nova ordenación cos elementos valiosos da paisaxe e da vexetación.11) Medidas necesarias e suficientes para garantir a adecuada conexión do sector cos sistemas xerais exteriores existentes e, se é o caso, a ampliación ou reforzo dos devanditos sistemas e dos equipamentos e servizos urbanos que vaian ser utilizados pola poboación futura, igualmente deberá resolver os enlaces coas estradas ou vías actuais e coas redes de servizos de abastecemento de auga e saneamento, subministración de enerxía eléctrica, telecomunicacións, gas, residuos sólidos e outros. Os servizos técnicos municipais e as empresas subministradoras deberán informar sobre a suficiencia das infraestruturas e dos servizos existentes e previstos antes de iniciar a tramitación do plan.12) Ordenación detallada dos solos destinados polo plan xeral a sistemas xerais incluídos ou adscritos ó sector.13) Plan de etapas para o desenvolvemento das determinacións do plan, no que se inclúa a fixación dos prazos para lles dar cumprimento ós deberes dos propietarios, entre eles os de urbanización e edificación.14) Delimitación dos polígonos nos que se divida o sector e determinación do sistema de actuación de acordo co disposto na lexislación urbanística.15) Avaliación económica da implantación dos servizos e da execución das obras de urbanización, incluíndo a conexión ós sistemas xerais e, se é o caso, as obras de ampliación ou reforzo deles.16) Documentación dos plans de sectorización. - Os plans de sectorización comprenderán os planos de información, incluído o catastral, memoria xustificativa das súas determinacións, estudio de sostibilidade ambiental, impacto territorial e paisaxístico, avaliación económica da implantación dos servizos e execución das obras de urbanización, incluídas as conexións cos sistemas xerais existentes e a súa ampliación ou reforzo, planos de delimitación do novo sector, planos de ordenación urbanística e ordenanzas reguladoras necesarias para a súa execución, todos eles co contido que se fixe regulamentariamente. En calquera caso, para os Plans de Sectorización estarase ao disposto nos artigos 66 e 67 da LOUG e nos regulamentos que desenvolvan a citada Lei. Así mesmo para a súa tramitación estarase ao disposto no artigo 86 da LOUG.5.3. NORMAS PARA O SOLO RÚSTICO.5.3.1. DEFINICIÓN. Constitúen o solo rústico os terreos que, en razón do disposto no artigo 15 da LOUG e dos propios criterios inspiradores da ordenación do presente PXO, deben ser preservados dos procesos de desenvolvemento urbanístico, a saber: a) Os terreos sometidos a réximes específicos de protección incompatible coa urbanización por razóns derivadas de lexislación sectorial (costas, medio ambiente, patrimonio cultural, infraestruturas, etc.), así como, no seu caso da normativa de ordenación territorial. b) Os terreos que presentan relevantes valores naturais ambientais, paisaxísticos, productivos, históricos, arqueolóxicos, culturais, científicos, educativos, recreativos ou outros que os fan merecedores de protección ou aos que só se lle poden autorizar aproveitamentos sometidos a limitacións específicas. c) Os terreos ameazados por riscos naturais ou tecnolóxicos.5.3.2. CLASES. O solo rústico previsto no PXO, tal e como se deixou descrito no artigo 2.2. da presente Normativa está, todo el, sometido a proteccións especiais, segundo a seguinte categorización: a- Solo rústico con valores de potencialidade productiva, do que se recollen os seguintes tipos: 1. Solo rústico de protección agropecuario (RA). 2. Solo rústico forestal (RF). Este, á súa vez, subdivídese en: 2.1. Zonas acaídas para repoboacións forestais (RFR). 2.2. Zonas de progresiva recuperación da diversidadebiolóxica e productiva (RFP). 2.3. Zonas de tolerancia para usos extractivos (RFE). 2.4. Zonas onde predomina o mato (RFM). b- Solo rústico con valores ecolóxicos e medioambientais e paisaxísticos. Nesta categoría, contémplanse os seguintes tipos: 1. Solo rústico de protección das augas. (RR). 2. Solo rústico de protección de interese paisaxístico (RP). 3. Solo rústico de protección de espazos naturais (RPN). c- Solo rústico de protección de infraestruturas (RI). d- Solo rústico con valores histórico-artísticos, etnográficos e culturais en xeral (PHA). Para o solo rústico aplicarase o disposto na Lei vixente do Solo de Galicia en cada momento.5.3.3. DISPOSICIÓNS COMÚNS A TODO O SOLO RÚSTICO. a) Facultades e deberes dos propietarios en solo rústico. b) Procedemento para o outorgamento de autorizacións. c) Condicións de uso. d) Os tipos de usos e outras autorizacións. e) Condicións da edificación.5.3.4. NORMATIVA ESPECIFICA APLICABLE A CADA CATEGORÍA DE SOLO RÚSTICO.1º) SOLO RÚSTICO DE VALORES DE POTENCIALIDADE PRODUCTIVA. De acordo co consignado na Memoria Informativa, a Diagnose, a Memoria xustificativa e os criterios derivados da aplicación da LOUG para esta clase de solo, as categorías que contempla o presente PXOM para este tipo de solo son: a) De carácter agropecuario (RA). b) De carácter forestal (RF). 2º) SOLO RÚSTICO DE VALORES ECOLÓXICOS, MEDIO AMBIENTAIS E PAISAXÍSTICOS.2º.1. Solo rústico de protección das augas (RR). 2º.2. Solo rústico de protección paisaxística. (RP). 2º.3. Solo rústico de protección de espazos naturais (RPN). 3º) SOLO RÚSTICO DE PROTECCIÓN DE infraestruturas. A) Definición. É o constituído polos terreos rústicos destinados á localización de infraestruturas e as súas zonas de afección non susceptibles de transformación, como son as infraestruturas de comunicacións e telecomunicacións, as instalacións para o abastecemento, saneamento e depuración de auga, as de xestión de residuos sólidos, as derivadas da política enerxética4ou calquera outra que xustifique a necesidade de afectar unha parte do territorio.4 Para toda a zona rústica delimtiada no presente PXOM como “área de investigación de infraestruturas eólicas” será de aplicación o réxime do solo rústico de protección de infraestruturas ademais do réxime da categoría de solo rústico que aparece grafiada nos planos de ordenación. Se se produce contradicción entre os ditos reximes, prevalecerá a que outorgue maior protección.4º) SOLO RÚSTICO DE PROTECCIÓN DO PATRIMONIO HISTÓRICO- ARTÍSTICO (PHA). 1. Ámbito de aplicación. Comprende os terreos afectados pola protección dos bens do patrimonio artístico, arquitectónico, arqueolóxico, etnográfico e cultural, localizados no solo rústico e recollidos no catálogo e nos planos do presente plan xeral, e aqueloutros que no futuro se inclúan no catálogo ou se poidan declarar, catalogar ou inventariar polos organismos competentes.2. Lexislación aplicable. 3. Obras autorizables. Tódalas obras que conleven licencia e que se pretendan realizar en inmobles e terreos afectados neste ámbito, deberán ser informados con carácter previo e vencellante polo órgano da Consellería de Cultura, Comunicación Social e Turismo da Xunta de Galicia. Este órgano avaliará a posibilidade de que as obras se realicen e poderá condicionar a súa autorización ó cumprimento das medidas protectoras e correctoras oportunas. A licencia municipal urbanística só se poderá solicitar con posterioridade a que fose outorgada a correspondente autorización da administración competente en materia de patrimonio, de conformidade co establecido no artigo 1296.5 da L. O. U. G. A efectos de solicitar autorización ante a administración competente en materia de patrimonio, deberá acompañarse informe do Concello sobre a viabilidade urbanística da obra ou acto que se pretenda executar.4. Regulación. Para a protección dos bens do patrimonio artístico, arquitectónico, arqueolóxico, etnográfico e cultural incluídos nesta clase de solo rexerán as normas específicas de protección dos bens catalogados incluídas na presente Normativa (art.5.5.). 5.4. NORMAS ESPECÍFICAS DE PROTECCIÓN DOS BENS CATALOGADOS.5.4.1. CONSIDERACIÓNS XERAIS.1. Lexislación aplicable. Será normativa aplicable de obrigado cumprimento en todo o que non se atope especificamente incluído na presente Normativa, a seguinte: - Lei 8/1995, do 30 de octubro, do Patrimonio Cultural de Galicia. - Decreto 199/97, do 10 de xullo, da Xunta de Galicia, que rexe a actividade arqueolóxica na C. A de Galicia. - Lei 16/1985, de 25 de xunio, do Patrimonio Histórico Español. - Decreto de 22 de abril de 1979, sobre protección dos castelos españois. - Decreto 449/1973, de 22 de febreiro, de protección de “hórreos e cabazos” antigos existentes en Asturias e Galicia. - Decreto 571/1963, de 14 de marzo sobre protección dos escudos, emblemas, pedras heráldicas, rollos de xustiza e cruces do termo e pezas similares de interese histórico-artístico. - Decreto 917/1967, de 20 de abril, polo que se dictan normas sobre publicidade exterior.2. Definición e catalogación. Constitúen bens de interese cultural suxeitos a protección urbanística, de acordo coas determinacións da presente Norma: a) Os edificios e conxuntos d interese histórico-artístico, arquitectónico e urbanístico. b) Os xacementos arqueolóxicos e castros. c) O patrimonio etnográfico de interese: pontes, pontellas, regos, canles, presas, muíños e outros elementos propios da vida agropecuaria.3. Patrimonio con protección xa aplicable: a) Neste intre existe no Concello de Lousame un petroglifo (Petroglifo de Lesende) declarado BIC segundo o artigo 40.2 da Lei 16/1985, do 25 de xuño, do Patrimonio Histórico Español. b) As NN. CC. SS Provinciais de A Coruña protexen preventivamente os seguintes elementos: - Arqueoloxía: - Mámoas de Camboño, no Monte Iroite. - Mámoas de Tállara. - Castelo de Fruíme, en Fruíme. - Eiras do Castro, en Lousame. - Castro de Lourido, en Tállara. - Castelo de San Mamede, en Tállara. - Coto do Castro, en Vilacoba. - Castro de Servia, en Vilacoba. - Castro de Comparada, en Vilacoba. - Petroglifo de Lesende, en Lesende. - Arquitectura relixiosa - Mosteiro de Toxosoutos, en Toxosoutos. (BIC) - Capela de San Cristovo, en Ces. - Ermida de San Lourenzo, en Tállara. - Igrexa de Fruíme, en Fruíme. - Igrexa de Lesende, en Lesende. - Igrexa de Tállara, en Tállara. - Igrexa de Vilacoba, en Vilacoba. - Etnografía. - Cruceiro de Berrimes, en Lousame. - Cruceiro de Tállara, en Tállara. - Cruceiro da Ponte de San Francisco, en Tállara.4. Elementos catalogados. Amais dos elementos anteriores tamén se inclúen no Catálogo de elementos a protexer do presente P. X. O. outros que non figuran nas NN. CC. SS Provinciais de A Coruña e que se conteñen no Anexo á presente Normativa.5. Regulación dos elementos catalogados. Para a regulación dos elementos de patrimonio catalogados establécense as seguintes ordenanzas: a) Ordenanza de protección do patrimonio arqueolóxico, que afecta a todos os xacementos e achados de carácter arqueolóxico identificados e delimitados nos planos de ordenación. b) Ordenanza de protección do patrimonio histórico, arquitectónico, etnográfico e cultural, que afecta a todos os edificios e conxuntos catalogados polo seu interese histórico, artístico, arquitectónico, etnográfico, antropolóxico ou medio ambiental e que aparecen identificados nos planos de ordenación.5.4.2. ORDENANZAS DE PROTECCIÓN DO PATRIMONIO ARQUEOLÓXICO 1.- Definición do Patrimonio Arqueolóxico. Enténdese por patrimonio arqueolóxico o conxunto de bens mobles e inmobles de carácter histórico, susceptibles de seren estudiados con metodoloxía arqueolóxica, tanto os que se atopan na superficie, no subsolo ou baixo a auga. Así mesmo forman parte deste patrimonio os elementos xeolóxicos e paleontolóxicos relacionados coa historia humana, coas súas orixes, os seus antecedentes e o seu desenvolvemento (art.55 da lei 8/1995 do Patrimonio Cultural de Galicia). 2.- Ámbito de aplicación. Afecta esta ordenanza a todos os xacementos e achados de carácter arqueolóxico identificados e delimitados nos planos de ordenación. Os xacementos están catalogados pola Dirección Xeral do Patrimonio Cultural de acordo coas leis vixentes (16/85 do Patrimonio Histórico Español, 1/97 do Solo de Galicia e 8/95 do Patrimonio Cultural de Galicia). O ámbito circunscríbese ao definido como protección de xacementos arqueolóxicos, incluídos no catálogo coa clave de identificación normativa da Dirección Xeral do Patrimonio Cultural.3.- Mecanismos de altas e baixas no catálogo O catálogo de bens arqueolóxicos aséntase nun carácter de PROVISIONALIDADE PERMANENTE, polo que o concello, de oficio ou a instancia de parte, poderá ampliar de maneira inmediata calquera novo ben arqueolóxico descuberto e especificar o seu ámbito de protección. Será obrigado proceder á inclusión de novos xacementos no catálogo (ou no seu caso exclusión) cando a solicitude se produza a instancia da Consellería de Cultura, como consecuencia de altas ou baixas causadas no inventario de xacementos arqueolóxicos de Galicia.4.- Regulación da protección a aplicar As áreas de protección establecidas para os elementos arqueolóxicos son as seguintes: 5.4.2.1. Área de protección integral (Tomos PHAC-I e PHAC-II-1). 1. Alcance da protección. Comprende os elementos recollidos nos planos e nas fichas correspondentes con esta denominación, claves e trama identificativas. Os seus límites veñen definidos polas estruturas evidentes máis externas do xacemento e polas áreas de potencialidade arqueolóxicas inmediatas.2. Usos autorizables. - Soamente aqueles que teñan como finalidade evidente a súa investigación, conservación e posta en valor. - Para a realización destes obxectivos compre a presentación dun proxecto de intervención arqueolóxica asinado por técnico arqueólogo competente, que cumpra co articulado do Decreto 199/97, -regulador da actividade arqueolóxica na Comunidade Autónoma de Galicia-, e que deberá ser autorizado pola Dirección Xeral de Patrimonio Cultural da Consellería de Cultura, Comunicación Social e Turismo da Xunta de Galicia. - Quedan totalmente prohibidas nestas áreas de protección integral do patrimonio arqueolóxico (tramas PHAC-I e PHAC-II-1) as construcións de nova pranta, tendidos, conduccións, instalacións aéreas ou soterradas, movementos de terras, recheos, plantación ou arrinque de árbores, cultivos e labores agrícolas que conleven remocións profundas que afecten ó substrato arqueolóxicamente fértil, e a apertura de pozos e minas. - Excepcionalmente, poderanse permitir obras de mellora respecto das infraestruturas ó servizo daquelas construcións xa existentes. Estas obras levaranse a cabo cos medios técnicos axeitados que tendan a afectar o menos posible ó xacemento arqueolóxico. Nestes casos, será necesario realizar unha intervención arqueolóxica previa na superficie afectada pola obra, previa presentación dun proxecto de intervención arqueolóxica asinado por técnico arqueólogo competente, que cumpra co articulado do Decreto 199/97, e que deberá ser autorizado polo organismo competente da Consellería de Cultura, Comunicación Social e Turismo da Xunta de Galicia.5.4.2.2. Áreas de respecto (TRAMA PHAC-II-2). 1. Alcance da protección. Comprende aquelas áreas ou contornos adaptados a partires das estruturas e elementos máis externos do xacemento e que conlevan unha cautela de cara á mellor protección dos bens arqueolóxicos.2. Usos autorizables. - Poderán permitirse os usos contemplados nas ordenanzas do tipo de solo sobre a cal se superpón, sempre e cando se realicen baixo criterios de adaptación ó ambiente, e respectuosos coa conservación do ben e dos seus valores culturais, así como coa paisaxe. - Poderán autorizarse obras de infraestrutura (eléctrica, gas, abastecemento de auga, cableados soterrados, etc.) que complementen ás construcións xa existentes. - Calquera solicitude de licencia que conleve movemento de terras nestas áreas de respecto (trama PHAC-II-2), deberá acompañarse dun proxecto de control arqueolóxico das obras asinado por técnico arqueólogo competente e que deberá ser autorizado polo organismo competente da Consellería de Cultura, Comunicación Social e Turismo da Xunta de Galicia. - Á vista dos resultados desta actividade arqueolóxica, este órgano resolverá a continuación das obras ou imposición de novas medidas. - En calquera caso, a tramitación das solicitudes de autorización deberán de acompañarse de informe municipal sobre a súa viabilidade urbanística, e deberán ser informadas de xeito preceptivo e vencellante polo órgano competente da Consellería de Cultura, Comunicación Social e Turismo da Xunta de Galicia, que poderá condicionar a súa autorización a realización das medidas protectoras e correctoras oportunas.5.4.3. ORDENANZA DE PROTECCIÓN DO PATRIMONIO HISTÓRICO, ARQUITECTÓNICO, ETNOGRÁFICO E CULTURAL.1.- Ámbito e obxectivo. O Catálogo municipal, que por aplicación da Disposición Adicional Segunda da Lei 8/95, do 30 de outubro, do Patrimonio Cultural de Galicia, pasará a formar parte do Inventario Xeral do Patrimonio Cultural de Galicia, estará formado, desde o punto de vista arquitectónico e etnográfico, por todos aqueles bens de interese artístico, histórico, arquitectónico, etnográfico, etc. e conxuntos urbanos, lugares etnográficos, xardíns, parques, eiras, etc., que teñan valor artístico, histórico ou antropolóxico. Establecendo este Plan Xeral de Ordenación Municipal (PXOM) unha relación de edificios e conxuntos a protexer e/ou conservar por razóns urbanísticas en función do seu valor histórico, artístico ou medio ambiental. No relativo á protección do patrimonio histórico artístico e etnográfico, ademais do presente nesta ordenanza, estarase en todo o disposto pola Lei 8/1995, de 30 de outubro, do Patrimonio Cultural de Galicia, que ten por obxecto a protección, conservación, posta en valor, difusión e fomento do patrimonio cultural de Galicia, así como a súa investigación e transmisión ás xeracións futuras. Os bens do Catálogo incluídos nesta ordenanza son os seguintes: a) Os edificios e conxuntos de interese histórico, artístico, arquitectónico, e lugares etnográficos, xardíns, parques, eiras, etc. Que teñan valor artístico, histórico ou antropolóxico, reflectidos e identificados nos planos de ordenación e incluídos na relación de bens protexidos do presente PXOM. b) Os elementos illados, identificados nos planos de Ordenación que, polo seu pequeno tamaño, teñen recoñecido seu interese histórico, artístico, etnográfico e/ou cultural. Así, mediante o Decreto 449/1973, do 22 de febreiro, quedan protexidos os hórreos, “cabazos”, “cabaceiros” e “canastros” de máis de 100 anos de antigüidade, e mediante o Decreto 571/1963 de 14 de marzo, os escudos, emblemas, pedras heráldicas e pezas similares de interese historico- artístico de máis de 100 anos. Tendo a consideración de bens de interese cultural pola disposición adicional segunda da lei 16/85, do 25 de xuño, do patrimonio Histórico Español.2.- Delimitación da área de protección. Mentres non se leve a cabo unha ordenación máis detallada para a protección do contorno dos bens catalogados establécese unha área de protección coincidente co establecido no artigo 30 das Normas Complementarias e Subsidiarias Provinciais. A área de protección consiste nunha franxa cunha profundidade medida desde o elemento ou vestixio máis exterior do ben que se protexe de: a) 50 m., cando se trate de elementos etnográficos inventariados (hórreos, pombais, cruceiros e petos, muíños, etc.). b) 100 metros, cando se trate de elementos de arquitectura relixiosa (conxuntos parroquiais, igrexas, capelas, santuarios, cemiterios, etc.), arquitectura civil (edificios singulares, pontes, fontes, etc.) e outros elementos inventariados. Nos elementos catalogados e no seu entorno de protección, todos aqueles usos e construcións enumerados no artigo 192.2 da L. O. U. G. e os enumerados no artigo 10 do Regulamento de disciplina urbanística para o desenvolvemento e aplicación da Lei do Solo de Galicia, mentres non se redacte o planeamento correspondente, será preciso o informe previo da Comisión Territorial do Patrimonio Histórico, que terá carácter preceptivo e vinculante respecto ás condicións físicas que sexanrequiridas par garantir a harmonización coas características dos bens protexidos. Con carácter xeral a ampliación ou reforma dos cemiterios ou camposantos presentes no termo municipal estará sometida a informe preceptivo e vinculante do órgano correspondente da Consellería de Cultura da Xunta de Galicia.3.- Niveis de protección. A protección destes edificios e conxuntos vai encamiñada á súa conservación aceptando a realización de determinadas obras en función da característica do obxecto protexido, para o cal establécense dous niveis de protección: a) Nivel de protección integral. b) Nivel de protección non integral.4. Protección Integral.4.1. Alcance da protección. A relación de edificios e conxuntos obxecto de protección integral indícanse no Catálogo do documento do P. X. O. Distínguense varios casos en función da natureza do ben protexido: a) Edificios: cando o obxecto protexido sexa un edificio e no catálogo figure exclusivamente como tal, a protección entenderase que abrangue a toda a parcela onde se sitúe o ben ou grupo de bens que integran o conxunto edificatorio a protexer (pazo e edificacións auxiliares, Igrexa e adro, etc.), quedando excluída calquera posibilidade de segregación de novas parcelas, que non sexa coa autorización previa da Consellería de Cultura. b) Conxuntos que conforman unha unidade: cando o obxecto protexido sexa un edificio ou edificios e os xardíns ou espazos libres, co que forman unha unidade ou conxunto, quedará excluída calquera división do ámbito protexido con destino distinto do existente. Nos espazos non ocupados pola edificación, calquera modificación dos elementos que configuren formalmente o ámbito de influencia será obxecto de licencia. Expresamente quedará prohibida a tala de especies arbóreas, xa fosen autóctonas ou non, que pola súa idade ou situación estratéxica formen parte da xardinería ou medio inmediato. c) Outros elementos protexidos: cando o elemento protexido non sexa unha edificación (cruceiros, petos de ánimas, fontes, pontes, tc.) entenderase que a protección afecta á totalidade do ben, de maneira que se garanta o mantemento do seu significado e o libre acceso á súa contemplación.4.2- Obras permitidas. a) Con carácter preferente autorizaranse as obras de: -Restauración total ou parcial -Conservación b) Con carácter non preferente autorizaranse as obras de consolidación e rehabilitación 4.3. Documentación necesaria para a solicitude de licencia - Ademais dos documentos esixidos nas ordenanzas principais, a solicitude de licencia deberá ser acompañada da documentación detallada seguinte: Descrición do marco referencial de orixe do edificio: propiedade que ordenou a súa construción, autores do proxecto e obra, uso orixinal ao que se destinou e variacións de uso e propiedade, etc. - Evolución do edificio e do entorno inmediato que poidan xustificar as solucións adoptadas. - Levantamento a escala mínima 1/100 do edificio na súa situación actual (plantas, alzados exteriores e interiores, seccións, etc.) e das edificacións auxiliares e complementarias, así como das ampliacións de escala necesarias de detalles característicos. Levantamento da parcela onde se sitúa a escala non menor de 1/500 indicando a situación relativa dos edificios principal e auxiliares e especificando os cultivos, arborado, xardinería, etc. - Descrición fotográfica do edificio e o seu entorno - Memoria xustificativa da oportunidade da obra a realizar, así como dos efectos sobre os usos e usuarios actuais e sobre os elementos obxecto de protección. Proxecto detallado das obras a realizar especificando con claridade as zonas e elementos afectados. A solicitude de licencia de calquera tipo que afecte, no caso de edificios protexidos no medio rural enclavados en grandes fincas ou nunha área definida por unha liña homotética a 100 m. de distancia dos muros exteriores da edificación ou grupo de edificacións que integran o conxunto edificatorio a protexer, deberá ir acompañada, ademais de polos documentos esixidos nas Ordenanzas municipais, pola documentación seguinte: Plano de situación en relación a dito edificio a protexer. - Incidencia no entorno da obra ou actividade para a que solicitase licencia, así como memoria xustificativa da non alteración das condicións ambientais e paisaxísticas do ben natural protexido (incluirase para o caso de edificacións, relación detallada de materiais a empregar e da solución formal adoptada, etc.). - En todos os casos, e de conformidade co establecido no artigo 196.5 da LOUG, a licencia urbanística só se poderá solicitar con posterioridade a que fose outorgada a correspondente autorización da administración competente en materia de patrimonio.5.- Protección non integral.5.1. Alcance da protección. Ídem epígrafe 4.1. 5.2.- Obras permitidas.- Con carácter xeneral, autorízanse obras de: restauración total o parcial conservación consolidación rehabilitación reestruturación adición de planta - Cando nun edificio obxecto de protección non integral se pretendese unha reestruturación xeneralizada o unha ampliación de planta (cando esto sexa posíbel) o Concello esixirá a presentación da documentación complementaria que garante que as obras que se proxecten non afecten ao carácter tradicional do edificio obxecto de protección nin ao seu entorno. - Explicitamente quedarán prohibidos os derribos parciais ou totais que afecten á envolvente do edificio ou a modificación dos ocos ou a apertura doutros novos ou aqueles cambios de dita envolvente que modifiquen a composición xeral. - No caso de que no edificio protexido sexa posíbel a adición de planta esta farase mantendo as condicións estruturais da planta do edificio preexistente en todo canto sexa posible e as de fachada en canto o ritmo da cantería ou mampostería, materiais de ornamentación e acristalamento. Debendo xustificar que a ampliación non desvirtúa a edificación existente ou seu entorno e que é compatible con aqueles dende o punto de vista compositivo, tipolóxico, morfolóxico e paisaxístico, ben por mímese ben por contrapunto, coidando e valorando con precisión en cada caso os materias, técnicas e cores empregadas.5.3. Documentación necesaria para solicitude de licencia - Nos edificios con protección non integral, as solicitudes de licencia de calquera tipo de obra, incluirán preceptivamente, ademais dos documentos esixidos nas ordenanzas municipais, a documentación detallada seguinte: - Relación detallada das obras a executar especificando con claridade as zonas e elementos afectados. - Alzado fotográfico do tramo da rúa (alomenos do tramo correspondente á couzada) onde está situado o edificio. - Cando a licencia solicitada sexa de reestruturación e/ou adición de planta, ademais da anterior deberá presentar: - Descrición fotográfica pormenorizada do estado actual do edificio e dos elementos máis característicos. Memoria xustificativa da oportunidade e conveniencia da reestruturación (cando sexa o caso). En tódolos casos, e de conformidade co establecido no artigo 196.5 da LOUG, a licencia urbanística só se poderá solicitar con posterioridade a que fose outorgada a correspondente autorización da administración competente en materia de patrimonio.6. Tipos de obra que afectan ao conxunto do edificio. a) Conservación: Son aquelas destinadas a cumprir coas obrigas da propiedade no que se refire ás condicións de ornato e hixiene da edificación. Non poden afectar ás características formais do edificio, non pudendo ocasionar alteracións ou substitucións de calquera dos elementos estruturais ou de deseño do mesmo. b) Restauración: Son aquelas obras encamiñadas a unha conservación en grado máximo nas que se pretende a reparación dos elementos, estruturais ou non, do edificio, á vez que reproducir as condicións orixinais do mesmo sen achega de elementos de novo deseño, incluso a restauración do mobiliario orixinal e da decoración ou dos elementos procedentes alomenos das últimas etapas de utilización. Cando implique a substitución inevitable dalgún elemento, a reposición será o máis fiel posible ás condicións orixinais. c) Consolidación: Son aquelas obras encamiñadas á conservación e mantemento do inmoble que impliquen substitución parcial o total dalgún elemento estrutural con achega de elementos de novo deseño, pero respectando integramente as organizacións espaciais, así como a tipoloxía estrutural e a composición exterior da envolvente do edificio (fachadas e cuberta). d) Rehabilitación: Son aquelas obras encamiñadas a mellorar e adecuar as condición de habitabilidade e que impliquen unha redistribución da organización espacial conservando as características estruturais e de composición exterior da envolvente do edificio (fachadas e cuberta). e) Reestruturación: Son aquelas obras encamiñadas á renovación incluso dos elementos estruturais que impliquen variación do tipo de estrutura, podendo incluír a demolición dos elementos estruturais ou en grado máximo o baleirado do edificio conservando a fachada exterior existente, interior e patios, así como a liña e tipo de cuberta. f) Adición de plantas e obra nova: son aquelas obras encamiñadas a aumentar o número de andares do edificio mantendo ou non a tipoloxía estrutural, asimilable á reestruturación en canto a grado de conservación e tolerancia. As condicións en que pode realizarse a adecuación especifícanse no grado de protección correspondente. Só neste caso, a cuberta do edificio non se considerará protexida. A N E X O Nº1. CATÁLOGO DE BENS AOS QUE LLE É DE APLICACIÓN AS NORMAS ESPECÍFICAS DE PROTECCIÓN DO PATRIMONIO. A N E X O Nº2. ORDENACIÓN DE SISTEMAS 1 ORDENACIÓN DE SISTEMAS 1.1. CLASIFICACIÓN DAS ESTRADAS AUTONÓMICAS As estradas autonómicas clasifícanse en atención ás súas características técnicas, segundo se dispón no artigo 4 da Lei 8/2013, do 28 de xuño, de Estradas de Galicia, ou no precepto correspondente da norma de rango legal que a veña a substituír. En atención ás súas características funcionais, as estradas autonómicas clasificaranse segundo estableza a normativa de desenvolvemento da lexislación sectorial en materia de estradas de Galicia.1.2. CONDICIÓNS DA REDE DE ESTRADAS AUTONÓMICA 1.2.1 ZONA DE DOMINIO PÚBLICO 1. A zona de dominio público das estradas está integrada polos terreos ocupados por todos os elementos do dominio público viario adquiridos por título lexítimo pola administración autonómica, e defínese segundo o previsto no artigo 37, en relación co 2, da Lei 8/2013, do 28 de xuño, de Estradas de Galicia, ou nos preceptos correspondentes da norma de rango legal que a veña a substituír.2. A execución de obras, instalacións ou a realización de calquera outra actividade na zona de dominio público das estradas autonómicas está suxeita ao deber de obter a correspondente autorización, previamente ó outorgamento da licenza municipal, no seu caso.3. A competencia para autorizar a execución de obras, instalacións ou a realización de calquera outra actividade na zona de dominio público das estradas autonómicas correspóndelle á Axencia Galega de Infraestruturas ou ó órgano da administración autonómica que asuma as súas funcións. No caso de obras, instalacións ou actividades, non executadas pola administración autonómica, na parte da zona de dominio público dos treitos urbanos distinta das calzadas e das súas beiravías, as anteditas autorizacións serán outorgadas polos concellos, logo do informe vinculante da Axencia Galega de Infraestruturas, ou do órgano da administración autonómica que asuma as súas funcións. Ese informe será tamén preciso no caso de obras que vaia realizar o propio concello.4. As limitacións á propiedade e á titularidade doutros dereitos establecidos para a zona de dominio público serán efectivas tamén para os terreos afectados por actuacións previstas, logo de aprobados definitivamente os anteproxectos, proxectos de trazado ou proxectos de construción correspondentes.1.2.2 ZONA DE PROTECCIÓN DA ESTRADA E LIÑA LÍMITE DE EDIFICACIÓN 1. Para a protección do dominio público viario e a debida prestación do servizo público viario, ademais da zona de dominio público, establécense as zonas de protección da estrada denominadas de servidume e de afección, así como o trazado da liña límite de edificación Para o seu establecemento e delimitación estarase ao abeiro do previsto nos artigos 38 (zonas de protección da estrada e liña límite de edificación), 39 (delimitación da zona de servidume), 40 (delimitación da zona de afección) e 41 (delimitación da liña límite de edificación) da Lei 8/2013, do 28 de xuño, de Estradas de Galicia, ou nos preceptos correspondentes da norma de rango legal que a veña a substituír.2. A execución de obras, instalacións ou a realización de calquera outra actividade nas zonas de protección das estradas autonómicas está suxeita ao deber de obter a correspondente autorización, previamente ó outorgamento da licenza municipal, no seu caso.3. A competencia para autorizar a execución de obras, instalacións ou a realización de calquera outra actividade nas zonas de protección das estradas autonómicas correspóndelle á Axencia Galega de Infraestruturas, ou ó órgano da administración autonómica que asuma as súas funcións.4. As limitacións á propiedade e á titularidade doutros dereitos establecidos para as zonas de protección e pola liña límite de edificación serán efectivas tamén para os terreos afectados por actuacións previstas, logo de aprobados definitivamente os anteproxectos, proxectos de trazado ou proxectos de construción correspondentes.1.2.3 LIMITACIÓNS DE USO DERIVADAS DO RUÍDO Para a execución de obras e instalacións no contorno das estradas autonómicas, establécese como requisito previo ó outorgamento da licenza municipal a realización dos estudos necesarios para a determinación dos niveis sonoros esperables, así como para o establecemento das limitacións á edificabilidade ou da obrigatoriedade de dispor dos medios de protección acústica necesarios, en caso de superarse os umbrais recomendados, segundo o establecido na normativa básica estatal en materia de ruído ou na correspondente normativa autonómica de desenvolvemento.2 ORDENANZAS REGULADORAS DO SOLO DE NÚCLEO RURAL 2.1. CONDICIÓNS DE PARCELACIÓN E SEGREGACIÓN 1. As parcelacións e segregacións de parcelas lindeiras coas estradas de titularidade autonómica só se poderán autorizar cando o acceso rodado de todas as novas parcelas xeradas se resolva a través: a) Doutros viarios públicos que non sexan estradas de titularidade autonómica. b) Dun acceso único a través da estrada autonómica, autorizado pola súa administración titular, cando a finca orixinal non conte con posibilidade de acceso alternativo a través doutros viarios públicos. En todo caso, poderán ser independentes a entrada e a saída á estrada.2. Será requisito, para a realización de parcelacións e segregacións nas zonas de servidume e afección das estradas autonómicas, a obtención previa da autorización da Axencia Galega de Infraestruturas, ou do órgano da administración autonómica que asuma as súas funcións, agás que esta teña recoñecidos como treito urbano, ós efectos da lexislación sectorial en materia de estradas, os terreos nos que se pretenda realizar aquela.2.2. CONDICIÓNS DE POSICIÓN 2.2.1. POSICIÓN DA EDIFICACIÓN 1. As edificacións e outras construcións nas marxes das estradas autonómicas non se situarán máis próximas a estas que a aliñación de edificación sinalada nos planos de ordenación. Non se admitirán voos sobre as aliñacións de edificación que dan fronte ás estradas autonómicas.2. Será requisito para o outorgamento da correspondente licenza municipal para a execución de todo tipo de edificacións e outras construcións nas zonas de servidume e afección das estradas autonómicas, a obtención previa da autorización da Axencia Galega de Infraestruturas, ou do órgano da administración autonómica que asuma as súas funcións, agás que este teña recoñecidos como treito urbano, ós efectos da lexislación sectorial en materia de estradas, os terreos nos que se pretendan realizar aquelas.2.2.2. POSICIÓN DO PECHE 1. A posición dos peches de parcelas nas marxes das estradas de titularidade autonómica, segundo a súa tipoloxía, rexerase polas seguintes condicións: a) Os peches completamente diáfanos, sobre piquetes sen cimentación de obra de fábrica, por circunstancias de aproveitamento agrícola ou gandeiro debidamente acreditadas, poderán situarse no borde da parcela. b) Os peches diáfanos, con cimentación de obra de fábrica que non sobresaia máis de corenta centímetros (40 cm) en ningún punto da rasante do terreo, non poderán situarse máis próximos á estrada que a aliñación oficial exterior, grafada nos planos de ordenación. c) O resto de peches non diáfanos ou de obra de fábrica, non poderán situarse máis próximos á estrada que a aliñación de edificación.2. Será requisito para o outorgamento da correspondente licenza municipal para a execución de peches nas zonas de servidume e afección das estradas autonómicas, a obtención previa da autorización da Axencia Galega de Infraestruturas, ou do órgano da administración autonómica que asuma as súas funcións, agás que este teña recoñecidos como treito urbano, ós efectos da lexislación sectorial en materia de estradas, os terreos nos que se pretenda realizar aquela.2.3. CONDICIÓNS DE ACCESO Será requisito para o establecemento de accesos ás estradas autonómicas a obtención previa da autorización da Axencia Galega de Infraestruturas, ou do órgano da administración autonómica que asuma as súas funcións. O outorgamento da antedita autorización de acceso será requisito previo para a obtención da correspondente licenza municipal para realizar calquera tipo de edificación na parcela, agás no caso de que se dispoña dun acceso alternativo que non se realice a través da estrada autonómica.2.4. OBRAS PERMITIDAS EN SITUACIÓN DE PARCIAL INCOMPATIBILIDADE CO PLAN As edificacións, instalacións e peches preexistentes, nos solos de núcleo rural, cando fosen recoñecidos como treitos urbanos de núcleo rural a efectos da lexislación sectorial en materia de estradas, situados nas marxes das estradas autonómicas, quedarán en situación de parcial incompatibilidade co plan cando se sitúen máis afastados da estrada que a aliñación de viario, pero máis próximas á mesma que a aliñación de edificación. Nestes casos, só poderán autorizarse obras de conservación, mantemento e rehabilitación, así coma as obras de reforma, que en ningún caso poderá supoñer un aumento de volume da construción existente, por enriba ou por debaixo da rasante.